## Uredba o unutarnjem ustrojstvu Ministarstva vanjskih poslova i europskih integracija te diplomatskih misija i konzularnih ureda Republike Hrvatske u inozemstvu

### NN 133/2005 (9.11.2005.), Uredba o unutarnjem ustrojstvu Ministarstva vanjskih poslova i europskih integracija te diplomatskih misija i konzularnih ureda Republike Hrvatske u inozemstvu

# VLADA REPUBLIKE HRVATSKE

**2465**

Na temelju članka 65. Zakona o vanjskim
poslovima (»Narodne novine«, broj 48/96), članka 60. stavaka 1. i 2. Zakona o
sustavu državne uprave (»Narodne novine«, broj 75/93, 48/99, 15/2000, 127/2000,
59/2001 i 199/2003), Vlada Republike Hrvatske je na sjednici održanoj 3.
studenoga 2005. godine donijela

## UREDBU

### O UNUTARNJEM USTROJSTVU MINISTARSTVA VANJSKIH POSLOVA I EUROPSKIH INTEGRACIJA TE DIPLOMATSKIH MISIJA I KONZULARNIH UREDA REPUBLIKE HRVATSKE U INOZEMSTVU

I. OPĆE ODREDBE

Članak 1.

Uredbom o unutarnjem ustrojstvu (u daljnjem
tekstu: Uredba) Ministarstva vanjskih poslova i europskih integracija te
diplomatskih misija i konzularnih ureda Republike Hrvatske u inozemstvu (u
daljnjem tekstu: služba vanjskih poslova) uređuje se: ustroj Ministarstva
vanjskih poslova i europskih integracija, djelokrug uprav­nih
organizacija i unutarnjih ustrojstvenih jedinica, kategorizacija i ustroj
diplomatskih misija i konzularnih ureda Republike Hrvatske u inozemstvu, prijam
u službu za pojedine državne službenike bez natječaja i okvirni broj, posebni
položaji u Ministarstvu vanjskih poslova i europskih integracija (u daljnjem
tekstu: Ministarstvo), te upravljanje službom.

Unutarnji ustroj, nazivi upravnih organizacija i
unutarnjih ustrojstvenih jedinica, zadaće nositelja posebnih položaja, okvirni
broj potrebnih državnih službenika i namještenika i druga pitanja od osobitog
značaja za rad, uređuju se na način na koji služba može ispunjavati zadaće iz
domene vanjske politike i europskih integracija koje su joj stavljene u
nadležnost.

II. USTROJ MINISTARSTVA

Članak 2.

Radi ostvarivanja utvrđenog djelokruga rada u
Ministarstvu, ustrojavaju se sljedeće upravne organizacije i unutarnje
ustrojstvene jedinice:

Kabinet ministra;

I. UPRAVA – Uprava za Europsku uniju i europsku
suradnju;

II. UPRAVA – Uprava za bilateralnu suradnju;

III. UPRAVA – Uprava za međunarodne organizacije
i sigurnost;

IV. UPRAVA – Uprava za međunarodnu gospodarsku
su­radnju;

V. UPRAVA – Uprava za hrvatske manjine, iseljeništvo
i useljeništvo;

VI. UPRAVA – Uprava za konzularne poslove;

VII. UPRAVA – Uprava za sigurnosnu analitiku,
komunikacije i zaštitu;

VIII. UPRAVA – Uprava za informiranje i
obrazovanje;

IX. UPRAVA – Uprava za koordinaciju i praćenje
prilagodbe sustavu Europske unije i Tajništvo Pregovaračke skupine;

X. UPRAVA – Uprava za koordinaciju programa
pomoći i suradnje s Europskom unijom;

Tajništvo;

Diplomatska akademija;

Diplomatski protokol;

Samostalna služba za prevođenje iz područja
europskih integracija;

Samostalna služba za međunarodno pravne poslove;

Samostalni odjel za unutarnji nadzor,
financijsko upravljanje i kontrolu;

Samostalni odjel za unutarnju reviziju;

Samostalni odjel za analitiku;

Samostalni odjel za odnose s javnošću;

Samostalni odjel za međunarodnu kulturnu
suradnju;

Ured glavnog pregovarača.

Članak 3.

U Ministarstvu se ustrojavaju posebni položaji:

1. Savjetnik ministra;

2. Glavni pravni savjetnik;

3. Glasnogovornik.

Nositelje posebnih položaja imenuje ministar
vanjskih poslova i europskih integracija (u daljnjem tekstu: ministar).

III. DJELOKRUG UPRAVNIH
ORGANIZACIJA I UNUTARNJIH USTROJSTVENIH JEDINICA

**1. Kabinet ministra**

Članak 4.

Kabinet ministra obavlja administrativne,
stručne i organizacijske poslove za ministra i državne tajnike u cilju
omogućavanja nesmetanog i uspješnog obavljanja njihovih temeljnih službenih
zadataka i protokolarnih aktivnosti; po nalogu ministra, Kabinet ministra
neposredno kontaktira i surađuje sa stranim diplomatskim misijama u zemlji;
brine o pripremi nastupa u medijima ministra, te u tome dijelu usko surađuje s
glasnogovornikom i samostalnim odjelom za odnose s javnošću; zaprima predstavke
i pritužbe građana te brine o daljnjem postupanju po njima.

U Kabinetu ministra ustrojavaju se sljedeći
odjeli:

1.1. Odjel za potporu ministru;

1.2. Odjel za potporu državnim tajnicima.

**1.1. Odjel za potporu ministru**

Članak 5.

Odjel za potporu ministru obavlja sve
administrativne, stručne, organizacijske i protokolarne poslove koji su u
neposrednoj vezi s dnevnim aktivnostima ministra; po nalogu ministra neposredno
koordinira postupanje po pitanjima iz djelokruga rada pojedinih uprava i
samostalnih ustrojstvenih jedinica Ministarstva; u suradnji s glasnogovornikom
planira i priprema nastupe ministra u zemlji i inozemstvu; zaprima predstavke i
pritužbe građana te brine o daljnjem postupanju; u cilju koordinacije
aktivnosti ministra i državnih tajnika neposredno surađuje s Odjelom za potporu
državnim tajnicima, te obavlja i druge poslove iz svog djelokruga.

**1.2. Odjel za potporu državnim tajnicima**

Članak 6.

Odjel za potporu državnim tajnicima obavlja sve
stručne, administrativne i organizacijske poslove koji su u neposrednoj vezi s
dnevnim aktivnostima državnih tajnika, te njihovim planiranim aktivnostima kroz
duže vremensko razdoblje; po nalogu državnih tajnika u okviru njihovih ovlasti
koordinira postupanje po pitanjima iz djelokruga rada pojedinih uprava i drugih
samostalnih ustrojstvenih jedinica Ministarstva; u dijelu primarne i izvorne
nadležnosti državnih tajnika koordinira neposrednu suradnju s Hrvatskim
saborom, Predsjednikom Republike Hrvatske, Vladom Republike Hrvatske, te s
ostalim tijelima državne uprave kao i tijelima Europske unije (u daljnjem
tekstu: EU) i drugim međunarodnim organizacijama; priprema prijedloge za djelovanje
Ministarstva u okviru nadležnosti državnih tajnika u području vanjske politike,
međunarodnih odnosa i europskih integracija; u suradnji s glasnogovornikom
planira i priprema nastupe državnih tajnika u medijima; za potrebe državnih
tajnika neposredno kontaktira i surađuje sa stranim diplomatskim misijama u
zemlji; pruža tehničku i organizacijsku pomoć osnovanim savjetima i ad hoc radnim grupama; u cilju koordinacije aktiv­nosti ministra i državnih tajnika neposredno surađuje s
Odjelom za potporu ministru, te obavlja i druge poslove iz svog djelokruga.

Za obavljanje poslova i zadaća iz ovog članka u
odjelu za potporu državnim tajnicima ustrojavaju se sljedeći odsjeci:

1.2.1. Odsjek za potporu državnom tajniku za
politička pitanja;

1.2.2. Odsjek za potporu državnom tajniku za
ustroj, razvoj i upravljanje;

1.2.3. Odsjek za potporu državnom tajniku za
europske integracije.

*1.2.1. Odsjek za potporu državnom tajniku za politička
pitanja*

Članak 7.

Odsjek za potporu državnom tajniku za politička
pitanja obav­lja stručne,
administrativne, organizacijske poslove koji su u neposrednoj vezi s dnevnim
aktivnostima državnog tajnika, te njegovim planiranim aktivnostima kroz duže
vremensko razdoblje; po nalogu državnog tajnika u okviru njegovih ovlasti
koordinira postupanjem po pitanjima iz djelokruga rada pojedinih uprava i
drugih samostalnih ustrojstvenih jedinica ministarstva; u dijelu primarne i
izvorne nadležnosti državnog tajnika koordinira neposrednu suradnju s Hrvatskim
saborom, Predsjednikom Republike Hrvatske, Vladom Republike Hrvatske te s
ostalim tijelima državne uprave; priprema prijedloge za djelovanje Ministarstva
u okviru nadležnosti držav­nog
tajnika u području vanjske politike i međunarodnih odnosa te europskih
integracija; u suradnji s glasnogovornikom planira i priprema nastupe državnog
tajnika u medijima; za potrebe državnog tajnika neposredno kontaktira i
surađuje sa stranim diplomatskim misijama u zemlji; pruža tehničku i
organizacijsku pomoć osnovanim savjetima i ad hoc
radnim grupama; te obavlja i druge poslove iz svoje nadležnosti.

*1.2.2. Odsjek za potporu državnom tajniku za ustroj, razvoj
i upravljanje*

Članak 8.

Odsjek za potporu državnom tajniku za ustroj,
razvoj i uprav­ljanje neposredno obavlja sve
neophodne administrativne, stručne, organizacijske poslove koji su u
neposrednoj vezi s dnevnim aktiv­nostima državnog
tajnika, te njegovim planiranim aktivnostima kroz duže vremensko razdoblje;
neposredno obavlja sve poslove i zadaće iz nadležnosti državnog tajnika u svezi
pravnih, konzularnih, materijalnih, ustrojstvenih, kadrovskih, protokolarnih
aspekata rada službe vanjskih poslova; po nalogu državnog tajnika, u okviru
njegovih ovlasti neposredno koordinira postupanje po pitanjima iz djelokruga
rada pojedinih uprava i drugih samostalnih ustrojstvenih jedinica ministarstva;
u dijelu primarne i izvorne nadležnosti državnog tajnika za ustroj, razvoj i
upravljanje ostvaruje suradnju s Hrvatskim saborom, Predsjednikom Republike
Hrvatske, Vladom Republike Hrvatske, te s ostalim tijelima državne uprave; u
suradnji s glasnogovornikom planira i priprema nastupe državnog tajnika u
medijima; za potrebe državnog tajnika neposredno kontaktira i surađuje sa
stranim diplomatskim misijama u zemlji; pruža tehničku i organizacijsku pomoć
osnovanim savjetima i ad hoc radnim grupama; te
obavlja i druge poslove iz svoje nadležnosti.

*1.2.3. Odsjek za potporu državnom tajniku za europske
integracije*

Članak 9.

Odsjek za potporu državnom tajniku za europske
integracije obavlja stručne, administrativne i organizacijske poslove koji su u
neposrednoj vezi s dnevnim aktivnostima državnog tajnika, te njegovim
planiranim aktivnostima kroz duže vremensko razdoblje; po nalogu državnog
tajnika u okviru njegovih ovlasti koordinira postupanjem po pitanjima iz djelokruga
rada uprava zaduženih za koordinaciju i praćenje prilagodbe sustavu EU,
koordinaciju programa pomoći i suradnje s EU te Uprave za informiranje i
obrazovanje, kao i Tajništva Pregovaračke skupine te Samostalne službe za
prevođenje iz područja europskih integracija; u dijelu primarne i izvorne
nadležnosti državnog tajnika koordinira neposrednu suradnju s Hrvatskim
saborom, Predsjednikom Republike Hrvatske, Vladom Republike Hrvatske, ostalim
tijelima državne uprave kao i tijelima EU te drugim međunarodnim
organizacijama; priprema prijedloge za djelovanje Ministarstva u okviru
nadležnosti državnog tajnika u području europskih integracija; u suradnji s
glasnogovornikom planira i priprema nastupe državnog tajnika u medijima; za
potrebe državnog tajnika neposredno kontaktira i surađuje sa stranim
diplomatskim misijama u zemlji; pruža tehničku i organizacijsku pomoć osnovanim
savjetima i ad hoc radnim grupama; te obavlja i druge
poslove iz svoje nadležnosti.

**2. I. UPRAVA – Uprava za Europsku uniju i europsku suradnju**

Članak 10.

I. UPRAVA – Uprava za Europsku uniju i europsku
suradnju osigurava provođenje utvrđene vanjske politike Republike Hrvatske (u
daljnjem tekstu: RH) u bilateralnim odnosima s državama članicama EU,
multilateralnim odnosima s EU, te političkim pitanjima vezanim za uključivanje
RH u EU, kao i s državama kandidatima za članstvo u EU, državama procesa
stabilizacije i pridruživanja EU, te potencijalnim kandidatima za članstvo u
EU; prati kretanja unutar EU-a, stajališta i aktivnosti EU-a i zemalja članica,
predlaže i provodi mjere u cilju unapređivanja odnosa RH s EU-om i njezinim
članicama, odnosno kandidatima i potencijalnim kandidatima za članstvo u EU;
prati i usmjerava rad diplomatskih misija i konzularnih ureda Republike
Hrvatske u inozemstvu (u daljnjem tekstu: DM/KU) u području svog djelovanja;
održava odnose s nadležnim tijelima EU-a, kao i s diplomatskim predstavnicima
drugih zemalja u području svoje nadležnosti; sudjeluje u pregovorima o članstvu
RH u EU, te obavlja i druge poslove iz svog djelokruga.

U I. UPRAVI – Upravi za Europsku uniju i
europsku suradnju ustrojavaju se:

2.1. Odjel za politička pitanja EU;

2.2. Odjel za EU institucije i politike;

2.3. Odjel za zapadnu Europu;

2.4. Odjel za srednju Europu;

2.5. Odjel za jugoistočnu Europu.

***2.1. Odjel za politička
pitanja EU***

Članak 11.

Odjel za politička pitanja EU prati opće
političke odnose između RH i EU i priprema stručne podloge diplomatskoj
aktivnosti Ministarstva za podizanje statusa RH do punopravnog člana EU te
sudjeluje u pregovorima o članstvu; priprema relevantne informacije o razvoju
političkih odnosa unutar EU i po analitičkoj obradi priprema vanjskopolitičko
djelovanje Ministarstva prema EU; prati rad EU i njezin razvoj: prati i
analitički obrađuje politiku EU prema pojedinim važnim međunarodnim političkim
pitanjima i pojedinim regijama; priprema prijedloge i inicijative za
unapređenje odnosa RH i EU; usko surađuje s Kabinetom ministra radi cjelovitog
i aktivnog djelovanja RH prema EU; priprema prijedloge i inicijative političkog
sadržaja radi objektivnog i pravovremenog informiranja hrvatske javnosti s
tijekom procesa približavanja RH EU i pravima i obvezama koje će RH imati kao
punopravna članica EU; prati rad i surađuje s Izaslanstvom Europske komisije u
RH; u odgovarajućoj mjeri surađuje s medijima te u svezi s izdavanjem
publikacija i stručnih predavanja s Diplomatskom akademijom, te obavlja i druge
poslove iz svoje nadležnosti.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

2.1.1. Odsjek za političke kriterije i
koordinaciju;

2.1.2. Odsjek za Zajedničku vanjsku i sigurnosnu
politiku i vanjske odnose EU.

*2.1.1. Odsjek za političke kriterije i koordinaciju*

Članak 12.

Odsjek redovito prati provedbu ispunjavanja
političkih kriterija i o tome redovito izvješćuje Ministarstvo i DM/KU; u
procesu provedbe Sporazuma o stabilizaciji i pridruživanju (u daljnjem tekstu:
SSP) odsjek koordinira resore u ispunjavanju političkih i međunarodnopravnih
obveza iz Sporazuma, izradu mjesečnih Izvješća Vlade RH o ostvarenom napretku u
provedbi SSP-a u dijelu koji se odnosi na provedbu političkih obveza iz SSP-a
(Glava III. – Regionalna suradnja); koordinira pripremu materijala, pruža operativno--stručnu
potporu i sudjeluje na sastancima Vijeća za stabilizaciju i pridruživanje i
Odbora za stabilizaciju i pridruživanje; sudjeluje u intenziviranju dijaloga s
institucijama EU i državama članicama, te pruža potporu i priprema materijale
za sastanke predsjednika RH, predsjednika Vlade, predsjednika Hrvatskog sabora,
ministra i drugih dužnosnika s predstavnicima EU; koordinira regionalnu
bilateralnu suradnju koja se ostvaruje u okviru Procesa stabilizacije i
pridruživanja; koordinira aktivnosti Stalne misije Republike Hrvatske pri
Europskoj zajednici i veleposlanstava Republike Hrvatske u zemljama članicama
EU i drugim europskim državama, te obavlja i druge poslove iz svog djelokruga.

*2.1.2. Odsjek za Zajedničku vanjsku i sigurnosnu politiku i
vanjske odnose EU*

Članak 13.

Odsjek prati i analitički obrađuje politiku EU
prema pojedinim važnim međunarodnim političkim pitanjima i pojedinim regijama s
posebnim naglaskom na politiku Unije prema neposrednom okruženju RH (zemljama
Procesa stabilizacije i pridruživanja) te na dinamičan razvoj Europske
sigurnosne i obrambene politike; središnje je mjesto u Ministarstvu za
koordinaciju pridruživanja izjavama EU; djeluje kao posrednik između Stalne
misije RH pri EZ te drugih multilateralnih misija i odgovarajućih ustrojstvenih
jedinica Ministarstva i drugih tijela državne uprave sukladno potrebi a u cilju
učinkovitog i pravodobnog zauzimanja stava u odnosu na izjave EU i
pridruživanje istima; sudjeluje u pripremama za priključivanje na
Komunikacijsku mrežu pridruženih članica – Associates
Communications Network
(ACN); provodit će Ugovor o sigurnosnim postupcima za razmjenu povjerljivih
informacija nakon njegovog potpisivanja, te obavlja i druge poslove iz svog
djelokruga.

***2.2. Odjel za EU
institucije i politike***

Članak 14.

Odjel za EU institucije i politike analitički
prati razvoj političkih odnosa u EU, osobito proširenje i ustrojstvo EU; prati
rad EU institucija; surađuje s Izaslanstvom Europske komisije u RH u
relevantnim pitanjima; koordinira aktivnosti Stalne misije Republike Hrvatske
pri EZ i veleposlanstava Republike Hrvatske u zemljama članicama EU i drugim
europskim državama o relevantnim pitanjima EU; surađuje s ostalim odjelima
Ministarstva koji se bave europskim integracijama; potiče i pruža pomoć u suradnji
državnih tijela u odnosima s EU, institucijama, političkim strankama i
nevladinim udrugama; prati razvoj zajedničkih EU politika i analizira njihov
utjecaj na proces pridruživanja RH EU; u odgovarajućoj mjeri surađuje s
medijima, te u svezi s izdavanjem publikacija i stručnih predavanja, s
Diplomatskom akademijom, te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

2.2.1. Odsjek za EU institucije i analitiku;

2.2.2. Odsjek za EU politike.

*2.2.1. Odsjek za EU institucije i analitiku*

Članak 15.

Odsjek za EU institucije i analitiku prati i
analitički obrađuje razvoj političkih odnosa u EU, osobito proširenje i
ustrojstvo EU; ustrojstvo i rad institucija EU, njihovo funkcioniranje i
procedure; surađuje s njihovim predstavnicima u RH; posebno prati reforme ovih
institucija i priprema učinkovito sudjelovanje hrvatskih predstavnika u
njihovom radu; potiče aktivnu suradnju hrvatskih tijela državne uprave s
institucijama EU i pruža im potrebnu pomoć, te obavlja i druge poslove iz svog
djelokruga.

*2.2.2. Odsjek za EU politike*

Članak 16.

Odsjek za EU politike analizira glavne EU
politike koje imaju utjecaj na sadašnje odnose između RH i EU i koje će imati
utjecaj na proces pridruživanja RH EU: proračun EU, Zajednička poljoprivredna
politika, strukturni fondovi i programi EU, Ekonomska i monetarna unija, Lisabonska agenda, financijska
perspektiva i druge, kao i njihov utjecaj na političke odnose unutar EU;
surađuje s drugim tijelima državne uprave u formiranju stajališta RH o
pojedinim pitanjima iz EU politika; po potrebi sudjeluje u pripremi materijala
i radu Pododbora za praćenje provedbe SSP-a te u pripremi stajališta za
pregovore RH s EU, te obavlja i druge poslove iz svog djelokruga.

*2.3. Odjel za zapadnu Europu*

Članak 17.

Odjel za zapadnu Europu prati, proučava i
stručno obrađuje politička zbivanja i bilateralne odnose RH i zemalja zapadne
Europe; surađuje s DM/KU u tim zemljama, te sa stranim diplomatskim misijama i
konzularnim uredima u RH u vezi s razvojem političkih i ukupnih odnosa sa
zemljama zapadne Europe; prikuplja i obrađuje potrebne podatke, informacije i
druga saznanja o državama iz navedene oblasti; analizira podatke, informacije i
saznanja iz diplomatskih krugova i drugih izvora; izrađuje izvješća, analize,
bilješke, podsjetnike i druge dokumente pri čemu se posebice vodi računa o
prioritetima u provedbi vanjske politike u odnosu na zemlje iz djelokruga rada
Odjela; predlaže mjere i priprema prijedloge za adekvatno praćenje i analizu
stanja odnosa s tim državama, za razvijanje i unapređivanje odnosa te poticanje
bilateralne suradnje; surađuje s drugim organizacijskim jedinicama u Upravi,
Ministarstvu, držav­nim
tijelima RH, organizacijama, udrugama i drugim subjektima u cilju usklađivanja,
poticanja i praćenja radnih aktivnosti na provedbi vanjske politike te obavlja
i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

2.3.1. Odsjek za države Sjeverne i Zapadne
Europe;

2.3.2. Odsjek za države Sredozemlja.

*2.3.1. Odsjek za države Sjeverne i Zapadne Europe*

Članak 18.

Obavlja sve poslove iz djelokruga rada Odjela u
odnosu na države Island, Dansku, Norvešku, Švedsku, Finsku, Estoniju, Latviju,
Litvu, Irsku, Ujedinjeno Kraljevstvo, Nizozemsku, Belgiju, Luksemburg i
Njemačku.

*2.3.2. Odsjek za države Sredozemlja*

Članak 19.

Obavlja sve poslove iz djelokruga rada Odjela u
odnosu na države Portugal, Španjolsku, Andoru,
Francusku, Monaco, Italiju, Vatikan, San Marino,
Maltu, Grčku i Cipar.

***2.4. Odjel za srednju
Europu***

Članak 20.

Odjel za srednju Europu prati, proučava i
stručno obrađuje politička zbivanja i bilateralne odnose RH i zemalja srednje Europe,
surađuje s DM/KU u tim zemljama, te sa stranim diplomatskim misijama i
konzularnim uredima u RH u vezi s razvojem političkih i ukupnih odnosa sa
zemljama srednje Europe; prikuplja i obrađuje potrebne podatke, informacije i
druga saznanja o državama iz djelokruga rada Odjela; analizira podatke,
informacije i saznanja iz diplomatskih krugova i drugih izvora; izrađuje
izvješća, analize, bilješke, podsjetnike i druge dokumente, pri čemu se posebno
vodi računa o prioritetima u provedbi vanjske politike u odnosu na zemlje iz
djelokruga rada Odjela; predlaže mjere i priprema prijedloge za adekvatno
praćenje i analizu stanja odnosa s tim državama za razvijanje i unapređivanje
odnosa te poticanje bilateralne suradnje; surađuje s drugim organizacijskim
jedinicama u Upravi, Ministarstvu, držav­nim tijelima RH, organizacijama, udrugama i drugim
subjektima u cilju usklađivanja, poticanja i praćenja radnih aktivnosti na
provedbi vanjske politike, te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

2.4.1. Odsjek za Austriju, Lichtenstein,
Sloveniju i Švicarsku;

2.4.2. Odsjek za Češku, Mađarsku, Poljsku i
Slovačku.

*2.4.1. Odsjek za Austriju, Lichtenstein,
Sloveniju i Švicarsku*

Članak 21.

Obavlja sve poslove iz djelokruga rada Odjela u
odnosu na navedene države.

*2.4.2. Odsjek za Češku, Mađarsku, Poljsku i Slovačku*

Članak 22.

Obavlja sve poslove iz djelokruga rada Odjela u
odnosu na navedene države.

***2.5. Odjel za
jugoistočnu Europu***

Članak 23.

Odjel za jugoistočnu Europu, proučava i stručno
obrađuje politička kretanja u području svoje nadležnosti, te problematiku
bilateralnih odnosa država jugoistočne Europe; posvećuje pozornost pitanjima
povezanim s vanjskom politikom država jugoistočne Europe; vodi i koordinira
rješavanje određenih pitanja koja se pojavljuju u međusobnim odnosima između
država a u čijem rješavanju sudjeluje više resora; prikuplja i obrađuje
potrebne podatke, informacije i druga saznanja; analizira podatke, informacije
i saznanja iz diplomatskih krugova i drugih izvora; izrađuje izvješća, analize,
bilješke, podsjetnike i druge dokumente; posebno vodi računa o prioritetima u
provedbi vanjske politike iz djelokruga rada Odjela; predlaže mjere i priprema
prijedloge za adekvatno praćenje i analizu stanja odnosa sa državama
jugoistočne Europe radi njihovog daljnjeg razvijanja i unapređivanja te
poticanja bilateralne suradnje; surađuje i s drugim organizacijskim jedinicama
u Ministarstvu, državnim tijelima RH, organizacijama, udrugama i drugim
subjektima u cilju usklađivanja, poticanja i praćenja radnih aktivnosti na
provedbi vanjske politike; surađuje s DM/KU u državama jugoistočne Europe, te
sa stranim diplomatskim misijama i konzularnim uredima u RH, te obavlja i druge
poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

2.5.1. Odsjek za države Procesa stabilizacije i
pridruživanja EU;

2.5.2. Odsjek za države kandidate i pristupajuće države EU.

*2.5.1. Odsjek za države Procesa stabilizacije i
pridruživanja EU*

Članak 24.

Odsjek proučava i stručno obrađuje politička
zbivanja i problematiku bilateralnih odnosa sa Srbijom i Crnom Gorom, Bosnom i
Hercegovinom, Makedonijom i Albanijom, vodi i koordinira rješavanje određenih
pitanja koja se pojavljuju u međusobnim odnosima između država, a u čijem
rješavanju sudjeluje više resora; prikuplja i obrađuje potrebne podatke,
informacije i druga saznanja; analizira podatke, informacije i saznanja iz
diplomatskih krugova i drugih izvora; izrađuje izvješća, analize, bilješke,
podsjetnike i druge dokumente, pri tom posebno vodi računa o prioritetima u
provedbi vanjske politike iz djelokruga rada Odjela; predlaže mjere i priprema
prijedloge za adekvatno praćenje i analizu stanja odnosa sa Srbijom i Crnom
Gorom, Bosnom i Hercegovinom, Makedonijom i Albanijom, radi njihovog daljnjeg
razvijanja i unapređivanja te poticanja bilateralne suradnje; surađuje i s
drugim organizacijskim jedinicama u Ministarstvu, državnim tijelima RH, organizacijama,
udrugama i drugim subjektima u cilju usklađivanja, poticanja i praćenja radnih
aktivnosti na provedbi vanjske politike; surađuje s DM/KU u spomenutim
državama, te sa stranim diplomatskim misijama i konzularnim uredima u RH, te
obavlja i druge poslove iz svog djelokruga.

*2.5.2. Odsjek za države kandidate i pristupajuće
države EU*

Članak 25.

Odsjek proučava i stručno obrađuje politička
zbivanja i problematiku bilateralnih odnosa Rumunjske, Bugarske i Turske, vodi
i koordinira rješavanje određenih pitanja koja se pojavljuju u međusobnim
odnosima između država, a u čijem rješavanju sudjeluje više resora; prikuplja i
obrađuje potrebne podatke, informacije i druga saznanja; analizira podatke,
informacije i saznanja iz diplomatskih krugova i drugih izvora; izrađuje
izvješća, analize, bilješke, podsjetnike i druge dokumente, pri tom posebno
vodi računa o prioritetima u provedbi vanjske politike iz djelokruga rada
Odjela; predlaže mjere i priprema prijedloge za adekvatno praćenje i analizu
stanja odnosa s Rumunjskom, Bugarskom i Turskom radi njihovog daljnjeg
razvijanja i unapređivanja te poticanja bilateralne suradnje; surađuje i s
drugim organizacijskim jedinicama u Ministarstvu, državnim tijelima RH,
organizacijama, udrugama i drugim subjektima u cilju usklađivanja, poticanja i
praćenja radnih aktivnosti na provedbi vanjske politike; surađuje sa DM/KU u
spomenutim državama, te s diplomatskim misijama i konzularnim uredima u RH, te
obavlja i druge poslove iz svog djelokruga.

**3. II. UPRAVA – Uprava za bilateralnu suradnju**

Članak 26.

II. UPRAVA – Uprava za bilateralnu suradnju,
prati, vodi i koordinira ukupne bilateralne odnose sa zemljama Afrike, Arapskog
poluotoka, Australije i Oceanije, Azije, Istočne Europe, Latinske Amerike,
Sjeverne Amerike i Srednjeg Istoka, skrbi o njihovom unapređenju i potiče
rješavanje uzajamnih pitanja; posebno prati, proučava i stručno obrađuje odnose
RH s navedenim zemljama, i na tom području koordinira djelovanja nadležnih
institucija, te obavlja i druge poslove iz svog djelokruga.

U II. UPRAVI – Upravi za bilateralnu suradnju
ustrojavaju se:

3.1. Odjel za SAD i Kanadu;

3.2. Odjel za Euroaziju;

3.3. Odjel za zemlje Latinske Amerike,
Australiju i Oceaniju;

3.4. Odjel za Afriku i Srednji Istok.

***3.1. Odjel za SAD i
Kanadu***

Članak 27.

Odjel za SAD i Kanadu prati, proučava i stručno
obrađuje politička zbivanja i druge relevantne procese i podatke važne za
unapređivanje bilateralnih odnosa RH sa Sjevernom Amerikom; prati ukupnu
politiku pojedinih država iz nadležnosti Odjela spram RH i priprema i potiče
odgovarajuće analize, rasprave i prijedloge radi utvrđivanja političkih stavova
i inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih odnosa
ili rješavanjem pojedinih pitanja u odnosima RH sa Sjevernom Amerikom, prati
unutarnjopolitički razvoj, gospodarsko stanje i društvene prilike u zemljama iz
nadležnosti Odjela i procjenjuje njihov utjecaj na uzajamne odnose s RH; prati
uzajamne odnose između država iz nadležnosti Odjela i utjecaj tih odnosa na
bilateralne odnose s RH, analizira podatke, informacije i saznanja iz javnih,
diplomatskih i drugih izvora, te priprema izvješća, analize i drugu
dokumentaciju potrebnu za diplomatsko djelovanje, vodeći računa o ukupnim
prioritetima i ciljevima državne politike spram Sjeverne Amerike, kao
sastavnici razvijanja bilateralnih odnosa sa zemljama iz nadležnosti Odjela;
predlaže mjere i priprema prijedloge za odgovarajuće praćenje stanja u
pojedinim državama iz nadležnosti Odjela, uključujući razrađenu i koordiniranu
suradnju s DM/KU u zemljama iz nadležnosti Odjela; surađuje s drugim
ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH spram zemalja iz
nadležnosti Odjela; u svrhu ukupnog promicanja interesa RH, surađuje sa stranim
diplomatskim misijama u RH, te obavlja i druge poslove iz svog djelokruga.

***3.2. Odjel za Euroaziju***

Članak 28.

Odjel za Euroaziju prati, proučava i stručno
obrađuje politička zbivanja i druge relevantne procese važne za unapređivanje
bilateralnih odnosa RH sa zemljama Istočne Europe i Azije; prati ukupnu
politiku pojedinih država iz nadležnosti Odjela spram RH i priprema i potiče
odgovarajuće analize, rasprave i prijedloge radi utvrđivanja političkih stavova
i inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Istočne
Europe i Azije; prati unutarnjopolitički razvoj, gospodarsko stanje i društvene
prilike u zemljama iz nadležnosti Odjela i procjenjuje njihov utjecaj na
uzajamne odnose s RH; prati uzajamne odnose između država iz nadležnosti Odjela
i utjecaj tih odnosa na bilateralne odnose s RH, analizira podatke, informacije
i saznanja iz javnih, diplomatskih i drugih izvora, te priprema izvješća,
analize i drugu dokumentaciju potrebnu za diplomatsko djelovanje, vodeći računa
o ukupnim prioritetima i ciljevima državne politike spram zemalja Istočne
Europe i Azije, kao sastavnici razvijanja bilateralnih odnosa sa zemljama iz
nadležnosti Odjela; predlaže mjere i priprema prijedloge za odgovarajuće
praćenje stanja u pojedinim državama iz nadležnosti Odjela, uključujući
razrađenu i koordiniranu suradnju s DM/KU u zemljama iz nadležnosti Odjela;
surađuje s drugim ustrojstvenim jedinicama Ministarstva u pripremi cjelovite i
usklađene međuresorske aktiv­nosti
i nastupa RH spram zemalja iz nadležnosti Odjela; u svrhu ukupnog promicanja
interesa RH; surađuje sa stranim diplomatskim misijama u RH, te obavlja i druge
poslove iz svog djelokruga.

Za obavljanje poslova i zadaća iz ovog članka u
Odjelu se osnivaju sljedeći odsjeci:

3.2.1. Odsjek za Istočnu Europu i Srednju Aziju;

3.2.2. Odsjek za Aziju.

*3.2.1. Odsjek za Istočnu Europu i Srednju Aziju*

Članak 29.

Odsjek za Istočnu Europu i Srednju Aziju prati,
proučava i stručno obrađuje politička zbivanja i druge relevantne procese važne
za unapređivanje bilateralnih odnosa RH sa sljedećim zemljama: Ruska
Federacija, Ukrajina, Bjelarus, Moldova,
Azerbajdžan, Armenija, Gruzija, Kazakstan,
Kirgistan, Turkmenistan,
Uzbekistan, Tadžikistan; prati ukupnu politiku
pojedinih država iz nadležnosti Odsjeka spram RH i priprema i potiče odgovarajuće
analize, rasprave i prijedloge radi utvrđivanja političkih stavova i
inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Istočne
Europe i Srednje Azije; prati unutarnjopolitički razvoj, gospodarsko stanje i
društvene prilike u zemljama iz nadležnosti Odsjeka i procjenjuje njihov
utjecaj na uzajamne odnose s RH; prati uzajamne odnose između država iz
nadležnosti Odsjeka i utjecaj tih odnosa na bilateralne odnose s RH, analizira
podatke, informacije i saznanja iz javnih, diplomatskih i drugih izvora, te
priprema izvješća, analize i drugu dokumentaciju potrebnu za diplomatsko
djelovanje, vodeći računa o ukupnim prioritetima i ciljevima državne politike
spram zemalja Istočne Europe i Srednje Azije, kao sastavnici razvijanja
bilateralnih odnosa sa zemljama iz nadležnosti Odsjeka; predlaže mjere i
priprema prijedloge za odgovarajuće praćenje stanja u pojedinim državama iz
nadležnosti Odsjeka, uključujući razrađenu i koordiniranu suradnju s DM/KU u
zemljama iz nadležnosti Odsjeka; surađuje s drugim ustrojstvenim jedinicama
Ministarstva u pripremi cjelovite i usklađene međuresorske
aktivnosti i nastupa RH, spram zemalja iz nadležnosti Odsjeka; u svrhu ukupnog
promicanja interesa RH, surađuje sa stranim diplomatskim misijama u RH, te
obavlja druge poslove iz djelokruga svoga rada.

*3.2.2. Odsjek za Aziju*

Članak 30.

Odsjek za Aziju prati, proučava i stručno
obrađuje politička zbivanja i druge relevantne procese važne za unapređivanje
bilateralnih odnosa RH sa sljedećim zemljama: Iran, Afganistan, Pakistan,
Indija, Bangladeš, Šri Lanka,
Nepal, Butan, Maldivi, Kina, Japan, Mongolija, DNR
Koreja, R Koreja, Indonezija, Malezija, Filipini, Brunej
Darussalam, Singapur, Tajland, Laos, Vijetnam,
Kambodža, Mjanma; prati ukupnu politiku pojedinih
država iz nadležnosti Odsjeka spram RH i priprema i potiče odgovarajuće
analize, rasprave i prijedloge radi utvrđivanja političkih stavova i
inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Azije; prati
unutarnjopolitički razvoj, gospodarsko stanje i društvene prilike u zemljama iz
nadležnosti Odsjeka i procjenjuje njihov utjecaj na uzajamne odnose s RH; prati
uzajamne odnose između država iz nadležnosti Odsjeka i utjecaj tih odnosa na
bilateralne odnose s RH, analizira podatke, informacije i saznanja iz javnih,
diplomatskih i drugih izvora, te priprema izvješća, analize i drugu
dokumentaciju potrebnu za diplomatsko djelovanje, vodeći računa o ukupnim
prioritetima i ciljevima državne politike spram zemalja Azije, kao sastavnici
razvijanja bilateralnih odnosa sa zemljama iz nadležnosti Odsjeka; predlaže
mjere i priprema prijedloge za odgovarajuće praćenje stanja u pojedinim
državama iz nadležnosti Odsjeka, uključujući razrađenu i koordiniranu suradnju
s DM/KU u zemljama iz nadležnosti Odsjeka; surađuje s drugim ustrojstvenim
jedinicama Ministarstva u pripremi cjelovite i usklađene međuresorske
aktiv­nosti i nastupa RH spram zemalja iz nadležnosti
Odsjeka; u svrhu ukupnog promicanja interesa RH, surađuje sa stranim
diplomatskim misijama u RH, te obavlja i druge poslove iz svog djelokruga.

***3.3. Odjel za zemlje
Latinske Amerike, Australijui Oceaniju***

Članak 31.

Odjel za zemlje Latinske Amerike, Australiju i
Oceaniju prati, proučava i stručno obrađuje politička zbivanja i druge
relevantne procese važne za unapređivanje bilateralnih odnosa RH sa zemljama
Latinske Amerike, Australije i Oceanije; prati ukupnu politiku pojedinih država
iz nadležnosti Odjela spram RH i priprema i potiče odgovarajuće analize, rasprave
i prijedloge radi utvrđivanja političkih stavova i inicijativa Ministarstva;
priprema potrebnu stručnu podlogu za koordinaciju i usvajanje odgovarajućih
političkih odluka povezanih s unapređenjem uzajamnih odnosa ili rješavanjem
pojedinih pitanja u odnosima RH sa zemljama Latinske Amerike, Australije i
Oceanije; prati unutarnjopolitički razvoj, gospodarsko stanje i društvene
prilike u zemljama iz nadležnosti Odjela i procjenjuje njihov utjecaj na
uzajamne odnose s RH; prati uzajamne odnose između država iz nadležnosti Odjela
i utjecaj tih odnosa na bilateralne odnose s RH, analizira podatke, informacije
i saznanja iz javnih, diplomatskih i drugih izvora, te priprema izvješća,
analize i drugu dokumentaciju potrebnu za diplomatsko djelovanje, vodeći računa
o ukupnim prioritetima i ciljevima državne politike spram zemalja Latinske
Amerike, Australije i Oceanije, kao sastavnici razvijanja bilateralnih odnosa
sa zemljama iz nadležnosti Odjela; predlaže mjere i priprema prijedloge za
odgovarajuće praćenje stanja u pojedinim državama iz nadležnosti Odjela,
uključujući razrađenu i koordiniranu suradnju s DM/KU u zemljama iz nadležnosti
Odjela; surađuje s drugim ustrojstvenim jedinicama Ministarstva u pripremi
cjelovite i usklađene međuresorske aktivnosti i
nastupa RH spram zemalja iz nadležnosti Odjela; u svrhu ukupnog promicanja
interesa RH, surađuje sa stranim diplomatskim misijama u RH, te obavlja i druge
poslove iz svog djelokruga.

Za obavljanje poslova i zadaća iz ovog članka u
Odjelu se osnivaju sljedeći odsjeci:

3.3.1. Odsjek za Latinsku Ameriku;

3.3.2. Odsjek za Australiju i Oceaniju.

*3.3.1. Odsjek za Latinsku Ameriku*

Članak 32.

Odsjek za Latinsku Ameriku prati, proučava i
stručno obrađuje politička zbivanja i druge relevantne procese važne za
unapređivanje bilateralnih odnosa RH sa zemljama Latinske Amerike: Argentinom,
Čileom, Brazilom, Meksikom, Kubom, Kolumbijom, Venezuelom, Peruom, Bolivijom,
Paragvajem, Urugvajem, Ekvadorom, Kostarikom, Panamom, Belizeom,
El Salvadorom, Hondurasom,
Gvatemalom, Nikaragvom, Antigvom i Barbudom, Bahamima, Barbadosom, Dominikom,
Dominikanskom Republikom, Grenadom, Gvajanom,
Haitijem, Jamajkom, Martinikom, Portorikom,
Surinamom, Sv. Kristoforom
i Nevisom, Sv. Lucijom, Sv.
Vincentom i Grenadinijem i Trinidadom i Tobagom; prati ukupnu
politiku pojedinih država iz svoje nadležnosti spram RH i priprema i potiče
odgovarajuće analize, rasprave i prijedloge radi utvrđivanja političkih stavova
i inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Latinske
Amerike; prati unutarnjopolitički razvoj, gospodarsko stanje i društvene
prilike u zemljama iz svoje nadležnosti i procjenjuje njihov utjecaj na
uzajamne odnose s RH; prati uzajamne odnose između država iz svoje nadležnosti
i utjecaj tih odnosa na bilateralne odnose s RH, analizira podatke, informacije
i saznanja iz javnih, diplomatskih i drugih izvora, te priprema izvješća,
analize i drugu dokumentaciju potrebnu za diplomatsko djelovanje, vodeći računa
o ukupnim prioritetima i ciljevima državne politike spram zemalja Latinske
Amerike, kao sastavnici razvijanja bilateralnih odnosa sa zemljama iz
nadležnosti Odsjeka; predlaže mjere i priprema prijedloge za odgovarajuće
praćenje stanja u pojedinim državama iz svoje nadležnosti, uključujući
razrađenu i koordiniranu suradnju s DM/KU u zemljama iz nadležnosti Odsjeka;
surađuje s drugim ustrojstvenim jedinicama Ministarstva u pripremi cjelovite i
usklađene međuresorske aktivnosti i nastupa RH spram
zemalja iz nadležnosti Odsjeka; u svrhu ukupnog promicanja interesa RH,
surađuje sa stranim diplomatskim misijama u RH, te obavlja i druge poslove iz
svog djelokruga.

*3.3.2. Odsjek za Australiju i Oceaniju*

Članak 33.

Odsjek za Australiju i Oceaniju prati, proučava
i stručno obrađuje politička zbivanja i druge relevantne procese važne za
unapređivanje bilateralnih odnosa RH s Australijom i zemljama Oceanije: Novim
Zelandom, Fidžijem, Kiribatima, Mikronezijom,
Nauruom, Palauom, Papuom
Novom Gvinejom, Salamonovim Otočjem, Tongom, Tuvaluom, Vanuatuom i Samoom; prati ukupnu politiku pojedinih država
iz svoje nadležnosti spram RH i priprema i potiče odgovarajuće analize,
rasprave i prijedloge radi utvrđivanja političkih stavova i inicijativa
Ministarstva; priprema potrebnu stručnu podlogu za koordinaciju i usvajanje
odgovarajućih političkih odluka povezanih s unapređenjem uzajamnih odnosa ili
rješavanjem pojedinih pitanja u odnosima RH s Australijom i zemljama Oceanije;
prati unutarnjopolitički razvoj, gospodarsko stanje i društvene prilike u
zemljama iz svoje nadležnosti i procjenjuje njihov utjecaj na uzajamne odnose s
RH; prati uzajamne odnose između država iz svoje nadležnosti i utjecaj tih
odnosa na bilateralne odnose s RH, analizira podatke, informacije i saznanja iz
javnih, diplomatskih i drugih izvora, te priprema izvješća, analize i drugu
dokumentaciju potrebnu za diplomatsko djelovanje, vodeći računa o ukupnim
prioritetima i ciljevima državne politike spram Australije i zemalja Oceanije,
kao sastavnici razvijanja bilateralnih odnosa sa zemljama iz nadležnosti
Odsjeka; predlaže mjere i priprema prijedloge za odgovarajuće praćenje stanja u
pojedinim državama iz svoje nadležnosti, uključujući razrađenu i koordiniranu
suradnju s DM/KU u zemljama iz nadležnosti Odsjeka; surađuje s drugim
ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH spram zemalja iz
nadležnosti Odsjeka; u svrhu ukupnog promicanja interesa RH, surađuje sa
stranim diplomatskim misijama u RH, te obavlja i druge poslove iz svog
djelokruga.

***3.4. Odjel za Afriku i
Srednji Istok***

Članak 34.

Odjel za Afriku i Srednji Istok prati, proučava i
stručno obrađuje politička zbivanja i druge relevantne procese važne za
unapređivanje bilateralnih odnosa RH sa zemljama Afrike, Arapskog poluotoka i
Srednjeg Istoka; prati ukupnu politiku pojedinih država iz nadležnosti Odjela
spram RH i priprema i potiče odgovarajuće analize, rasprave i prijedloge radi
utvrđivanja političkih stavova i inicijativa Ministarstva; priprema potrebnu
stručnu podlogu za koordinaciju i usvajanje odgovarajućih političkih odluka
povezanih s unapređenjem uzajamnih odnosa ili rješavanjem pojedinih pitanja u
odnosima RH sa zemljama Afrike, Arapskog poluotoka i Srednjeg Istoka; prati
unutarnjopolitički razvoj, gospodarsko stanje i društvene prilike u zemljama iz
nadležnosti Odjela i procjenjuje njihov utjecaj na uzajamne odnose s RH; prati
uzajamne odnose između država iz nadležnosti Odjela i utjecaj tih odnosa na
bilateralne odnose s RH, analizira podatke, informacije i saznanja iz javnih,
diplomatskih i drugih izvora, te priprema izvješća, analize i drugu
dokumentaciju potrebnu za diplomatsko djelovanje, vodeći računa o ukupnim
prioritetima i ciljevima državne politike spram zemalja Afrike, Arapskog
poluotoka i Srednjeg Istoka, kao sastavnici razvijanja bilateralnih odnosa sa
zemljama iz nadležnosti Odjela; predlaže mjere i priprema prijedloge za
odgovarajuće praćenje stanja u pojedinim državama iz nadležnosti Odjela,
uključujući razrađenu i koordiniranu suradnju s DM/KU u zemljama iz nadležnosti
Odjela; surađuje s drugim ustrojstvenim jedinicama Ministarstva u pripremi
cjelovite i usklađene međuresorske aktivnosti i
nastupa RH spram zemalja iz nadležnosti Odjela; u svrhu ukupnog promicanja
interesa RH, surađuje sa stranim diplomatskim misijama u RH, te obavlja i druge
poslove iz svog djelokruga.

Za obavljanje poslova i zadaća iz ovog članka u
Odjelu se osnivaju sljedeći odsjeci:

3.4.1. Odsjek za Afriku;

3.4.2. Odsjek za Srednji Istok.

*3.4.1. Odsjek za Afriku*

Članak 35.

Odsjek za Sjevernu Afriku i Srednji Istok prati,
proučava i stručno obrađuje politička zbivanja i druge relevantne procese važne
za unapređivanje bilateralnih odnosa RH sa sljedećim zemljama: Alžir, Angola, Bocvana, Džibuti, Egipat, Eritreja, Etiopija, JAR, Kenija,
Madagaskar, Malavi, Maroko, Mauricijus, Mozambik,
Namibija, Ruanda, Tanzanija, Uganda, Zambija, Kamerun, Senegal, Benin, Burkina Faso, Burundi,
Čad, Cote D’Ivoire, DR Kongo, R Kongo, Ekvatorska
Gvineja, Gabon, Gambija,
Gana, Gvineja, Gvineja Bisao, Kabo
Verde, Komori, Lesoto, Liberija, Libija, Mali,
Mauritanija, Niger, Nigerija, Sao
Tome i Principe, Sejšeli, Siera
Leone, Somalija, Srednjoafrička
Republika, Sudan, Svazi, Togo, Tunis; prati ukupnu
politiku pojedinih država iz nadležnosti Odsjeka spram RH i priprema i potiče
odgovarajuće analize, rasprave i prijedloge radi utvrđivanja političkih stavova
i inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Afrike;
prati unutarnjopolitički razvoj, gospodarsko stanje i društvene prilike u
zemljama iz nadležnosti Odsjeka i procjenjuje njihov utjecaj na uzajamne odnose
s RH; prati uzajamne odnose između država iz nadležnosti Odsjeka i utjecaj tih
odnosa na bilateralne odnose s RH, analizira podatke, informacije i saznanja iz
javnih, diplomatskih i drugih izvora, te priprema izvješća, analize i drugu
dokumentaciju potrebnu za diplomatsko djelovanje, vodeći računa o ukupnim
prioritetima i ciljevima državne politike spram zemalja Afrike, kao sastavnici
razvijanja bilateralnih odnosa sa zemljama iz nadležnosti Odsjeka; predlaže
mjere i priprema prijedloge za odgovarajuće praćenje stanja u pojedinim
državama iz nadležnosti Odsjeka, uključujući razrađenu i koordiniranu suradnju
s DM/KU u zemljama iz nadležnosti Odsjeka; surađuje s drugim ustrojstvenim
jedinicama Ministarstva u pripremi cjelovite i usklađene međuresorske
aktivnosti i nastupa RH spram zemalja iz nadležnosti Odsjeka; u svrhu ukupnog
promicanja interesa RH, surađuje sa stranim diplomatskim misijama u RH, te
obavlja i druge poslove iz svog djelokruga.

*3.4.2. Odsjek za Srednji Istok*

Članak 36.

Odsjek za Srednji Istok prati, proučava i
stručno obrađuje politička zbivanja i druge relevantne procese važne za
unapređivanje bilateralnih odnosa RH sa sljedećim zemljama: Bahrein,
Irak, Izrael, Jemen, Jordan, Katar, Kuvajt, Libanon, Oman,
Palestinska Samouprava, Saudijska Arabija, Sirija, UAE; prati ukupnu politiku
pojedinih država iz nadležnosti Odsjeka spram RH i priprema i potiče
odgovarajuće analize, rasprave i prijedloge radi utvrđivanja političkih stavova
i inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unapređenjem uzajamnih
odnosa ili rješavanjem pojedinih pitanja u odnosima RH sa zemljama Arapskog
poluotoka; prati unutarnjopolitički razvoj, gospodarsko stanje i društvene
prilike u zemljama iz nadležnosti Odsjeka i procjenjuje njihov utjecaj na
uzajamne odnose s RH; prati uzajamne odnose između država iz nadležnosti Odsjeka
i utjecaj tih odnosa na bilateralne odnose s RH, analizira podatke, informacije
i saznanja iz javnih, diplomatskih i drugih izvora, te priprema izvješća,
analize i drugu dokumentaciju potrebnu za diplomatsko djelovanje, vodeći računa
o ukupnim prioritetima i ciljevima državne politike spram zemalja Arapskog
poluotoka, kao sastavnici razvijanja bilateralnih odnosa sa zemljama iz
nadležnosti Odsjeka; predlaže mjere i priprema prijedloge za odgovarajuće
praćenje stanja u pojedinim državama iz nadležnosti Odsjeka, uključujući
razrađenu i koordiniranu suradnju s DM/KU u zemljama iz nadležnosti Odsjeka;
surađuje s drugim ustrojstvenim jedinicama Ministarstva u pripremi cjelovite i
usklađene međuresorske aktivnosti i nastupa RH spram
zemalja iz nadležnosti Odsjeka; u svrhu ukupnog promicanja interesa RH,
surađuje sa stranim diplomatskim misijama u RH, te obavlja i druge poslove iz
svog djelokruga.

**4. III. UPRAVA – Uprava za međunarodne organizacije i
sigurnost**

Članak 37.

III. UPRAVA – Uprava za međunarodne organizacije
i sigurnost sudjeluje u predlaganju i provodi vanjskopolitičku aktivnost RH
prema Organizaciji Sjevernoatlantskog ugovora (u daljnjem tekstu: NATO),
prvenstveno u svjetlu strateškog opredjeljenja za članstvo u NATO-u, koordinira
međuresorsku suradnju i djelovanje državne uprave na
tom planu; prati politička, gospodarska i socijalna pitanja Ujedinjenih naroda
(u daljnjem tekstu: UN), djelovanje Opće skupštine i Vijeća sigurnosti UN-a,
tijela i specijaliziranih agencija UN-a, koordinira međuresorsku
suradnju u ECOSOC-u, sudjeluje u oblikovanju stajališta glede relevantnih
pitanja UN-a, prati djelovanje globalnih političkih organizacija; prati
političko, društveno i gospodarsko djelovanje Organizacije za europsku
sigurnost i suradnju (u daljnjem tekstu: OESS), te prati i koordinira političke
poslove i odnose s regionalnim organizacijama; provodi diplomatsko djelovanje
na području ljudskih prava pred međunarodnim organizacijama, priprema
relevantna nacionalna izvješća te ih predstavlja, prati razvoj ljudskih prava u
svijetu; prati i koordinira provedbu međunarodno preuzetih obveza na polju
nadzora konvencionalnog naoružanja, razoružanja, trgovine oružjem i robom
dvojne namjene, kooperativne sigurnosti, te suzbijanja širenja oružja masovnog
uništenja (nuklearnog, kemijskog, biološkog) i međunarodnog terorizma, provodi
vanjskopolitičke i međuresorske aktivnosti na tim
područjima, prati razvoj međunarodne sigurnosti općenito, posebno međunarodne
mirovne operacije, koordinira vanjskopolitičku potporu angažmanu Oružanih snaga
RH u njima, te organizira sudjelovanje civilnih komponenti RH u tim
operacijama; te obavlja prema potrebi i druge poslove iz svog djelokruga.

U III. UPRAVI – Upravi za međunarodne
organizacije i sigurnost ustrojavaju se:

4.1. Odjel za NATO;

4.2. Odjel za UN;

4.3. Odjel za OESS i regionalne organizacije;

4.4. Odjel za ljudska prava;

4.5. Odjel za međunarodnu sigurnost.

***4.1. Odjel za NATO***

Članak 38.

Odjel za NATO provodi politiku i aktivnosti
Vlade RH prema NATO-u, prvenstveno u svjetlu strateškog opredjeljenja RH za
članstvo u NATO-u; vodi diplomatske odnose s NATO-om, zemljama-članicama,
zemljama-aspirantima, članicama Partnerstva za mir i drugim zemljama po
pitanjima koja se tiču NATO-a; u skladu s instrukcijama Nacionalnog
koordinatora za NATO i MAP, provodi koordinaciju međuresorske
suradnje i rada državne uprave na planu približavanja NATO-u, osmišlja i vodi odnose s javnošću glede odnosa RH s NATO-om
i pitanja članstva RH u NATO-u; daje svu potrebnu potporu Uredu Predsjednika
RH, Uredu predsjednika Vlade RH, Ministarstvu obrane RH, Kabinetu ministra te
drugim tijelima državne uprave na planu odnosa s NATO-om; koordinira i daje
potporu radu Stalne misije RH pri Sjeveroatlanskom
savezu (u daljnjem tekstu: Stalna misija RH pri NATO-u), sa sjedištem u Bruxellesu; prati, inicira, koordinira i podupire
aktivnosti vezane uz sudjelovanje RH u Partnerstvu za mir i drugim
inicijativama NATO-a;prati razvoj političkih i sigurnosnih odnosa unutar
NATO-saveza, transformaciju Saveza, odnose NATO-a i drugih međunarodnih
organizacija, posebice EU, UN-a i OESS-a; prati razvoj međunarodne sigurnosti
općenito, u smislu novih prijetnji, vojnih tehnologija, kriznih žarišta, vojnih
operacija, obrambenih reformi, te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

4.1.1. Odsjek za provedbu Akcijskog plana za
članstvo;

4.1.2. Odsjek za politička i obrambena pitanja.

*4.1.1. Odsjek za provedbu Akcijskog plana za članstvo*

Članak 39.

Odsjek za provedbu Akcijskog plana za članstvo
operativno koordinira rad relevantnih resora državne uprave na planu
prilagođavanja standardima NATO-a i odnosa s NATO-om, u tom smislu pruža
potporu Nacionalnom koordinatoru za NATO i Akcijski plan za članstvo (MAP) i Međuresorskoj radnoj skupini za suradnju RH s NATO-om i
provedbu Akcijskog plana za članstvo; bavi se političkim, ekonomskim,
obrambenim, vojnim, sigurnosnim, pravnim, zakonodavnim i logističkim pitanjima
prilagodbe, te pitanjima organizacije civilne obrane i upravljanja krizama,
potiče i koordinira sudjelovanje RH u NATO-ovim odborima, koordinira
sastavljanje i provedbu redovitih Godišnjih nacionalnih programa (ANP-a)
Akcijskog plana za članstvo, te obavlja i druge poslove iz svog djelokruga.

*4.1.2. Odsjek za politička i obrambena pitanja*

Članak 40.

Odsjek za politička i obrambena pitanja potiče i
provodi aktiv­nosti povezane s djelovanjem RH spram
svih relevantnih političkih struktura NATO-a, prati razvoj političkih odnosa,
te političke i sigurnosne strategije NATO-a, njegove transformacije; pruža svu
potrebnu potporu Stalnoj misiji RH pri NATO-u, te svim organima državne uprave
RH; vodi međunarodnu suradnju u provedbi MAP-a, posebice u okvirima
Američko-jadranske povelje, priprema prijedloge i inicijative za unapređenje
odnosa s NATO-om; koordinira vojnopolitičku dimenziju odnosa RH s NATO-om kroz
pripremu odgovarajućih prijedloga, inicijativa i dokumenata; prati sve ostale
aktivnosti vezane uz rad NATO-a i Partnerstva za mir te ostalih NATO-ovih inicijativa;
prati stanje međunarodne sigurnosti općenito, poglavito sa stanovišta
djelovanja NATO-a i kroz njega uključenosti RH, te obavlja i druge poslove iz
svog djelokruga.

***4.2. Odjel za UN***

Članak 41.

Odjel za UN prati politička, gospodarska i
socijalna pitanja UN-a, te izvaneuropskih organizacija (Pokret nesvrstanih,
Afričke unije, Organizacija islamske konferencije. Arapska liga, i dr.); prati djelovanje Opće skupštine i Vijeća sigurnosti,
te drugih tijela UN-a, prati međunarodne političke krize, mirovne operacije,
dajući prijedloge političkog mišljenja o sudjelovanju RH u njima, te borbu
protiv terorizma; sudjeluje u oblikovanju stajališta RH glede relevantnih
pitanja koja su na dnevnom redu UN-a; priprema i koordinira nastupe RH na Općoj
skupštini UN-a; prati sva politička pitanja na dnevnom redu OS i VS; kao
tajništvo Radne skupine za koordiniranje izborne kampanje RH za nestalnu
članicu Vijeća sigurnosti UN 2008 – 2009. obavlja sve stručne i administrativne
poslove vezane uz lobiranje; koordinira međuresorsku
suradnju u pripremi pozicije RH glede suzbijanja terorizma i izvršenju
međunarodnih obveza RH na tom planu; koordinira i priprema djelovanja RH u
ECOSOC-u, međuresorski surađuje po pitanjima
ECOSOC-a, prati rad funkcionalnih komisija ECOSOC-a; prati rad specijaliziranih
agencija UN-a i koordinira djelovanje s nadležnim resorima, sudjeluje u radu
Vladinih povjerenstava i drugih međuresorskih
koordinacijskih tijela; vodi lobističke aktivnosti glede kandidatura RH za
članstvo u tijelima UN-a, razmjenjuje podrške, te vodi i ažurira datoteku
kandidatura stranih država za tijela UN-a; nadzire izvršenje financijskih
obveza prema UN sustavu i međunarodnim organizacijama; analizira podatke,
informacije i saznanja iz diplomatskih i drugih izvora o pitanjima iz svoje
nadležnosti, priprema prijedloge i sudjeluje u procesu oblikovanja odluka i
stajališta RH, te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

4.1.1. Odsjek za politička pitanja;

4.2.2. Odsjek za gospodarska i socijalna
pitanja.

*4.1.1. Odsjek za politička pitanja*

Članak 42.

Odsjek za politička pitanja prati aktivnosti
organizacije UN-a, specijaliziranih agencija i organizacija i tijela u sustavu
UN-a, te ostalih svjetskih političkih organizacija, analizira podatke,
informacije i saznanja iz diplomatskih i drugih izvora o njima, priprema
prijedloge i sudjeluje u procesu oblikovanja odluka o stajalištima RH u sustavu
UN-a i pratećih organizacija; posebno prati rad Opće skupštine UN-a i njenih
odbora, te Vijeća sigurnosti i teme o kojima to tijelo UN-a raspravlja, te
surađuje s drugim organizacijskim jedinicama Ministarstva, tijelima državne
uprave RH, organizacijama, udrugama i drugim subjektima, u cilju usklađivanja,
poticanja i praćenja rada i aktivnosti na predlaganju i provedbi vanjske
politike u područjima koja su u nadležnosti UN-a i organizacija u njegovu
sustavu; u suradnji s drugim odjelima unutar Uprave i stalnim misijama RH pri
UN-u te ostalim diplomatskim predstavništvima RH, priprema sudjelovanje RH i
sudjeluje u radu relevantnih tijela UN-a i međunarodnih organizacija; vodi
evidenciju kandidatura u raznim međunarodnim tijelima, kao i evidenciju
podmirivanja financijskih obveza RH prema međunarodnim organizacijama, te
obavlja i druge poslove iz svog djelokruga.

*4.2.2. Odsjek za gospodarska i socijalna pitanja*

Članak 43.

Odsjek za gospodarska i socijalna pitanja prati
aktivnosti ECOSOC-a, specijaliziranih komisija te ostalih organizacija i tijela
u sustavu UN-a, analizira podatke, informacije i saznanja iz diplomatskih i
drugih izvora o njima, priprema prijedloge i sudjeluje u procesu oblikovanja
odluka o stajalištima RH u sustavu UN-a; surađuje s drugim organizacijskim
jedinicama Ministarstva, tijelima državne uprave RH, organizacijama, udrugama i
drugim subjektima u cilju usklađivanja, poticanja i praćenja rada i aktivnosti
na provedbi vanjske politike u područjima koja su u nadležnosti UN-a i
organizacija u njegovu sustavu; u suradnji s drugim odjelima unutar Uprave i
stalnim misijama RH pri UN-u te ostalim diplomatskim predstavništvima RH,
priprema sudjelovanje RH i sudjeluje u radu relevantnih tijela UN-a i
međunarodnih organizacija; vodi lobističke aktivnosti glede kandidatura RH za
članstvo u funkcionalnim komisijama ECOSOC-a; priprema, u suradnji sa stalnim
misijama i resornim ministarstvima, nastupe izaslanstava RH na Općoj skupštini
UN-a, na odborima OS, UN-ovim konferencijama te na ECOSOC-ovim tijelima;
koordinira međuresorsku suradnju u izradi izvješća o
provedbi milenijskih ciljeva, pripremi pozicije RH glede pitanja održivog
razvoja, te obavlja i druge poslove iz svog djelokruga.

***4.3. Odjel za OESS i
regionalne organizacije***

Članak 44.

Odjel za OESS i regionalne organizacije prati
političko, društveno i gospodarsko djelovanje OESS-a, prati i koordinira
političke poslove i odnose s europskim regionalnim organizacijama, te obav­lja i druge poslove iz svog
djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

4.3.1. Odsjek za OESS;

4.3.2. Odsjek za regionalne organizacije.

*4.3.1. Odsjek za OESS*

Članak 45.

Odsjek za OESS prati djelovanje OESS-a, proučava
i stručno obrađuje politička zbivanja i druge relevantne procese u OESS-u; sudjeluje
u oblikovanju hrvatskih stajališta glede relevantnih pitanja koja su na dnevnom
redu OESS-a, priprema i koordinira nastupe izaslanstava RH na svim tijelima
OESS-a; koordinira međuresorsku suradnju glede
političkih pitanja koja su u nadležnosti više tijela državne uprave, a od
značaja su za hrvatsko djelovanje u sastavu OESS-a u odnosu na sigurnosnu,
ljudsku i ekonomsku dimenziju OESS-a; prati djelovanje Područnih ureda Misije
OESS-a u RH putem terenskih ureda Ministarstva (Vukovar, Sisak, Knin i Split),
u poslovima povratka i reintegracije izbjeglica i povratnika, prava manjina,
poslova oko suđenja za ratne zločine, reformu pravosuđa i medija, te sudjeluje
u izbornim procesima i prati izbornu reformu; slijedom usvojene Odluke Stalnog
vijeća OESS-a u Beču o suradnji OESS-a i ICTY-a, u svezi monitoringa
procesa na domaćim sudovima, koji će biti transferirani iz Haaga, Odsjek će uz
Ministarstvo pravosuđa pratiti navedene procese; po pitanju povratka i
reintegracije izbjeglica i povratnika koordinira rad Vlade RH, Ministarstva
mora, turizma, prometa i razvitka i Međuresorske
radne skupine za provedbu obveza iz Deklaracije regionalne ministarske
konferencije o rješavanju izbjegličko-prognaničkih pitanja, te na regionalnoj
razini – s nadležnim tijelima Bosne i Hercegovine i Srbije i Crne Gore i
međunarodnoj razini – Delegacija EC-a, Misija UNHCR-a i Misija OESS-a u RH;
prati, priprema i koordinira realizaciju donatorskih projekata u suradnji s
resornim ministarstvima, te obavlja i druge poslove iz svog djelokruga.

*4.3.2. Odsjek za regionalne organizacije*

Članak 46.

Odsjek za regionalne organizacije prati i
koordinira političke poslove i odnose s europskim regionalnim organizacijama;
prati rad Vijeća Europe i koordinira stručnu, resornu i programsku suradnju s
Vijećem Europe; koordinira rad stručnjaka raznih resora RH u odborima Vijeća
Europe; sudjeluje u radu pojedinih tijela Vijeća Europe; potiče i pruža pomoć u
suradnji državnih tijela u odnosima s Vijećem Europe, a posebice Odboru za
vanjsku politiku, Odboru za europske integracije te Izaslanstvu Hrvatskog
sabora pri Parlamentarnoj skupštini Vijeća Europe; zadužen je za
Srednjoeuropsku inicijativu, Jadransko-jonsku inicijativu, Inicijativu za
suradnju u jugoistočnoj Europi, Proces suradnje u jugoistočnoj Europi, Kvadrilateralu, Proces suradnje u Podunavlju, Međunarodnu
komisiju za zaštitu rijeke Dunav, Radnu zajednicu Alpe-Jadran, Radnu zajednicu
Podunavskih regija uz aktivnost hrvatskih županija, Riga inicijativu, Višegradsku skupinu, sastanke predsjednika srednjoeuropskih
država, ostale neinstitucionalne oblike regionalne suradnje, regionalne
konferencije, suradnju u okviru Euroregija,
transgraničnu suradnju, sudjelovanje jedinica lokalne i područne (regionalne)
samouprave u međunarodnoj suradnji, a u određenoj mjeri prati i Baltičko vijeće
za suradnju, Crnomorsku organizaciju za gospodarsku suradnju, Euro-mediteransko
partnerstvo, Nordijsko vijeće i ostale regionalne organizacije i inicijative;
koordinira rad predstavnika resora u pojedinim tijelima ostalih međunarodnih
organizacija i inicijativa, te obavlja i druge poslove iz svog djelokruga;
prati i rad Pakta o stabilnosti (u daljnjem tekstu: PS) u jugoistočnoj Europi,
bavi se aktivnostima unutar sva tri Radna stola i Regionalnog stola PS-a, te
SECI (South Eastern Cooperation Initiative), kao i
aktivnosti na bilateralnoj razini; prati ostale inicijative unutar PS-a;
koordinira aktivnosti i djelovanje Ministarstva i drugih organa državne uprave,
neprofitnih udruga i drugih institucija i pojedinaca; koordinira djelovanje
resornih ministarstava za pripremu sastanaka i drugih aktivnosti u okviru PS-a
i s EU kako bi se osiguralo aktivno i konstruktivno sudjelovanje RH te ostvario
lakši pristup postojećim financijskim institucijama i kreditnim mogućnostima;
obavlja i druge poslove iz svog djelokruga rada.

***4.4. Odjel za ljudska
prava***

Članak 47.

Odjel za ljudska prava uvodi ljudska prava kao
sastavni dio diplomatske aktivnosti RH pred međunarodnim organizacijama; prati razvoj,
promicanje i primjenu međunarodnih standarda o ljudskim pravima, demokraciji i
vladavini prava; te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

4.4.1. Odsjek za međunarodne standarde zaštite
ljudskih prava;

4.4.2. Odsjek za politička pitanja ljudskih
prava, demokraciju i vladavinu prava.

*4.4.1. Odsjek za međunarodne standarde zaštite ljudskih
prava*

Članak 48.

Odsjek za međunarodne standarde zaštite ljudskih
prava prati razvoj, mehanizme zaštite, promociju i provedbu međunarodnih
standarda na području ljudskih prava u okviru globalnih i regionalnih
međunarodnih organizacija: UN-a, VE, EU-a, OESS-a i drugih; koordinira izradu
nacionalnih izvješća o primjeni UN ugovora o ljudskim pravima kojih je RH
stranka, sudjeluje u njihovu predstav­ljanju, prati provedbu njihovih preporuka na nacionalnoj
razini; prati praksu međunarodnih organizacija kojih je RH članica u
slučajevima pojedinačnih pritužbi, a posebice u slučajevima kada je RH tužena
strana; prati razvoj i provedbu prihvaćenih standarda na području ljudskih
prava, u okviru VE, sudjeluje u radu Upravnog Odbora za ljudska prava i
njegovih pododbora, te Odbora za bioetiku; prati rad Europske komisije za
rasizam (ECRI); prati problematiku nestalih i raseljenih osoba, surađuje s
UNHCR-om; prati razvoj međunarodnog humanitarnog prava i izgradnje mira, te
obavlja i druge poslove iz svog djelokruga.

*4.4.2. Odsjek za politička pitanja ljudskih prava,
demokraciju i vladavinu prava*

Članak 49.

Odsjek za politička pitanja ljudskih prava,
demokraciju i vladavinu prava radi na uvođenju ljudskih prava u diplomatsko
djelovanje Ministarstva te priprema prijedloge i sudjeluje u procesu
oblikovanja odluka i mišljenja na području zaštite i promicanja ljudskih prava,
demokracije i vladavine prava u radu međuvladinih tijela; analizira podatke,
informacije i saznanja diplomatskih i drugih izvora u kontekstu pripreme
stručnih podloga radi zauzimanja stajališta na nacionalnoj razini; sudjeluje u
aktivnostima nacionalnih komisija, odbora i drugih tijela vezanih za područje
ljudskih prava; prati rad VE na području promocije i razvoja demokratskih
institucija i vladavine prava, te prati provedbu preporuka; prati rad OESS –
ODIHR-e (OESS – Ured za demokratske institucije i ljudska prava) na području
promocije i razvoja demokratskih institucija i vladavine prava; sudjeluje u
aktivnostima na području ljudskih prava u procesu približavanja EU; prati
problematiku vezanu za zaštitu prava nacionalnih manjina, slobode medija,
surađuje i prati rad relevantnih nevladinih udruga na nacionalnoj i
međunarodnoj razini, te obavlja i druge poslove iz svog djelokruga.

***4.5. Odjel za
međunarodnu sigurnost***

Članak 50.

Odjel za međunarodnu sigurnost prati i
koordinira provedbu međunarodno preuzetih obveza RH na planu nadzora
konvencionalnog naoružanja, razoružanja, trgovine oružjem i robom dvojne
namjene, kooperativne sigurnosti, obrambene konverzije, te suzbijanja širenja
oružja masovnog uništenja (nuklearnog, kemijskog, biološkog); prati međunarodne
političke, sigurnosne i tehnološke trendove na ovim područjima; prati
međunarodne mirovne operacije i organizira sudjelovanje civilnih komponenti RH
u njima; koordinira rad s ostalim relevantnim tijelima državne uprave RH, surađuje
sa stranim vladinim i akademskim ustanovama koje se bave predmetnom
problematikom, te obavlja i druge poslove iz svog djelokruga.

Za obavljanje opisanih poslova iz djelokruga
rada Odjela ustrojavaju se sljedeći odsjeci:

4.5.1. Odsjek za nadzor naoružanja i
razoružanje;

4.5.2. Odsjek za suzbijanje širenja oružja
masovnog uništenja;

4.5.3. Odsjek za mirovne operacije.

*4.5.1. Odsjek za nadzor naoružanja i razoružanje*

Članak 51.

Odsjek za nadzor naoružanja i razoružanje prati
i koordinira izvršavanje međunarodno preuzetih obveza temeljem pristupanja RH
različitim organizacijama, konvencijama, režimima, procesima i inicijativama
povezanima s nadzorom konvencionalnog naoružanja i procesima razoružanja, prati
njihovo djelovanje, predlaže mjere, vodi aktivnosti na implementaciji preuzetih
obveza, organizira i vodi sudjelovanje u radu nacionalnih i međunarodnih radnih
tijela na polju nadzora naoružanja, razoružanja, kooperativne sigurnosti i
obrambene konverzije (Prvi odbor Opće skupštine UN-a, Konferencija o razoružanju,
Komisija UN-a o razoružanju, Sporazum o konvencionalnim oružanim snagama u
Europi, Ohrid Border Process,
RACVIAC, Ottawska konvencija/razminiranje, Sporazum o
Subregionalnoj kontroli naoružanja, Wassenaarski
aranžman, Konvencija o zabrani ili ograničenju uporabe nekih konvencionalnih
oružja i sl); koordinira rad s ostalim relevantnim
tijelima državne uprave po ovim pitanjima (MUP-om, MORH-om, sigurnosnim
službama i dr.); prati međunarodnu trgovinu
konvencionalnim naoružanjem i trendove u vojnoj tehnologiji, sudjeluje u radu
nacionalnih povjerenstava, te obavlja i druge poslove iz svog djelokruga.

*4.5.2. Odsjek za suzbijanje širenja oružja masovnog
uništenja*

Članak 52.

Odsjek za suzbijanje širenja oružja masovnog
uništenja prati i koordinira izvršavanje međunarodno preuzetih obveza temeljem
pristupanja RH različitim organizacijama, konvencijama, režimima, procesima i
inicijativama koje se bave suzbijanjem širenja oružja masovnog uništenja
(nuklearnog, kemijskog, biološkog); bavi se praćenjem rada organizacija,
procesa i inicijativa, vodeći aktivnosti u njima ispred RH, kao što su: Ugovor
o sveobuhvatnoj zabrani nuklearnih pokusa (CTBT), Non-Proliferation Treaty (NPT),
Međunarodna agencija za atomsku energiju (IAEA), Konvencija o fizičkoj zaštiti
nuklearnog materijala (CPPNM), Haški pravilnik postupanja protiv širenja
balističkih projektila (HCOC), Konvencija o zabrani kemijskog oružja (CWC),
Konvencija o zabrani biološkog oružja (BTWC), Proliferation
Security Initiative (PSI), Nuclear Supplier Group (NSG), Missile Technology Control Regime (MTCR), Australia Group; izrađuje nacionalna izvješća po pojedinim grupama
poslova; koordinira radom Međuresorske radne skupine
za sprečavanje širenja oružja masovnog uništenja, koordinira rad s ostalim
relevantnim tijelima državne uprave po ovim pitanjima (MUP-om, MORH-om,
sigurnosnim službama i dr.); prati političke,
sigurnosne i tehnološke trendove na području oružja masovnog uništenja i
međunarodnog terorizma, surađuje sa stranim vladinim i akademskim ustanovama koje
se bave ovom problematikom, te obavlja i druge poslove iz svog djelokruga.

*4.5.3. Odsjek za mirovne operacije*

Članak 53.

Odsjek za mirovne operacije vodi sudjelovanja
civilnih djelatnika RH u međunarodnim mirovnim operacijama (kao u misiji ISAF u
Afganistanu), što podrazumijeva sveukupnu pripremu, obuku, opremanje,
logističku i operativnu potporu sudionicima mirovne misije, pripremanje
relevantnih odluka Vlade RH i Ministarstva, koordinaciju s ostalim relevantnim
resorima (MUP, Ministarstvo financija), prati vojno sudjelovanje RH u mirovnim
operacijama (UN, NATO, OESS, EU) te koordinira u tom smislu aktivnosti s
MORH-om i Oružanim snagama pružajući potporu gdje je potrebno; sudjeluje u
izradi dokumenata u okviru potpore zemlje domaćina (HNS-a), Nacionalnog
središta za nadzor kretanja (NMCC-a) i drugih dokumenata koji se odnose na
mirovne operacije; nositelj je koordinacije potpore RH EUFOR-u i NATO HQ Butmir u BiH, te NLTC-u u RH; prati općenite sigurnosne
trendove u svijetu sa stanovišta međunarodnih mirovnih operacija u njihovim
civilnim, vojnim i razvojnim dimenzijama, te obavlja i druge poslove iz svog
djelokruga.

**5. IV. UPRAVA – Uprava za međunarodnu gospodarsku suradnju**

Članak 54.

IV. UPRAVA – Uprava za međunarodnu gospodarsku suradnju
osigurava provođenje gospodarskog dijela utvrđene vanjske politike RH, posebno
na području gospodarske diplomacije; prati, proučava, koordinira i unapređuje
gospodarske odnose RH na bilateralnoj i multilateralnoj razini; predlaže i
koordinira imenovanja diplomata zaduženih za gospodarske poslove u DM/KU, te
usklađuje i prati njihovo djelovanje; obavlja koordinativnu ulogu i aktivno
surađuje s drugim institucijama RH u njihovim gospodarskim aktivnostima u
inozemstvu; u suradnji i koordinaciji s Ministarstvom gospodarstva, rada i
poduzetništva i Agencijom za promicanje izvoza i ulaganja, prati i usklađuje
djelovanje podružnica Agencije za promicanje izvoza i ulaganja u inozemstvu;
koordinira djelovanje DM/KU RH s djelovanjem podružnica Agencije u inozemstvu;
promiče i štiti gospodarske interese RH i projekte od nacionalnog interesa;
prati i izvješćuje o svim važnim gospodarskim događanjima u svijetu, te
gospodarskim aktivnostima institucija RH, važnim za vanjsko-političke
aktivnosti RH; sudjeluje, zajedno s mjerodavnim ministarstvima, u bilateralnim
i multilateralnim pregovorima iz područja gospodarstva; inicira i sudjeluje u
promociji hrvatskog gospodarstva u inozemstvu; sudjeluje u radu mješovitih
odbora za gospodarsku suradnju; kontaktira sa stranim diplomatskim misijama i
konzularnim uredima u RH po poslovima i zadacima iz svog djelokruga, te obavlja
i druge poslove iz svog djelokruga.

U IV. UPRAVI – Upravi za međunarodnu gospodarsku
suradnju ustrojavaju se:

5.1. Odjel za gospodarsku bilateralu;

5.2. Odjel za gospodarske organizacije i
integracije.

***5.1. Odjel za
gospodarsku bilateralu***

Članak 55.

Odjel za gospodarsku bilateralu
provodi gospodarski dio vanjske politike RH prema europskim i izvaneuropskim
zemljama, posebno na području gospodarske diplomacije; prati i usklađuje rad
diplomata zaduženih za gospodarske poslove u DM/KU; prati, proučava, koordinira
i unapređuje gospodarske odnose RH na bilateralnoj razini; sudjeluje, zajedno s
mjerodavnim ministarstvima, u pregovorima o bilateralnim ugovorima iz područja
gospodarstva; sudjeluje u radu mješovitih odbora za gospodarsku suradnju;
prati, koordinira i organizira susrete Gospodarskog diplomatskog kluba; prati i
koordinira aktivnosti Radne skupine za promociju gospodarske diplomacije RH;
inicira i sudjeluje u promociji hrvatskog gospodarstva u inozemstvu; izrađuje
posebne preglede, informacije, izvješća i analize iz područja gospodarske bilaterale, te obavlja i druge poslove iz svog djelokruga.

Za obavljanje poslova i zadaća iz ovog članka, u
Odjelu za gospodarsku bilateralu osnivaju se sljedeći
odsjeci:

5.1.1. Odsjek za europsku bilateralnu
gospodarsku suradnju;

5.1.2. Odsjek za izvaneuropsku bilateralnu
gospodarsku suradnju.

*5.1.1. Odsjek za europsku bilateralnu gospodarsku suradnju*

Članak 56.

Odsjek za europsku bilateralnu gospodarsku
suradnju prati, proučava, unapređuje gospodarske odnose RH na bilateralnoj
razini s europskim zemljama, u njima promiče i štiti gospodarske interese RH,
te obavlja i druge poslove iz svog djelokruga.

*5.1.2. Odsjek za izvaneuropsku bilateralnu gospodarsku
suradnju*

Članak 57.

Odsjek za izvaneuropsku bilateralnu gospodarsku
suradnju prati, proučava, unapređuje gospodarske odnose RH na bilateralnoj
razini s izvaneuropskim zemljama, u njima promiče i štiti gospodarske interese
RH, te obavlja i druge poslove iz svog djelokruga.

***5.2. Odjel za
gospodarske organizacije i integracije***

Članak 58.

Odjel za gospodarske organizacije i integracije
organizira praćenje gospodarskih aktivnosti međunarodnih organizacija,
asocijacija i inicijativa; prati gospodarske aktivnosti specijaliziranih
agencija i ostalih institucija iz sistema UN-a, kao što su UNCTAD, UN/ECE,
UNDP, WIPO, FAO, ITC, IFAD, IMO, WTO, te drugih institucija; aktivno prati i u
suradnji s nadležnim institucijama RH, sudjeluje u aktivnostima WTO; zajedno s
nadležnim institucijama RH, sudjeluje u multilateralnim pregovorima iz područja
gospodarstva; u koordinaciji s ostalim dijelovima državne uprave, aktivno
sudjeluje u radu gospodarskog djela pregovaranja s EU; prati i surađuje s
gospodarskim asocijacijama kao što su CEFTA i EFTA i ostalim europskim i
izvaneuropskim gospodarskim asocijacijama; prati aktiv­nosti
međunarodnih financijskih institucija kao što su IMF, World Bank
Group, EBRD, EIB, CEB i druge; koordinira radom institucija
državne uprave u procesu pristupa RH u OECD; aktivno sudjeluje u radu
gospodarskog djela SEI-a, SECI inicijative, te ostalih inicijativa; prati i
surađuje s gospodarskim asocijacijama kao što su ECOWAS (Ekonomska zajednica
zapadnoafričkih zemalja), SADC (Južnoafrička razvojna zajednica), NEPAD (Novo
partnerstvo za razvoj Afrike), APEC (Azijskopacifička
gosp. zajednica), CARICOM (Karipska zajednica),
MERCOSUR (Zajedničko južno tržište), NAFTA (Sjevernoamerički ugovor o slobodnoj
trgovini), ALCA (Zona slobodne trgovine Amerika), BID (Interamerička
banka za razvoj), CEPAL (Gospodarska komisija za Latinsku Ameriku i Karibe),
ANZUS (Australija, Novi Zeland, SAD), ESCAP (Economic
and Social Council for Asia and the
Pacific), ARF (Asean Regional
Forum); izrađuje posebne preglede, informacije, izvješća i analize iz područja
gospodarske multilaterale, te obavlja i druge poslove
iz svog djelokruga.

**6. V. UPRAVA – Uprava za hrvatske manjine, iseljeništvo i
useljeništvo**

Članak 59.

V. UPRAVA – Uprava za hrvatske manjine,
iseljeništvo i useljeništvo skrbi o uvažavanju statusa hrvatskih autohtonih
manjina i ostvarivanju njihovih manjinskih prava; prati provedbu i poštivanje
prihvaćenih europskih standarda u zaštiti manjina u zemljama u kojima žive;
podupire etničku, vjersku, kulturnu i jezičnu samosvijest te pravo na osobitost
vlastitog kulturnog života i nacionalnih tradicija; prati promjene u
migracijskoj politici i legislativi država primateljica; bavi se problematikom
hrvatskih manjina te prati njihov pravni i politički položaj; održava stalnu
suradnju s predstavnicima hrvatskih manjinskih organizacija te surađuje i
koordinira s odgovarajućim institucijama u zemlji i inozemstvu u svezi
ostvarivanja manjinskih prava; sudjeluje u iniciranju, izradi te prati primjenu
dvostranih ugovora za zaštitu prava hrvatskih nacionalnih manjina u duhu
međusobnog uvažavanja i poštivanja zakona države u kojoj žive, a u skladu s
europskim načelima i standardima; bavi se problematikom hrvatskog iseljeništva,
prati njihov pravni i politički položaj; održava stalnu suradnju s
predstavnicima hrvatskih iseljeničkih organizacija, te surađuje i koordinira s
odgovarajućim institucijama u zemlji i inozemstvu u svezi ostvarivanja
iseljeničkih prava; obavlja upravne i stručne poslove koji se odnose na
pripremu, predlaganje i provedbu mjera za poticanje povratka pripadnika
hrvatskog naroda i članova njihovih obitelji te istodobno osigurava sredstava
za ostanak i prosperitet u zemlji rođenja; provodi pripreme za njihov brži
povratak te lakše uključivanje u društveni, gospodarski i kulturni život u RH;
daje informacije, savjete i drugu stručnu pomoć useljenicima; surađuje s
resornim tijelima državne uprave u pitanjima zbrinjavanja useljenika, povratka
mladih te njihovog školovanja u RH, te obavlja i druge poslove iz svog
djelokruga.

U V. UPRAVI – Upravi za hrvatske manjine,
iseljeništvo i useljeništvo ustrojavaju se:

6.1. Odjel za hrvatske manjine;

6.2. Odjel za iseljeništvo;

6.3. Odjel za useljeništvo.

***6.1. Odjel za hrvatske
manjine***

Članak 60.

Odjel za hrvatske manjine vodi skrb o uvažavanju
statusa hrvatskih autohtonih manjina u europskim državama i ostvarivanju
njihovih manjinskih prava u duhu suradnje i konsenzusa imajući u vidu europske
norme; prati provedbu i poštivanje prihvaćenih europskih standarda u zaštiti
manjina u zemljama u kojima žive; podupire etničku, vjersku, kulturnu i jezičnu
samosvijest, te pravo na osobitost vlastitog kulturnog života i nacionalnih
tradicija; prati promjene u migracijskoj politici i legislativi država primateljica
vodeći računa da budu u europskom duhu; bavi se problematikom hrvatskih
manjina, prati njihov pravni i politički položaj te osigurava pomoć i sredstva
za ostanak i prosperitet u zemlji rođenja; održava stalnu suradnju s
predstavnicima hrvatskih manjinskih organizacija te surađuje i koordinira s
odgovarajućim institucijama u zemlji i inozemstvu u svezi ostvarivanja
manjinskih prava; sudjeluje u iniciranju, izradi te prati primjenu dvostranih
ugovora za zaštitu prava hrvatskih nacionalnih manjina; sudjeluje u radu
međunarodnih kongresa, konferencija i radnih skupina vezanih uz zaštitu prava
manjina u europskim zemljama (Vijeće Europe, SEI, Radna zajednica Alpe Jadran),
te obavlja i druge poslove iz svog djelokruga.

***6.2. Odjel za hrvatsko
iseljeništvo***

Članak 61.

Odjel za hrvatsko iseljeništvo radi na očuvanju
nacionalnog identiteta hrvatskih iseljenika u skladu s novim europskim i
regionalnim prilikama, poticanju hrvatskih iseljenika na gospodarsko
angažiranje u domovini te se skrbi i zalaže za konkurentnost i uspješnost
pripadnika hrvatske manjine u zemljama u kojima žive i rade; također, ima za
cilj transformirati hrvatski jezik i kulturu, od samo emotivne obveze i želje
manjinskih zajednica, u prigodu zajedničkog življenja u europskoj obitelji s
hrvatskim identitetom; radi na pokretanju postupka za donošenje Zakona o
iseljeništvu, predlaže izdvajanje proračunskog novca za financiranje udruga i
kulturnih aktivnosti iseljenih Hrvata te koordinira i pomaže u organizaciji
glasovanja iseljenih Hrvata na parlamentarnim i predsjedničkim izborima, radi
na pružanju pomoći hrvatskim poduzetnicima iz iseljeništva pri njihovom
ulaganju u hrvatsko gospodarstvo, sustavnom praćenju i obnavljanju podataka o
hrvatskom iseljeništvu, na osnovi upitnika, izvješća, istraživačkih pilot
programa i bilješki iz naših DM/KU, radi na praćenju stanja i položaja naših
iseljenika u zemljama primateljicama, uspostavljanju tješnje suradnje s
institucijama srodnog djelovanja rada (Institut za migracije, Hrvatska matica
iseljenika, Ministarstvo znanosti, obrazovanja i športa – Odjel za obrazovanje
u inozemstvu i međunarodnu suradnju, Saborski odbor za iseljeništvo i
useljeništvo, Institut za društvena istraživanja »Ivo Pilar«), uspostavljanju i
njegovanju kontakata s dušobrižništvima hrvatskih katoličkih misija, te obavlja
i druge poslove iz svog djelokruga.

***6.3. Odjel za hrvatsko
useljeništvo***

Članak 62.

Odjel za hrvatsko useljeništvo radi na
informiranju useljeništva o uvjetima života u RH, zatim na pružanju pomoći
mladim povratnicima pri njihovom uključivanju u školski sustav te pri
nostrifikaciji diploma koje su stekli u inozemstvu, pružanju pomoći starijim
useljenicima pri smještaju u umirovljeničke domove i pomoći pri ostvarivanju
prava iz zdravstvenog i mirovinskog osiguranja, poticanju mladih povratnika i
useljenika za učenje hrvatskog jezika, kao i studiranja na hrvatskim
sveučilištima, priprema natječaje, radi na očuvanju nacionalnih interesa u
uvjetima globalizacije putem suradnje u duhu usvajanja europskih praksi i
svjetskih normi te na prikupljanju ponuda i informiranju o mogućim ulaganjima i
dotoku kapitala, također i na olakšavanju postupka povratka (zakoni, držav­ljanstvo, dozvole itd., edukacija povratnika – jezik, propisi, zakoni,
političko stanje), te obavlja i druge poslove iz svog djelokruga.

**7. VI. UPRAVA – Uprava za konzularne poslove**

Članak 63.

VI. UPRAVA – Uprava za konzularne poslove
obavlja poslove u svezi zaštite prava i interesa RH i njezinih državljana koji
prebivaju ili borave u inozemstvu; stručne i upravne poslove koji se odnose na viznu politiku i vizni sustav RH;
obavještava strane DM/KU o postupcima prema strancima na osnovi Bečke
konvencije o konzularnim odnosima; izdaje odobrenja za prelet i/ili slijetanje
stranih državnih i vojnih zrakoplova, te odobrenja za uplovljavanje stranih
državnih i/ili vojnih brodova; provodi upravne postupke i druge poslove koji se
tiču stjecanja prava vlasništva nekretnina stranih prav­nih
i fizičkih osoba u RH; zadužena je za izdavanje diplomatskih i službenih
putovnica; surađuje u obavljanju konzularnih poslova sa stranim DM/KU i
međunarodnim organizacijama akreditiranim u RH; neposredno i posredno pruža
međunarodnopravnu pomoć hrvatskim pravosudnim, upravnim i drugim državnim
tijelima, hrvatskim državljanima i pravnim osobama primjenjujući međunarodne
ugovore i zakonske odredbe, te neposredno odgovara ili posreduje u pribavljanju
odgovora na upite stranih diplomatskih i konzularnih predstavništava koji se
tiču međunarodnopravne pomoći u sudskim ili upravnim stvarima; obavlja stručne
poslove vezane za analiziranje, primjenu i tumačenje materije međunarodnog
prava i hrvatskog zakonodavstva, posebno područja koji se tiče
međunarodnopravne pomoći i konzularnog prava; sudjeluje u pripremanju
konzularnih službenika za odlazak na rad u DM/KU; prati rad konzularnih odjela
DM/KU, te izrađuje analitička izvješća i jedinstvene naputke, te poslove
sustavnog praćenja i upravljanja kriznim situacijama, zadužena je za poslove
sustavnoga praćenja i upravljanja kriznim stanjima i pružanja pomoći hrvatskim
državljanima koji se nalaze u kriznim područjima u određenim stranim zemljama;
te obavlja i druge poslove iz svog djelokruga.

U VI. UPRAVI – Upravi za konzularne poslove
ustrojavaju se:

7.1. Odjel za državljanstvo i putne isprave;

7.2. Odjel za vize i strance;

7.3. Odjel za imovinskopravne poslove;

7.4. Odjel za međunarodnopravnu pomoć;

7.5. Odjel za koordinaciju i praćenje rada DM/KU
i krizna stanja.

***7.1. Odjel za
državljanstvo i putne isprave***

Članak 64.

Odjel za državljanstvo i putne isprave obavlja poslove
koji se odnose na: posredovanje i koordinaciju između DM/KU i nadležnih
državnih tijela u pogledu zahtjeva za stjecanje i prestanak hrvatskog
državljanstva; reguliranje vojne obveze hrvatskih državljana u inozemstvu i
vođenje propisanih evidencija; obavljanje upravnih poslova u svezi s izdavanjem
putnih isprava u DM/KU, obradu zahtjeva za izdavanje putovnica po zahtjevima
zaprimljenim u DM/KU u sklopu centralizirane izrade putovnica, vođenje
evidencija na informacijskom sustavu Ministarstva o izdanim putnim ispravama
hrvatskih državljana, izdavanje službenih i diplomatskih putovnica i vođenje o
tome odgovarajućih evidencija; pripremanje izvješća, naputaka i stručnih
mišljenja koje se odnose na poslove iz djelokruga rada Odjela, te obavlja i
druge poslove iz svog djelokruga.

***7.2. Odjel za vize i
strance***

Članak 65.

Odjel za vize i strance obavlja poslove koji se
odnose na viznu politiku i vizni
sustav RH, izvješćivanje stranih DM/KU o postupanjima prema strancima na osnovi
Bečke konvencije o konzularnim odnosima, deportaciju stranaca iz RH, izdavanje
diplomatskih odobrenja za prelet i slijetanje stranih državnih i vojnih
zrakoplova, te uplovljavanje stranih državnih i vojnih brodova, odobrenja za
prelet i slijetanje hrvatskih državnih i vojnih zrakoplova i uplovljavanja
hrvatskih državnih i vojnih brodova, odobrenje za ulazak u RH i/ili prelazak
stranih vojnih osoba i vozila, te vojnih transporta, te obav­lja i druge poslove iz svog djelokruga.

U Odjelu za vize i strance ustrojavaju se:

7.2.1. Odsjek za vize;

7.2.2. Odsjek za strance.

*7.2.1. Odsjek za vize*

Članak 66.

Odsjek za vize obavlja stručne i upravne poslove
koji se odnose na viznu politiku i vizni sustav RH, a osobito na: provedbu postupka i izradu
prijedloga akata o promjenama viznog sustava RH; izradu
nacrta međunarodnih ugovora vezanih uz vizni režim;
kontinuirano praćenje daljeg razvitka vizne politike
i standarda EU-a te, s tim u vezi, poslovi vezani uz prilagodbu relevantnog
hrvatskog zakonodavstva acquis communautaireu;
izrada prijedloga strategije i provedbenih planova za implementaciju EU
standarda, te kontinuirano praćenje i nadzor rada DM/KU u obavljanju konzularne
funkcije izdavanja viza; naručivanje i opskrba DM/KU naljepnicama viza te
vođenje odgovarajućih evidencija i kontrola; sudjelovanje u pripremi i
izobrazbi konzularnog osoblja koje radi na poslovima izdavanja viza u DM/KU;
poslovi vezani uz stvaranje i održavanje Nacionalne baze podataka o vizama i
daljnji razvitak sustava K-IKOS, izdavanje viza; poslovi vezani uz stvaranje i
ažuriranje Zbirke specimena stranih putnih isprava;
posredovanje i koordinacija s hrvatskim DM/KU i stranim DM/KU u vezi s ulaskom
stranaca u RH i prelaskom državne granice, postupcima po zahtjevima za
reguliranje statusa stranaca u RH, te obavlja i druge poslove iz svog
djelokruga.

*7.2.2. Odsjek za strance*

Članak 67.

Odsjek za strance obavlja stručne i upravne
poslove koji se odnose na: izvješćivanje stranih DM/KU o postupanjima prema
strancima na osnovi Bečke konvencije o konzularnim odnosima; deportaciju stranaca
iz RH; deportaciju hrvatskih državljana u RH; dostavu isprava i ostalih
predmeta u vlasništvu stranaca stranim DM/KU; izdavanje diplomatskih odobrenja
za prelet i slijetanje stranih državnih i vojnih zrakoplova te uplovljavanje
stranih državnih i vojnih brodova; ishođenje diplomatskih odobrenja za prelet i
slijetanje hrvatskih državnih i vojnih zrakoplova i uplovljavanje hrvatskih
državnih i vojnih brodova; posredovanje u vezi s ishođenjem odobrenja za ulazak
u RH i/ili prelazak stranih vojnih osoba i vozila te vojnih transporta, te
obavlja i druge poslove iz svog djelokruga.

***7.3. Odjel za
imovinskopravne poslove***

Članak 68.

Odjel za imovinskopravne poslove obavlja stručne
poslove koji se odnose na vođenje upravnog postupka povodom zahtjeva stranih fizičkih
i pravnih osoba za stjecanje prava vlasništva na nekretninama u RH;
posredovanje i koordinaciju DM/KU i nadležnih državnih tijela u ostavinskim
predmetima i carinskim pitanjima; priprema izvješća, naputke i stručna
mišljenja koja se odnose na poslove iz djelokruga rada Odjela, te obavlja i
druge poslove iz svog djelokruga.

U Odjelu za imovinskopravne poslove ustrojavaju
se:

7.3.1. Odsjek za nekretnine;

7.3.2. Odsjek za građansko-pravna pitanja.

*7.3.1. Odsjek za nekretnine*

Članak 69.

Odsjek za nekretnine obavlja stručne poslove
koji se odnose na vođenje upravnog postupka povodom zahtjeva stranih fizičkih i
pravnih osoba za stjecanje prava vlasništva na nekretninama u RH, priprema
izvješća, naputke i stručna mišljenja koja se odnose na poslove iz djelokruga
rada Odjela, te obavlja i druge poslove iz svog djelokruga.

*7.3.2. Odsjek za građansko-pravna pitanja*

Članak 70.

Odsjek za građansko-pravna pitanja obavlja
stručne poslove koji se odnose na posredovanje i koordinaciju DM/KU i nadležnih
državnih tijela u ostavinskim predmetima i carinskim pitanjima, priprema
izvješća, naputke i stručna mišljenja koja se odnose na poslove iz djelokruga
rada Odjela, te obavlja i druge poslove iz svog djelokruga.

***7.4. Odjel za
međunarodnopravnu pomoć***

Članak 71.

Odjel za međunarodnopravnu pomoć obavlja poslove
pružanja međunarodnopravne pomoći pravosudnim, upravnim i drugim nadležnim
tijelima RH, posreduje u pružanju međunarodnopravne pomoći između hrvatskih i
stranih pravosudnih, upravnih ili drugih državnih tijela u području građanskih,
kaznenih i upravnih predmeta te pruža međunarodnopravnu pomoć hrvatskim
državljanima ili hrvatskim pravnim osobama primjenjujući postojeće međunarodne
ugovore i hrvatske zakonske odredbe; posreduje u pružanju pravne pomoći ili
neposredno odgovara na zamolbe i upite diplomatskih i konzularnih
predstavništava stranih zemalja u RH; prosljeđuje i dostavlja sudske i upravne
odluke, pozive, zamolnice i druge akte u skladu s međunarodnim ugovorima i
zakonima RH; posreduje između hrvatskih DM/KU i hrvatskih državnih pravosudnih
i upravnih tijela i hrvatskih državljana i hrvatskih pravnih osoba pri
obavljanju određenih javnobilježničkih poslova koje hrvatske DM/KU obavljaju
prema odredbama Bečke konvencije o konzularnim odnosima; zadužen je za obavljanje
poslova legalizacije javnih isprava, te poslova matičarstva,
odnosno posredovanja u međunarodnopravnom prometu državnim maticama rođenih,
vjenčanih i umrlih; sudjeluje u pripremi i izradi međunarodnih ugovora i zakona
koji posebno uređuju materiju konzularnih funkcija i međunarodnopravne i sudske
pomoći u području građanskih, kaznenih i upravnih stvari, te primjenjuje i
tumači određene međunarodne ugovore u tom području; izrađuje naputke i stručna
mišljenja o postupcima i načinu rada u poslovima pružanja međunarodnopravne
pomoći, te obavlja i druge poslove iz svog djelokruga.

***7.5. Odjel za
koordinaciju i praćenje rada DM/KUi krizna stanja***

Članak 72.

Odjel za koordinaciju i praćenje rada DM/KU i
krizna stanja obavlja poslove koji se odnose na: praćenje i koordinaciju rada
DM/KU u obavljanju konzularnih poslova, pripreme konzularnih službenika za rad
u DM/KU na konzularnim poslovima, organizaciju i pripreme konzularnih
savjetovanja, izrada izvješća o radu konzularnih odjela u DM/KU, sustavno
praćenje i upravljanje kriznim stanjima koja mogu nastati u stranoj zemlji
uslijed prirodne katastrofe, vojnog ili terorističkog djelovanja ili drugih
uzroka koji ugrožavaju ljudske živote i utječu na sigurnost ljudi, te obavlja i
druge poslove iz svog djelokruga.

U Odjelu za koordinaciju i praćenje rada DM/KU i
krizna stanja ustrojavaju se:

7.5.1. Odsjek za koordinaciju i praćenje rada
DM/KU;

7.5.2. Odsjek za krizna stanja.

*7.5.1. Odsjek za koordinaciju i praćenje rada DM/KU*

Članak 73.

Odsjek za koordinaciju i praćenje rada DM/KU
obavlja sljedeće poslove: poslove praćenja i koordinacije rada DM/KU u
obavljanju konzularnih poslova te izrade stručnih prijedloga i naputaka za
poboljšanje djelovanja i učinkovitosti rada u konzularnim poslovima; poslove
pripremanja konzularnih službenika raspoređenih na rad u DM/KU u dijelu poslova
koji se odnose na konzularne funkcije; poslove pribavljanja propisa o radu
konzularnih službi u stranim zemljama, poslove praćenja hrvatskog zakonodavstva
u području koje se tiče rada i zakonskih uvjeta djelovanja konzularne službe i
sudjelovanja u izradi zakonskih odredbi ili međunarodnih ugovora koji se odnose
na to područje; poslove organizacije i pripremanja konzularnih savjetovanja
hrvatskih konzularnih službenika u stranim zemljama i između konzularne službe
Ministarstva i konzularnih službi određene strane zemlje; poslove izrade
izvješća, periodičkih i godišnjih, o radu konzularnih odjela u veleposlanstvima
i konzularnih ureda u dijelu koji se odnosi na konzularne poslove; izrađuje
izvješća o drugim poslovima iz djelokruga Odjela i Uprave, te obavlja i druge
poslove iz svog djelokruga.

*7.5.2. Odsjek za krizna stanja*

Članak 74.

Odsjek za krizna stanja zadužen je za poslove
sustavnog praćenja i upravljanja kriznim situacijama koje mogu nastati u određenoj
stranoj zemlji uslijed prirodne katastrofe, vojnog ili terorističkog djelovanja
ili drugih uzroka koji mogu ugroziti ljudske živote i na duže vrijeme bitno
utjecati na sigurnost većeg broja ljudi; zadužen je da u najkraćem vremenu
uspostavi sustavno praćenje događaja koji su uzrokovali krizno stanje; obavlja
poslove organizacije i načina djelovanja i komunikacijskog povezivanja
hrvatskih DM/KU na kriznim područjima, pojedinih organizacijskih jedinica
Ministarstva i drugih tijela državne uprave (ili nekih drugih institucija,
organizacija ili poduzeća), radi prikupljanja i međusobnog razmjenjivanja
vijesti i podataka o nastaloj kriznoj situaciji, njezinom razvoju i hrvatskim
državljanima koji se nalaze na tom području; prilikom nastanka kriznog događaja,
može surađivati i razmjenjivati podatke sa stranim diplomatskim ili konzularnim
predstavništvima u RH ili stranim službama za vanjske poslove, radi zaštite
života i sigurnosti hrvatskih državljana na ugroženom području; prikuplja
podatke o hrvatskim državljanima koji se nalaze u krizom pogođenom području
određene strane zemlje; odgovara na upite i daje informacije hrvatskim
državljanima koji traže određene podatke o članovima svoje obitelji; surađuje s
glasnogovornikom Ministarstva prilikom izrade priopćenja; izrađuje naputke i
stručna mišljenja iz djelokruga Odsjeka; surađuje s organizacijskim jedinicama
u stranim zemljama zaduženim za praćenje i upravljanje kriznim situacijama;
izrađuje izvješća o svojem radu, te obavlja i druge poslove iz svog djelokruga.

**8. VII. UPRAVA – Uprava za sigurnosnu analitiku,
komunikacije i zaštitu**

Članak 75.

VII. UPRAVA – Uprava za sigurnosnu analitiku,
komunikacije i zaštitu nadležna je ustrojstvena jedinica Ministarstva zadužena za
poslove sigurnosti u službi, te obavlja i druge poslove iz svog djelokruga.

Ustroj Uprave sastavni je dio ove Uredbe koji se
ne objavljuje u »Narodnim novinama« (Prilog 1.).

**9. VIII. UPRAVA – Uprava za informiranje i obrazovanje**

Članak 76.

VIII. UPRAVA – Uprava za informiranje i
obrazovanje, kao upravna organizacija u sastavu Ministarstva, priprema i
provodi komunikacijsku strategiju za informiranje javnosti o raznim aspek­tima integracije RH u EU; obavlja poslove razmjene i
prijenosa informacija unutar Ministarstva te između Ministarstva i radnih
tijela Vlade, tijela državne uprave te tijela lokalne i područne (regionalne)
samouprave kao i nevladinih organizacija; obavlja poslove upoznavanja i
informiranja javnosti o EU i Vijeću Europe; oblikuje, izrađuje, održava i
ažurira internetske i intranetske stranice Ministarstva; obavlja poslove
dnevnog informiranja Ministarstva i DM/KU; u suradnji s drugim nadležnim
tijelima državne uprave, utvrđuje potrebe za obrazovanjem i usavršavanjem u
području europskih integracija, organizira i koordinira programe obuke i
usavršavanja za europske integracije (predavanja, seminari, konferencije,
tečajevi, kraći stručni boravci u inozemnim institucijama); priprema i provodi
program stipendiranja poslijediplomskih europskih studija u inozemstvu, te
poslijediplomskih i specijalističkih studija u zemlji, a u suradnji s drugim
tijelima državne uprave planira zapošljavanje stipendista Vlade RH iz područja
europskih integracija; potiče i podupire uvođenje predmeta koji se odnose na
pitanja europskih integracija u programe hrvatskih škola, visokih učilišta i
sveučilišta i osnivanje specijaliziranih poslijediplomskih europskih studija,
te obavlja i druge poslove iz svog djelokruga.

U VIII. UPRAVI – Upravi za informiranje i
obrazovanje ustrojavaju se:

9.1. Odjel za informiranje o europskim
integracijama;

9.2. Odjel za vanjsku komunikacijsku strategiju;

9.3. Odjel za informiranje službe vanjskih
poslova;

9.4. Odjel za web stranice;

9.5. Odjel za obrazovanje o europskim
integracijama.

***9.1. Odjel za
informiranje o europskim integracijama***

Članak 77.

Odjel za informiranje o europskim integracijama
priprema i provodi komunikacijsku strategiju za informiranje javnosti o raznim
aspektima europskih integracija RH; daje potporu pregovaračkom timu te
informira javnost o procesu pregovora, obavlja poslove razmjene i prijenosa
informacija o raznim aspektima integriranja RH u EU i pristupanja europskim
organizacijama unutar Ministarstva te između Ministarstva i radnih tijela
Vlade, tijela državne uprave te tijela lokalne i područne (regionalne)
samouprave kao i nevladinih organizacija; obavještava opću javnost i interesne
skupine o procesu integriranja RH u EU, te općenito o euroatlantskim
integracijskim procesima; u području poslova iz svojeg djelokruga organizira i
provodi posebne projekte, obavlja poslove promotivnih aktivnosti, koncipira i
piše informativne materijale, organizira i koordinira rad Nacionalnog foruma za
pristupanje EU, te obavlja i druge poslove iz svog djelokruga.

U Odjelu za informiranje o europskim
integracijama ustrojavaju se:

9.1.1. Odsjek za posebne projekte, promotivne
aktivnosti i publicistiku;

9.1.2. Odsjek za Nacionalni forum.

*9.1.1. Odsjek za posebne projekte, promotivne aktivnosti i
publicistiku*

Članak 78.

Odsjek za posebne projekte, promotivne
aktivnosti i publicistiku organizira i koordinira posebne projekte unutar
Odjela za informiranje o europskim integracijama, kao što su Europski tjedan,
EUQUIZ, Login@Europe, Europa u Hrvatskoj, Europa
2020, Glasovni portal te surađuje sa Županijskim savjetima za europske
integracije; održava predavanja za ciljne skupine, organizira i koordinira
informativne kampanje, suradnju s medijima, dizajn i izradu promidžbenih
materijala, organizira posebna događanja, istraživanja javnog mnijenja,
predstavljanje svih aktivnosti i projekata u javnosti te održavanje predavanja
za ciljne skupine; koncipira i piše informativne materijale (publikacije,
periodiku, tiskane promotivne materijale i sl.), te
govore i tekstove na temu europskih integracija, te priprema dizajn, prijelom i
tekstove za tisak, izrađuje fotografije te surađuje s vanjskim suradnicima;
vodi knjižnicu s literaturom o europskim integracijama; vodi bazu podataka
ciljnih skupina primatelja publikacija o europskim integracijama, te koordinira
rad Euro-info točaka; te obavlja i druge poslove iz
svog djelokruga.

*9.1.2. Odsjek za Nacionalni forum*

Članak 79.

Odsjek za Nacionalni forum organizira i
koordinira rad Nacionalnog foruma za pristupanje EU; organizira susrete Nacionalnog
foruma, priprema radne i informativne materijale (izvješća, publikacije i sl.); koordinira dizajn i izradu promidžbenih materijala
vezanih uz Forum; koncipira, uređuje i ažurira internetske stranice Nacionalnog
foruma, te obavlja i druge poslove iz svog djelokruga.

***9.2. Odjel za vanjsku
komunikacijsku strategiju***

Članak 80.

Odjel za vanjsku komunikacijsku strategiju
priprema i provodi komunikacijsku strategiju za informiranje javnosti u
zemljama Europe i izvaneuropskim zemljama o raznim aspektima integriranja RH u
euroatlantske integracije i druge međunarodne asocijacije; provodi aktivnosti
koje su usmjerene na pravovremeno izvještavanje o aktivnostima koje se
poduzimaju s ciljem pristupanja RH EU i NATO-u te ostalim međunarodnim
organizacijama i inicijativama; priprema, provodi i usklađuje
promotivno-informativne aktivnosti i nastupe države u inozemstvu i analizira
njihov učinak, surađuje s medijima te organizira dizajn i izradu
edukativno-promotivnih materijala; u suradnji s drugim tijelima državne uprave,
priprema i vodi organizirane komunikacijske kampanje, prvenstveno u vezi s
najzapaženijim predstavljanjima RH u inozemstvu; organizira i sudjeluje na
znanstvenim skupovima, konferencijama, seminarima, okruglim stolovima i drugim
skupovima; koncipira i piše opće informativne materijale o RH, ali i o raznim
aspektima integriranja RH u euroatlantske integracije i druge međunarodne
asocijacije (publikacije, promotivne materijale i dr.)
namijenjene donositeljima odluka u zemljama Europe i izvaneuropskim zemljama te
široj javnosti; prosljeđuje informacije o RH izabranim i ciljanim javnostima u
inozemstvu; prati istraživanja javnog mnijenja o RH koja se provode u stranim
državama, te sukladno rezultatima istraživanja, poduzima potrebne aktivnosti; u
provedbi svojih aktivnosti, surađuje s nadležnim ministarstvima i upravama
Ministarstva i drugim relevantnim partnerima iz raznih sektora; surađuje sa
znanstvenim i obrazovnim ustanovama, te obavlja druge poslove iz svog
djelokruga.

***9.3. Odjel za
informiranje službe vanjskih poslova***

Članak 81.

Odjel za informiranje službe vanjskih poslova
obavlja poslove dnevnog informiranja Ministarstva i DM/KU RH; priprema biltene
koji se temelje na obrađenim prilozima iz domaćih i stranih medija i drugih otvorenih
izvora; izrađuje posebna izvješća, preglede ili informacije za potrebe službe
vanjskih poslova; bavi se odabirom i prevođenjem članaka iz stranog tiska,
agencijskih vijesti, radija i TV postaja; koordinira internu i eksternu
elektronsku komunikaciju; pohranjuje prikupljena izvješća u Odjelu u
elektronskom i papirnatom obliku; obavlja poslove dnevnog informiranja
Ministarstva i DM/KU RH; priprema izvješća koja se temelje na obrađenim
prilozima iz domaćih i stranih medija, obavlja poslove prevođenja svih vrsta
tekstova s hrvatskog na strane jezike i obratno kao i lektoriranje tekstova;
obavlja poslove dnevnog informiranja službe vanjskih poslova; prati i analizira
domaće i međunarodne novinske i elektronske medije i ostale otvorene izvore;
planira i organizira praćenje i prevođenje iz tih izvora; obavlja poslove
prevođenja, uređuje izvješća na temelju tako prikupljenih priloga; obrađuje i
priprema posebna izvješća u svrhu informiranja službe vanjskih poslova;
izrađuje periodične preglede medija za potrebe ministra, državnih tajnika i
ostalih dužnosnika Ministarstva, te obavlja i druge poslove iz svog djelokruga.

***9.4. Odjel za web
stranice***

Članak 82.

Odjel za web stranice oblikuje, izrađuje,
održava i ažurira internetske i intranetske stranice službe vanjskih poslova;
sadržajno priprema, ažurira, uređuje i prevodi javne web stranice Ministarstva,
izrađuje web stranice DM/KU, obučava djelatnike DM/KU za rad na web stranicama,
pruža podršku pri održavanju i administriranju web stranica DM/KU, planira daljnji
razvoj web stranica, priprema i postavlja materijale na zaštićene intranetske
stranice Ministarstva; koordinira internu i eksternu elektronsku komunikaciju;
distribuira i otprema interne biltene elektronskim putem; fotografira i
izrađuje foto-arhiv Ministarstva, održava elektronsku arhivu Odjela, te obav­lja druge poslove iz svog
djelokruga.

***9.5. Odjel za
obrazovanje o europskim integracijama***

Članak 83.

Odjel za obrazovanje o europskim integracijama u
suradnji s ostalim tijelima državne uprave utvrđuje potrebe za usavršavanjem u
području europskih integracija, što uključuje razvoj specifičnih znanja,
vještina i sposobnosti, sve s ciljem što boljeg prilagođavanja i razvitka
državne uprave RH za procese integriranja RH u EU, uključujući pregovore za
ulazak RH u EU; izrađuje plan usavršavanja i organizira i koordinira programe
obuke i usavršavanja državnih službenika i drugih zainteresiranih skupina u
području europskih integracija (predavanja, seminari, konferencije, tečajevi,
kraći stručni boravci u inozemnim institucijama); surađuje sa stranim vladama,
te stranim i domaćim institucijama (akademskim, zakladama, stručnim udrugama i dr.) u organizaciji obrazovnih aktivnosti; organizira
dodjeljivanje stipendija za poslijediplomske europske studije u zemlji i inozemstvu,
te potiče uvođenje predmeta koji se odnose na pitanja europskih integracija u
programe hrvatskih škola, visokih učilišta i sveučilišta i osnivanje
specijaliziranih poslijediplomskih europskih studija; u suradnji s drugim
tijelima državne uprave planira zapošljavanje stipendista Vlade RH iz područja
europskih integracija, te obavlja i druge poslove iz svog djelokruga.

U Odjelu za obrazovanje o europskim
integracijama ustrojavaju se:

9.4.1. Odsjek za stipendije i stručna
usavršavanja;

9.4.2. Odsjek za projekte bilateralne suradnje;

9.4.3. Odsjek za organizaciju seminara i
predavanja.

*9.5.1. Odsjek za stipendije i stručna usavršavanja*

Članak 84.

Odsjek za stipendije i stručna usavršavanja
provodi natječaje za jednogodišnje poslijediplomske europske studije, prikuplja
podatke o studijima, osigurava dodatna sredstva za stipendije, brine o
isplaćivanju stipendija, u suradnji s drugim tijelima državne uprave planira
zapošljavanje stipendista Vlade RH iz područja europskih integracija, vodi bazu
podataka o bivšim stipendistima i dr.; organizira
i/ili financira stručna usavršavanja u inozemstvu za državne službenike koji
rade na poslovima vezanim uz europske integracije (ljetni tečajevi, stažiranje
u stranim institucijama, studijska putovanja); potiče uvođenje predmeta koji se
odnose na pitanja europskih integracija u programe hrvatskih škola, visokih
učilišta i sveučilišta i osnivanje specijaliziranih poslijediplomskih europskih
studija, te obavlja i druge poslove iz svog djelokruga.

*9.5.2. Odsjek za projekte bilateralne suradnje*

Članak 85.

Odsjek za projekte bilateralne suradnje utvrđuje
potrebe za usavršavanjem državnih službenika u području europskih integracija i
sukladno tomu, planira, organizira i koordinira programe usavršavanja
(seminare, tečajeve i studijska putovanja) u području europskih integracija za
državne službenike i druge zainteresirane skupine u okviru bilateralne suradnje
s vladama država članica i kandidata za članstvo u EU, različitim institucijama
u inozemstvu i RH, zakladama, sveučilištima i sl.;
koordinira provedbu programa tehničke pomoći u području obrazovanja s drugim
upravama i tijelima državne uprave, te obavlja i druge poslove iz svog
djelokruga.

*9.5.3. Odsjek za organizaciju seminara i predavanja*

Članak 86.

Odsjek za organizaciju seminara i predavanja
organizira seminare u okviru ciklusa »Abeceda EU« za državne službenike, te
adaptira i organizira seminare za druge zainteresirane skupine (županijske
vlasti, HGK, udruge, škole i sl.); izrađuje i
adaptira nastavne materijale za seminare; organizira seminare za obuku i
permanentno usavršavanje predavača, kao i predavanja za specifične teme vezane
uz europske integracije, te obavlja i druge poslove iz svog djelokruga.

**10. IX. UPRAVA – Uprava za koordinaciju i praćenje
prilagodbe sustavu Europske unije i Tajništvo Pregovaračke skupine**

Članak 87.

IX. UPRAVA – Uprava za koordinaciju i praćenje
prilagodbe sustavu Europske unije i Tajništvo Pregovaračke skupine, u okviru
obavljanja poslova iz područja europskih integracija odnosno pristupanja RH EU,
kao upravna organizacija u sastavu Ministarstva koordinira usklađivanje pravnog
sustava RH s pravnim sustavom EU i s obvezama preuzetim međunarodnim ugovorima
sklopljenim u okviru Vijeća Europe; vrši analizu usklađenosti pravnog sustava
RH s pravnim sustavom EU i s pravnim instrumentima Vijeća Europe; predlaže
mjere radi usklađivanja zakonodavstva; koordinira i prati provedbu SSP-a;
sudjeluje u radu tijela osnovanih SSP-om; koordinira izradu i prati provedbu
Nacionalnog programa RH za pridruživanje EU te izvješćuje tijela EU i države
članice o njegovoj izradi i provedbi; prati integracijske zakonodavne procese
država kandidata za članstvo u EU te prati proces usklađivanja i primjene
zakonodavstva u državama članicama EU; prati prilagodbu i napredak u
ispunjavanju gospodarskih i pravnih kriterija za članstvo, a prema poglavljima
pravne stečevine EU; daje stručnu pomoć radnim tijelima Vlade RH, tijelima
državne uprave i tijelima lokalne i područne (regionalne) samouprave u
usklađivanju pravnog sustava RH s pravnim sustavom EU; sudjeluje u procesu
pregovaranja s EU o pristupanju RH punopravnome članstvu i sklapanju sporazuma
RH s EU te daje stručnu podršku tijelima RH uključenim u proces pregovaranja s
Europskom unijom; obavlja poslove vezane za pružanje stručne i tehničke potpore
tijelima uključenim u proces pristupanja RH EU te održavanja baze podataka za
potporu procesu pregovora s EU; u okviru obavljanja poslova iz djelokruga
Uprave koordinira aktivnosti i surađuje sa svim državnim tijelima, DM/KU, Stalnom
misijom RH pri EZ, tijelima EU, tijelima međunarodnih organizacija i saveza te
drugim tijelima.

U IX. UPRAVI – Upravi za koordinaciju i praćenje
prilagodbe sustavu Europske unije i Tajništvo Pregovaračke skupine ustrojavaju
se:

10.1. Odjel za analizu usklađenosti pravnog
sustava;

10.2. Odjel za koordinaciju i praćenje
prilagodbe sustavu EU;

10.3. Tajništvo Pregovaračke skupine.

***10.1. Odjel za analizu
usklađenosti pravnog sustava***

Članak 88.

Odjel za analizu usklađenosti pravnog sustava vrši
analizu usklađenosti pravnog sustava RH s pravnim sustavom EU i s prav­nim instrumentima Vijeća Europe, te izrađuje mišljenja o
usklađenosti nacrta prijedloga propisa s pravnom stečevinom EU i s prav­nim instrumentima Vijeća Europe; predlaže metodologiju i
mjere za usklađivanje zakonodavstva; prati integracijske zakonodavne procese
država kandidata za članstvo u EU te prati proces usklađivanja i primjene
zakonodavstva u državama članicama EU; daje stručnu pomoć radnim tijelima
Vlade, tijelima državne uprave i tijelima lokalne i područne (regionalne)
samouprave u usklađivanju pravnog sustava RH s pravnim sustavom EU; vodi
dokumentaciju propisa EU, usklađenih propisa RH i instrumenata za usklađivanje
zakonodavstva, te obavlja i druge poslove iz svog djelokruga.

U Odjelu za analizu usklađenosti pravnog sustava
ustrojavaju se:

10.1.1. Odsjek za pravo EU i pravo Vijeća Europe
I;

10.1.2. Odsjek za pravo EU i pravo Vijeća Europe
II.

*10.1.1. Odsjek za pravo EU i pravo Vijeća Europe I*

Članak 89.

Odsjek za pravo EU i pravo Vijeća Europe I vrši
analizu usklađenosti nacrta prijedloga propisa s propisima EU, s obvezama
preuzetim SSP-om između Europskih zajednica i njihovih država članica i RH i s
pravnim instrumentima Vijeća Europe te izrađuje mišljenja o usklađenosti nacrta
prijedloga propisa u sljedećim područjima: sloboda kretanja roba, radnika i
kapitala, pravo poslovnog nastana i sloboda pružanja
usluga, javne nabave, pravo trgovačkih društava, pravo intelektualnog
vlasništva, tržišno natjecanje, prometna politika, trans-europske mreže,
financijske usluge, porezi, ekonomska i monetarna unija, zaštita potrošača i
zdravlja, pravosuđe i temeljna ljudska prava, pravda, sloboda i sigurnost,
carinska unija, vanjski odnosi, vanjska, sigurnosna i obrambena politika te institucije,
te obavlja i druge poslove iz svog djelokruga.

*10.1.2. Odsjek za pravo EU i pravo Vijeća Europe II*

Članak 90.

Odsjek za pravo EU i pravo Vijeća Europe II vrši
analizu usklađenosti nacrta prijedloga propisa s propisima EU, s obvezama
preuzetim SSP-a između Europskih zajednica i njihovih država članica i RH i s
pravnim instrumentima Vijeća Europe te izrađuje mišljenja o usklađenosti nacrta
prijedloga propisa u sljedećim područjima: poljoprivreda i ruralni razvitak,
ribarstvo, sigurnost hrane, veterinarstvo i fitosanitarni
nadzor, socijalna politika i zapošljavanje, energetika, poduzetništvo i
industrijska politika, znanost i istraživanje, obrazovanje i kultura,
informacijsko društvo i mediji, regionalna politika i koordinacija strukturnih
instrumenata, okoliš, statistika, financijski nadzor, financijske i proračunske
odredbe, te obavlja i druge poslove iz svog djelokruga.

***10.2. Odjel za
koordinaciju i praćenje prilagodbe sustavu EU***

Članak 91.

Odjel za koordinaciju i praćenje prilagodbe sustavu
EU koordinira usklađivanje pravnog sustava RH s pravnim sustavom EU i s
obvezama preuzetim međunarodnim ugovorima sklopljenim u okviru Vijeća Europe;
koordinira i analizira provedbu SSP-a; koordinira izradu i prati provedbu
Nacionalnog programa RH za pridruživanje EU te izvješćuje tijela EU i države
članice o njegovoj izradi i proved­bi; prati
prilagodbu i napredak u ispunjavanju gospodarskih kriterija za članstvo u EU;
pruža podršku tijelima državne uprave putem izrade analiza o iskustvima drugih
država u prilagodbi sustavu EU kao i aktualnim pitanjima u procesu europskih
integracija; sudjeluje u procesu pregovaranja s EU te daje stručnu podršku
tijelima RH uključenim u proces pregovaranja s EU; obavlja poslove izrade prav­nih analiza stupnja prilagodbe RH pravnome sustavu EU, a
prema poglavljima pravne stečevine EU te obavlja i druge poslove iz svog
djelokruga.

U Odjelu za koordinaciju i praćenje prilagodbe
sustavu EU ustrojavaju se:

10.2.1. Odsjek za praćenje provedbe SSP-a i
institucionalnu suradnju;

10.2.2. Odsjek za koordinaciju izrade i praćenje
provedbe Nacionalnog programa RH za pridruživanje EU;

10.2.3. Odsjek za analizu i praćenje prilagodbe
sustavu EU.

*10.2.1. Odsjek za praćenje provedbe SSP-a i institucionalnu
suradnju*

Članak 92.

Odsjek za praćenje provedbe SSP-a i
institucionalnu suradnju koordinira i prati ispunjavanje obveza preuzetih
SSP-om između Europskih zajednica i njihovih država članica i RH, koordinira
izradu izvješća o napretku RH o ispunjavanju provedbe kriterija za članstvo u EU,
pruža stručnu podršku tijelima uključenim u provedbu Sporazuma; vodi baze
podataka o Planu provedbe SSP-a; izrađuje redovita izvješća o provedbi SSP-a,
upućuje ih u postupak Vlade RH, dostavlja ih tijelima državne uprave i tijelima
EU te ih objavljuje na službenim internetskim stranicama Ministarstva te
obavlja i druge poslove iz svog djelokruga.

*10.2.2. Odsjek za koordinaciju izrade i praćenje provedbe
Nacionalnog programa RH za pridruživanje EU*

Članak 93.

Odsjek za koordinaciju izrade i praćenje provedbe
Nacionalnog programa RH za pridruživanje EU koordinira izradu i prati proved­bu Nacionalnog programa RH
za pridruživanje EU; koordinira aktivnosti tijela državne uprave radi
učinkovitog usvajanja pravne stečevine EU te pruža potrebnu stručnu podršku tijelima
državne uprave tijekom procesa usvajanja pravne stečevine EU; vodi baze
podataka o Nacionalnom programu RH za pridruživanje EU; izrađuje redovita
izvješća o provedbi Nacionalnog programa i dostavlja ih Vladi RH i tijelima
državne uprave te obavlja i druge poslove iz svog djelokruga.

*10.2.3. Odsjek za analizu i praćenje prilagodbe sustavu EU*

Članak 94.

Odsjek za analizu i praćenje prilagodbe sustavu
EU prati napredak prilagodbe RH sustavu EU, a prema poglavljima pravne
stečevine EU; koordinira izradu dijela Nacionalnog programa RH za pridruživanje
EU koji se odnosi na gospodarske kriterije za članstvo u EU; prati ispunjavanje
gospodarskih kriterija za pristupanje EU i prema potrebi sudjeluje u
predlaganju mjera za njihovo učinkovitije ispunjavanje; pruža podršku tijelima
državne uprave u procesu prilagodbe sustavu EU putem analiza o iskustvima
država kandidatkinja i država članica u prilagodbi sustavu EU kao i aktualnim
pitanjima u procesu europskih integracija; predlaže i potiče praksu provođenja
analiza gospodarsko-socijalnih učinaka prilagodbe RH sustavu EU te obavlja i
druge poslove iz svog djelokruga.

***10.3. Tajništvo
Pregovaračke skupine***

Članak 95.

Tajništvo Pregovaračke skupine, u svojstvu odjela,
pruža stručnu, tehničku i administrativnu pomoć Državnom izaslanstvu,
Pregovaračkoj skupini i radnim skupinama za pripremu pregovora po pojedinim
poglavljima pregovora – pravne stečevine EU; koordinira zadaće i poslove koji
proizlaze iz pregovora; sudjeluje u pripremi analitičkog pregleda i ocjene
usklađenosti zakonodavstva (screening) i izrađuje
izvješća o njegovom tijeku, kao i tijeku pregovora po svim poglavljima
pregovora; obavlja poslove tehničke obrade i pripreme podloga za rad radnih
skupina za pripremu pregovora po pojedinim poglavljima pregovora – pravne
stečevine EU; tehnički priprema prijedloge pregovaračkih stajališta, priprema
sastanke Državnog izaslanstva i Pregovaračke skupine; u suradnji s Tajništvom
Vlade RH sudjeluje u pripremi sjednica Koordinacije za pregovore o pristupanju
RH EU; koordinira korištenje baze podataka za potporu procesu pregovora s EU;
obavlja i sve druge tehničke i administrativne poslove vezane uz pregovore o
pristupanju RH EU prema nalogu glavnog pregovarača i tajnika Pregovaračke
skupine: vodi korespondenciju i arhivu, priprema i distribuira materijale i
podatke, pronalazi, priprema i obrađuje analitičke dokumente, vodi zapisnike,
sudjeluje u tehničkoj pripremi sastanaka i drugo; obav­lja poslove vezane uz održavanje i obnavljanje baze
podataka za potporu procesu pregovora s EU: obrađuje i unosi podatke, redovito
obnavlja podatke i pruža tehničku potporu korisnicima baze podataka; koordinira
izradu sadržaja i redovito obnavlja podatke na službenim internetskim stranicama
Pregovaračke skupine; surađuje s drugim ustrojstvenim jedinicama Ministarstva
na izradi materijala za informiranje šire javnosti o procesu pregovora; u
suradnji s drugim upravnim jedinicama Ministarstva, koordinira izradu sadržaja
i redovito obnavlja podatke na službenim internetskim stranicama Pregovaračke
skupine; surađuje sa svim upravama unutar Ministarstva u okviru svojih
nadležnosti te drugim ministarstvima i tijelima državne uprave prema nalogu
Tajnika Pregovaračke skupine.

U Tajništvu Pregovaračke skupine ustrojavaju se:

10.3.1. Odsjek za potporu Pregovaračkoj skupini

10.3.2. Odsjek za informatičku potporu procesu
pristupanja EU.

*10.3.1. Odsjek za potporu Pregovaračkoj skupini*

Članak 96.

Odsjek za potporu Pregovaračkoj skupini pruža
stručnu, tehničku i administrativnu pomoć Državnom izaslanstvu, Pregovaračkoj
skupini i radnim skupinama za pripremu pregovora po pojedinim poglavljima
pregovora – pravne stečevine EU; koordinira zadaće i poslove koji proizlaze iz
pregovora; sudjeluje u pripremi analitičkog pregleda i ocjene usklađenosti
zakonodavstva (screening) i izrađuje izvješća o
njegovom tijeku, kao i tijeku pregovora po svim poglavljima pregovora; obavlja
poslove tehničke obrade i pripreme podloga za rad radnih skupina za pripremu
pregovora po pojedinim poglav­ljima
pregovora – pravne stečevine EU; tehnički priprema prijedloge pregovaračkih
stajališta, priprema sastanke Državnog izaslanstva i Pregovaračke skupine; u
suradnji s Tajništvom Vlade RH sudjeluje u pripremi sjednica Koordinacije za pregovore
o pristupanju RH EU; obavlja i sve druge tehničke i administrativne poslove
vezane uz pregovore o pristupanju RH EU, prema nalogu glavnog pregovarača i
tajnika Pregovaračke skupine: vodi korespondenciju i arhivu, priprema i
distribuira materijale i podatke, pronalazi, priprema i obrađuje analitičke
dokumente, vodi zapisnike, sudjeluje u tehničkoj pripremi sastanaka i drugo, te
obavlja i druge poslove iz svog djelokruga.

*10.3.2. Odsjek za informatičku potporu procesu pristupanja
EU*

Članak 97.

Odsjek za informatičku potporu procesu
pristupanja EU obav­lja
poslove vezane uz održavanje i obnavljanje baze podataka za potporu procesu
pregovora s EU: obrađuje i unosi podatke, redovito obnavlja podatke i pruža
tehničku potporu korisnicima baze podataka; koordinira korištenje baze podataka
za potporu procesu pregovora s EU; koordinira izradu sadržaja i redovito
obnavlja podatke na službenim internetskim stranicama Pregovaračke skupine;
surađuje s drugim ustrojstvenim jedinicama Ministarstva na izradi materijala za
informiranje šire javnosti o procesu pregovora, te obavlja i druge poslove iz
svog djelokruga.

**11. X. UPRAVA – Uprava za koordinaciju programa pomoći i
suradnje s Europskom unijom**

Članak 98.

X. UPRAVA – Uprava za koordinaciju programa
pomoći i suradnje s Europskom unijom, u okviru obavljanja poslova iz područja
europskih integracija odnosno pristupanja RH EU, upravna je organizacija u
sastavu Ministarstva i središnja jedinica zadužena za pružanje podrške
Nacionalnom koordinatoru za programe pomoći i suradnje s EU; zadaće obuhvaćaju
koordinaciju korištenja programa i inicijativa koje se financiraju iz proračuna
EU (programa pomoći Europske zajednice trećim zemljama te programa i
inicijativa Europske zajednice), kao i programa koje bilateralno financiraju
države članice EU; s tim u svezi, obavlja sljedeće zadaće: pregovara s tijelima
Europske komisije vezano uz korištenje programa koji se financiraju iz
proračuna EU; pregovara s državama članicama EU vezano uz korištenje
bilateralnih izvora pomoći; koordinira pripremu strateških dokumenata i
dokumenata vezanih uz pretpristupne programe EU;
izrađuje strateške dokumente za korištenje strane pomoći u procesu pristupanja
EU te usklađuje korištenje programa pomoći Europske zajednice i država članica
EU s potrebama koje proizlaze iz procesa integracije RH u EU; koordinira
pripremu projektnih prijedloga koji se financiraju iz programa pomoći Europske
zajednice; upravlja procesom praćenja provedbe programa pomoći Europske
zajednice te sveukupne inozemne pomoći; usklađuje korištenje programa pomoći
Europske zajednice s drugim programima tehničke i financijske pomoći otvorenim
na korištenje RH; koordinira programe prekogranične, transnacionalne te
međuregionalne suradnje koji se odvijaju u okviru Inicijative EZ Interreg te predlaže mjere radi unapređenja učinkovitosti
korištenja programa za koje je nadležna; u svom radu, Uprava usko surađuje sa
središnjim tijelima državne uprave, lokalne/regionalne samouprave te, vezano uz
svoj djelokrug rada, pruža stručnu pomoć, informira i obrazuje sudionike u
procesu korištenja programa koji se financiraju iz proračuna EU, te programa i
inicijativa Europske zajednice, te obavlja i druge poslove iz svog djelokruga.

U X. UPRAVI – Upravi za koordinaciju programa
pomoći i suradnje s Europskom unijom ustrojavaju se:

11.1. Odjel za koordinaciju programa PHARE i
programa Europske zajednice;

11.2. Odjel za koordinaciju programa ISPA;

11.3. Odjel za koordinaciju programa regionalne,
transnacionalne i prekogranične suradnje te praćenje korištenja inozemne
pomoći.

***11.1. Odjel za
koordinaciju programa PHARE i programa Europske zajednice***

Članak 99.

Odjel za koordinaciju programa PHARE i programa
Europske zajednice koordinira pripremu sektorskih podloga za pregovore o
provedbi programa Europske zajednice namijenjenih suradnji i pomoći RH;
koordinira aktivnosti vezane uz program PHARE i program CARDS; koordinira
pripremu sektorskih priloga pri izradi strateških dokumenata koji uređuju
korištenje programa pomoći Europske zajednice; koordinira pripremu projektnih
prijedloga koji se financiraju iz programa pomoći Europske zajednice, u skladu
s potrebama koje proizlaze iz procesa pristupanja RH EU i sukladno strateškim
dokumentima koji uređuju korištenje takvih programa; upravlja procesom praćenja
provedbe programa pomoći Europske zajednice otvorenih RH; usklađuje korištenje
programa pomoći Europske zajednice s drugim oblicima tehničke i financijske
pomoći otvorenih RH, u sektorskim područjima svoje nadležnosti; priprema
informativne materijale, u suradnji s Upravom za informiranje i obrazovanje,
vezano uz korištenje programa pomoći i inicijativa Europske zajednice; obrazuje
korisnike programa pomoći Europske zajednice o pripremi i provedbi programa i
projekata koji se financiraju iz proračuna EU, te obavlja i druge poslove iz
svog djelokruga.

U Odjelu za koordinaciju programa PHARE i
programa Europske zajednice ustrojavaju se:

11.1.1. Odsjek za programe na području pravosuđa
i unutarnjih poslova;

11.1.2. Odsjek za programe na području
gospodarskog i regionalnog razvoja;

11.1.3. Odsjek za programe na području
poljoprivrede i zaštite okoliša;

11.1.4. Odsjek za programe na području
socijalnog razvoja;

11.1.5. Odsjek za programe na području financija
i državne uprave;

11.1.6. Odsjek za praćenje provedbe PHARE i CARDS
programa.

*11.1.1. Odsjek za programe na području pravosuđa i
unutarnjih poslova*

Članak 100.

Odsjek za programe na području pravosuđa i
unutarnjih poslova obavlja poslove u nadležnosti Odjela u sektorskom području pravosuđa
i unutarnjih poslova, te obavlja i druge poslove iz svog djelokruga.

*11.1.2. Odsjek za programe na području gospodarskog i
regionalnog razvoja*

Članak 101.

Odsjek za programe na području gospodarskog i regionalnog
razvoja obavlja poslove u nadležnosti Odjela za programe Europske zajednice u
sektorskom području gospodarskog i regionalnog razvoja, te obavlja i druge
poslove iz svog djelokruga.

*11.1.3. Odsjek za programe na području poljoprivrede i
zaštite okoliša*

Članak 102.

Odsjek za programe na području poljoprivrede i
zaštite okoliša obavlja poslove u nadležnosti Odjela za programe Europske
zajednice u sektorskom području poljoprivrede i zaštite okoliša, te obavlja i
druge poslove iz svog djelokruga.

*11.1.4. Odsjek za programe na području socijalnog razvoja*

Članak 103.

Odsjek za programe na području socijalnog
razvoja obavlja poslove u nadležnosti Odjela za programe Europske zajednice u sek­torskom području socijalnog
razvoja i razvoja ljudskih resursa, te obavlja i druge poslove iz svog
djelokruga.

*11.1.5. Odsjek za programe na području financija i državne
uprave*

Članak 104.

Odsjek za programe na području financija i
državne uprave obavlja poslove u nadležnosti Odjela u sektorskom području
financija i prilagodbe državne uprave standardima EU, te obavlja i druge
poslove iz svog djelokruga.

*11.1.6. Odsjek za praćenje provedbe PHARE i CARDS programa*

Članak 105.

Odsjek za praćenje provedbe PHARE i CARDS
programa zadužen je za koordinaciju procesa praćenja provedbe projekata koji se
predlažu za financiranje tijelima Europske zajednice, praćenje programa pomoći
Europske zajednice, organizaciju obrazovnih aktivnosti u nadležnosti Odjela, te
obavlja i druge poslove iz svog djelokruga.

***11.2. Odjel za
koordinaciju programa ISPA***

Članak 106.

Odjel za koordinaciju programa ISPA nadležan je
za poslove koordinacije provedbe ISPA programa, uključujući poslove
koordinacije pripreme, nadzora provedbe i evaluacije projekata financiranih iz
programa ISPA, te aktivnosti vezane uz pripremu za korištenje novih programa pretpristupne pomoći (IPA); koordinira izradu nacionalnih
strateških dokumenata vezanih uz ISPA program; koordinira provedbu svih
aktivnosti vezanih uz ISPA program koje se odvijaju u institucijama korisnicama
ISPA programa; nadzire provedbu pojedinačnih projekata u okviru programa ISPA i
osigurava, ispred Nacionalnog koordinatora programa ISPA, da aktivnosti koje se
provode u sklopu projekata budu u skladu sa zadanim ciljevima naznačenim u
potpisanom Memorandumu o financiranju; obavlja zadaće tehničkog tajništva
glavnog nadzornog tijela za provedbu programa ISPA – Nadzornog odbora, kojim
predsjeda Nacionalni koordinator programa ISPA; nadzire i koordinira
prikupljanje i dostavljanje informacija o provedbi te za Nacionalnog
koordinatora programa ISPA priprema izvješća o napretku u izvršenju aktivnosti
koja se prosljeđuju Europskoj komisiji u skladu s pravilima naznačenim u
Memorandumu o financiranju i u referentnoj pravnoj regulativi Europske
zajednice; u sektorskim područjima svoje nadležnosti, usklađuje korištenje
programa ISPA s drugim tehničkim i financijskim instrumentima na raspolaganju
RH; u sektorskim područjima svoje nadležnosti, koordinira provedbu
informativnih aktivnosti, u suradnji s Upravom za informiranje i obrazovanje,
vezano uz korištenje ISPA programa pomoći u skladu s pravilima naznačenim u
Memorandumu o financiranju i u referentnoj pravnoj regulativi Europske
zajednice, te obavlja i druge poslove iz svog djelokruga.

U Odjelu za koordinaciju programa ISPA
ustrojavaju se:

11.2.1. Odsjek za sektor zaštite okoliša;

11.2.2. Odsjek za sektor prometa.

*11.2.1. Odsjek za sektor zaštite okoliša*

Članak 107.

Odsjek za sektor zaštite okoliša provodi poslove
koordinacije pripreme, nadzora provedbe i evaluacije projekata financiranih iz
programa ISPA u sektoru zaštite okoliša; koordinira pripremu nacionalne ISPA
strategije za sektor zaštite okoliša; nadzire i koordinira provedbu svih
aktivnosti vezanih uz ISPA program koje se odvijaju u institucijama korisnicama
ISPA programa u sektoru zaštite okoliša; sudjeluje u nadzoru provedbe
pojedinačnih projekata u okviru programa ISPA u sektoru zaštite okoliša; u
okviru zadaće tehničkog tajništva glavnog nadzornog tijela za provedbu programa
ISPA – Nadzornog odbora, kojim predsjeda Nacionalni koordinator programa ISPA,
priprema priloge vezane za sektor zaštite okoliša; koordinira prikupljanje i
dostavljanje informacija o provedbi u sektoru zaštite okoliša, te priprema
priloge vezane uz sektor okoliša za Nacionalnog koordinatora programa ISPA u
okviru izrade izvješća o napretku u izvršenju aktivnosti koja se prosljeđuju
Europskoj komisiji, te obav­lja
i druge poslove iz svog djelokruga.

*11.2.2. Odsjek za sektor prometa*

Članak 108.

Odsjek za sektor prometa provodi poslove
koordinacije pripreme, nadzora provedbe i evaluacije projekata financiranih iz
programa ISPA u sektoru prometa; koordinira pripremu nacionalne ISPA strategije
za sektor prometa; nadzire i koordinira provedbu svih aktivnosti vezanih uz
ISPA program koje se odvijaju u institucijama korisnicama ISPA programa u
sektoru prometa; sudjeluje u nadzoru provedbe pojedinačnih projekata u okviru
programa ISPA u sektoru prometa; u okviru zadaće tehničkog tajništva glavnog
nadzornog tijela za provedbu programa ISPA – Nadzornog odbora, kojim predsjeda
Nacionalni koordinator programa ISPA, priprema priloge vezane za sektor
prometa; koordinira prikupljanje i dostavljanje informacija o provedbi u
sektoru prometa, te priprema priloge vezane uz sektor prometa za Nacionalnog
koordinatora programa ISPA u okviru izrade izvješća o napretku u izvršenju
aktivnosti koja se prosljeđuju Europskoj komisiji, te obavlja i druge poslove
iz svog djelokruga.

***11.3. Odjel za
koordinaciju programa regionalne, transnacionalne i prekogranične suradnje te
praćenje korištenja inozemne pomoći***

Članak 109.

Odjel za koordinaciju programa regionalne,
transnacionalne i prekogranične suradnje te praćenje korištenja inozemne pomoći
koordinira programe pomoći i programe razvojne suradnje koje države članice EU stavljaju
na raspolaganje RH; izrađuje strateške dokumente za korištenje strane pomoći u
procesu pristupanja EU te koordinira programe prekogranične, transnacionalne i
međuregionalne suradnje koji se odvijaju u okviru inicijative Interreg III, održava bazu podataka o završenim, tekućim te
planiranim projektima strane pomoći u RH; u okviru obavljanja poslova iz
djelokruga Uprave vezane za programe pomoći i programe razvojne suradnje koje
države članice stavljaju na raspolaganje RH, organizira i koordinira informativne
aktivnosti u suradnji s drugim ustrojstvenim jedinicama Ministarstva i tijelima
državne uprave i kao i ostalim korisnicima programa pomoći suradnje s EU te
vodi posebnu arhivu svih materijala putem kojih se javnost informira o
projektima koji se financiraju iz stranih izvora pomoći, te obavlja i druge
poslove iz svog djelokruga.

U Odjelu za koordinaciju programa regionalne,
transnacionalne i prekogranične suradnje te praćenje korištenja inozemne pomoći
ustrojavaju se:

11.3.1. Odsjek za regionalnu, transnacionalnu i
prekograničnu suradnju;

11.3.2. Odsjek za bilateralnu suradnju sa
zemljama članicama EU;

11.3.3. Odsjek za programiranje i praćenje
korištenja inozemne pomoći.

*11.3.1. Odsjek za regionalnu, transnacionalnu i
prekograničnu suradnju*

Članak 110.

Odsjek za regionalnu, transnacionalnu i
prekograničnu su­radnju koordinira programe prekogranične, transnacionalne i
međuregionalne suradnje koje se provode unutar Inicijative EZ Interreg, obavlja stručne i administrativne poslove za
potrebe Nacionalnog odbora za provedbu Inicijative Interreg
III, razvija odgovarajuću komunikacijsku i informacijsku strategiju u svrhu
informiranja sudionika u programima i projektima unutar Inicijative EZ Interreg; priprema izvješća o provedbi Inicijative EZ Interreg u RH; usko surađuje s tijelima državne uprave, a
posebno tijelima regionalne i lokalne samouprave, te informira i obrazuje sve
sudionike u procesu, te obavlja i druge poslove iz svog djelokruga.

*11.3.2. Odsjek za bilateralnu suradnju sa zemljama članicama
EU*

Članak 111.

Odsjek za bilateralnu suradnju sa zemljama
članicama EU koordinira te osigurava učinkovito i pravovremeno korištenje
bilateralnih programa pomoći i programa razvojne suradnje koju RH prima od
država članica EU, s državama članicama EU vodi pregovore o oblicima i
modalitetima suradnje; priprema izvješća o korištenju i provedbi bilateralnih
izvora pomoći za Nacionalnog koordinatora programa pomoći i suradnje s EU te
Koordinacijsku skupinu Vlade RH i Tehničku skupinu za praćenje sredstava koje RH
dobiva iz inozemnih izvora. U svom radu usko surađuje s bilateralnim donatorima
iz zemalja članica EU te tijelima državne uprave i regionalne samouprave te u
svezi s tim informira i obrazuje sve sudionike u procesu u svezi s bilateralnim
programima pomoći, te obavlja i druge poslove iz svog djelokruga.

*11.3.3. Odsjek za programiranje i praćenje korištenja
inozemne pomoći*

Članak 112.

Odsjek za programiranje i praćenje korištenja
inozemne pomoći izrađuje strateške dokumente te godišnje planove aktivnosti za korištenje
strane pomoći u procesu pristupanja EU; obavlja stručne i administrativne
poslove za potrebe Koordinacijske skupine i Tehničke skupine Vlade RH za
praćenje sredstava koje RH dobiva iz inozemnih izvora; održava bazu podataka o
završenim, tekućim te planiranima projektima strane pomoći u RH, u okviru
obavljanja poslova iz djelokruga Uprave vezane za programe pomoći i programe
razvojne suradnje koje države članice stavljaju na raspolaganje RH, a u
suradnji s drugim unutarnjim ustrojstvenim jedinicama Ministarstva i tijelima
državne uprave i kao i ostalim korisnicima pomoći i suradnje s EU, organizira i
koordinira različite informativ­ne aktivnosti
(informativne kampanje, suradnju s medijima, predstavljanje svih projekata
pomoći i suradnje s EU u javnosti) te vodi posebnu arhivu svih materijala putem
kojih se javnost informira o projektima koji se financiraju iz stranih izvora
pomoći, te obavlja i druge poslove iz svojeg djelokruga.

**12. Tajništvo**

Članak 113.

Tajništvo obavlja organizacijske, kadrovske,
pravne, materijalne i financijske poslove, poslove informatizacije, poslove
nabave, te poslove zaštite na radu, održavanja i internih usluga; organizira i
koordinira radom ustrojstvenih jedinica Tajništva; koordinira i provodi mjere
kadrovske politike službe vanjskih poslova; koordinira i obavlja poslove u
svezi sa zapošljavanjem, karijernim razvojem,
rasporedom, usavršavanjem i stručnim osposobljavanjem državnih službenika i
namještenika; sudjeluje u izradi, koordinira i usklađuje izradu prijedloga
zakona i drugih propisa iz djelokruga službe vanjskih poslova; provodi postupke
osnivanja i zatvaranja DM/KU; provodi postavljenja i opoziva šefova DM/KU;
provodi postupak imenovanja i opoziva počasnih konzula RH u inozemstvu; obav­lja analitičke poslove i
poslove planiranja razvoja službe vanjskih poslova; u suradnji s, nadležnim
ministarstvima i ostalim tijelima državne uprave, kao i utvrđenom politikom
Vlade RH, vrši potrebne kadrovske financijske i materijalne analize i procjene
te obavlja poslove planiranja razvoja službe vanjskih poslova i projekcija
godišnjih projekata, utvrđuje prijedlog proračuna i rebalansa proračuna;
obavlja stručne poslove pri kupnji novih objekata i rekonstrukciji postojećih,
opremanja i uređenja DM/KU i Ministarstva; sukladno Sporazumu o sukcesiji
imovine bivše SFRJ, Aneks B, te odluci Vlade RH, priprema i koordinira stručne
poslove u svezi sa sukcesijom diplomatsko-konzularne imovine bivše SFRJ;
rješava po zahtjevima DM/KU i ustrojstvenih jedinica Ministarstva; obavlja
poslove informatičke podrške u svim funkcijama službe vanjskih poslova; brine o
urednom, pravilnom i racionalnom korištenju materijalno-financijskih sredstava
i imovine; odlučuje o sklapanju i izvršavanju ugovora iz svoje nadležnosti;
izrađuje podloge za odluke ministra, te obavlja i druge poslove iz svog
djelokruga.

U Tajništvu se ustrojavaju:

A) Služba za pravne poslove i ljudske
potencijale

12.1. Odjel za pravne poslove;

12.2. Odjel za statusna i radno-pravna pitanja;

12.3. Odjel za upravljanje ljudskim
potencijalima.

B) Služba za razvoj i podršku

12.4. Odjel za korporativni razvoj;

12.5. Odjel za upravljanje imovinom i podršku;

12.6. Odjel za informacijske sustave.

C) Služba za materijalne, računovodstvene i opće
poslove

12.7. Odjel za nabavu;

12.8. Odjel za financijsko-računovodstvene
poslove;

12.9. Odjel za tehničke poslove;

12.10. Odjel za pisarnicu i pismohranu.

A) Služba za pravne poslove i ljudske potencijale

Članak 114.

Služba za pravne poslove i ljudske potencijale
je ustrojstvena jedinica Tajništva koja obavlja pravne poslove, poslove
upravljanja ljudskim potencijalima i radno-pravnim pitanjima državnih
službenika i namještenika; usmjerava i povezuje obavljanje pravnih i kadrovskih
poslova; koordinira, usklađuje i sudjeluje u izradi prijedloga zakona i drugih
propisa iz djelokruga službe vanjskih poslova; surađuje s ostalim tijelima
državne uprave i državne vlasti u pitanjima iz svog djelokruga; daje stručna
mišljenja i tumačenja iz područja primjene zakona i drugih propisa; provodi postupak
osnivanja i zatvaranja DM/KU; provodi postupak imenovanja i razrješenja šefova
DM/KU, imenovanja i razrješenja počasnih konzula RH u inozemstvu; provodi mjere
kadrovske politike; obavlja poslove u svezi sa zapošljavanjem, karijernim razvojem, planiranjem i rasporedom kadrova,
usavršavanjem i stručnim osposobljavanjem državnih službenika i namještenika u
službi vanjskih poslova; brine o radno statusnim pitanjima zaposlenih, surađuje
s ostalim ustrojstvenim jedinicama Ministarstva u poslovima iz svog djelokruga;
priprema podloge za donošenje odluka Tajnika ministarstva, državnog tajnika i
ministra, te obavlja ostale poslove iz svog djelokruga.

U Službi za pravne poslove i ljudske potencijale
ustrojavaju se:

12.1. Odjel za pravne poslove;

12.2. Odjel za statusna i radno-pravna pitanja;

12.3. Odjel za upravljanje ljudskim
potencijalima.

***12.1. Odjel za pravne
poslove***

Članak 115.

Odjel za pravne poslove sudjeluje u izradi
prijedloga i usklađuje izradu zakona i drugih propisa iz djelokruga službe
vanjskih poslova; izrađuje nacrte pravilnika, naputaka i drugih podzakonskih akata; daje očitovanja na prijedloge ugovora
iz nadležnosti Tajništva; daje stručna mišljenja i objašnjenja u vezi s
primjenom i provedbom zakona i podzakonskih akata;
ostvaruje suradnju s drugim tijelima državne uprave i vlasti u pitanjima iz
svog djelokruga; provodi postupak osnivanja DM/KU; provodi postupak imenovanja
i opoziva počasnih konzula RH u inozemstvu; priprema materijale za provođenje
postupka zbog lakše povrede službene dužnosti po ovlasti ministra; po
prijedlogu ovlaštene osobe pokreće postupak za tešku povredu službene dužnosti
pred Službeničkim sudom; vodi evidenciju pečata s grbom RH, te obavlja i druge
poslove iz svog djelokruga.

Za obavljanje poslova i zadaća iz ovoga članka,
u Odjelu za prav­ne poslove ustrojavaju se sljedeće ustrojstvene jedinice:

12.1.1. Odsjek za unutarnje pravo i pravnu
regulativu;

12.1.2. Odsjek za ostala pravna pitanja i postupovno pravo.

*12.1.1. Odsjek za unutarnje pravo i pravnu regulativu*

Članak 116.

Odsjek za unutarnje pravo i pravnu regulativu
obavlja poslove praćenja određenih pravnih područja osobito u pogledu
izvršavanja zakona i drugih propisa; ostvaruje suradnju s drugim tijelima držav­ne uprave i vlasti u pitanjima iz svog djelokruga;
sudjeluje u izradi prijedloga zakona i drugih propisa iz djelokruga službe
vanjskih poslova, izrađuje nacrte pravilnika, naputaka i drugih podzakonskih akata; daje očitovanja na prijedloge zakonskih
odnosno podzakonskih prijedloga drugih upravnih
tijela; daje stručna mišljenja i objašnjenja u vezi s primjenom i provedbom
zakona i podzakonskih akata; daje očitovanja na
ugovore iz nadležnosti Tajništva (ugovori o prodaji, ugovori o zakupu i najmu
nekretnina, ugovori o nabavi i dr.); provodi postupak
osnivanja DM/KU; vodi postupak imenovanja i opoziva počasnih konzula RH u
inozemstvu, te obavlja i druge poslove iz svog djelokruga.

*12.1.2. Odsjek za ostala pravna pitanja i postupovno pravo*

Članak 117.

Odsjek za ostala pravna pitanja i postupovno pravo sudjeluje u provođenju postupaka pri
nadležnim sudovima; priprema materijale za provođenje postupka zbog lakše
povrede službene dužnosti po ovlasti ministra; po prijedlogu ovlaštene osobe
pokreće postupak za tešku povredu službene dužnosti pred Službeničkim sudom;
provodi postupak imenovanja vojnih izaslanika RH u inozemstvu; vodi evidenciju
pečata s grbom RH, te obavlja i druge poslove iz svog djelokruga.

***12.2. Odjel za statusna
i radno-pravna pitanja***

Članak 118.

Odjel za statusna i radno-pravna pitanja obavlja
poslove u svezi s prijamom državnih službenika i
namještenika u službu vanjskih poslova; priprema prijedloge za postupak
postavljenja i opoziva šefova DM/KU; priprema rješenja o rasporedu državnih
službenika i namještenika na radna mjesta unutar Ministarstva te u DM/KU i svim
ostalim pravima s osnova državne službe; priprema rješenja o postavljenjima u
diplomatska zvanja, rješenja o promaknućima u viša diplomatska zvanja; rješenja
o godišnjim odmorima i dopustima; priprema rješenja i druge akte kojima se
utvrđuju dodaci na plaću, naknade troškova te druga prava i obveze koje
proistječu iz rada u Ministarstvu i DM/KU; priprema rješenja, odluke i ugovore
kojima se regulira stručno usavršavanje državnih službenika; provodi postupak i
priprema rješenja o pravu na školovanje djece djelatnika u DM/KU; priprema
prijedloge rješenja po prigovorima podnijetim ministru protiv rješenja kojim se
odlučuje o pravima i obvezama državnih službenika iz službe vanjskih poslova;
priprema odgovore na tužbe u sporovima koji se vode pri Upravnom sudu RH;
obavlja poslove vezane uz sklapanje ugovora o obavljanju
administrativno-tehničkih i pomoćnih poslova s lokalno angažiranim osobljem, te
vođenje evidencije i baze lokalno angažiranog osoblja u zemlji primateljici;
izrađuje statističke analize iz djelokruga rada Odjela; koordinira sa DM/KU
zdravstvenu zaštitu djelatnika i članova njihovih obitelji na radu u
inozemstvu, prijavljuje i obavlja sve druge aktivnosti vezane uz njihovu
socijalnu i zdravstvenu zaštitu u RH, te obavlja i druge poslove iz svog
djelokruga.

Za obavljanje poslova i zadaća iz djelokruga
Odjela ustrojavaju se sljedeći odsjeci:

12.2.1. Odsjek za statusna pitanja;

12.2.2. Odsjek za radno-pravna pitanja.

*12.2.1. Odsjek za statusna pitanja*

Članak 119.

Odsjek za statusna pitanja obavlja poslove
vezane uz prijam i prestanak radnog odnosa šefova DM/KU, državnih službenika i
namještenika u Ministarstvu; obavlja poslove vezane uz utvrđivanje svih prava i
obveza prilikom rasporeda djelatnika na rad u DM/KU i boravka članova obitelji
u inozemstvu; provodi postupak prijava na mirovinsko i zdravstveno osiguranje,
te zdravstvenu zaštitu djelatnika i članova njihovih obitelji u inozemstvu;
priprema materijale za postupak ocjenjivanja; surađuje s drugim odjelima Ministarstva,
te obavlja i druge poslove iz svog djelokruga.

*12.2.2. Odsjek za radno-pravna pitanja*

Članak 120.

Odsjek za radno-pravna pitanja obavlja poslove u
svezi izrade rješenja slijedom prijama državnih službenika i namještenika u
službu vanjskih poslova; priprema prijedloge za postupak imenovanja i
razrješenja šefova DM/KU; priprema rješenja o rasporedu i svim ostalim pravima
djelatnika s osnove službe vanjskih poslova; priprema prijedloge rješenja po
prigovorima podnijetim ministru protiv rješenja kojim se odlučuje o pravima i
obvezama državnih službenika iz službe vanjskih poslova; priprema odgovore na
tužbe u sporovima koji se vode pri Upravnom sudu RH; priprema rješenja o
postavljenjima u diplomatska zvanja; sudjeluje u postupku i priprema rješenja o
pravu na promaknuća u viša diplomatska zvanja; priprema prijedloge rješenja o
ocjenjivanju državnih službenika i namještenika; priprema rješenja kojima se
utvrđuju dodaci na plaću, naknade troškova i ostala prava s osnove rasporeda
djelatnika u DM/KU; obavlja poslove vezane uz sklapanje ugovora o obavljanju
administrativno-tehničkih i pomoćnih poslova s angažiranim osob­ljem u zemlji primateljici, te vođenje evidencije i baze
lokalno-angažiranog osoblja; provodi postupak i priprema rješenja o pravu na
školovanje djece djelatnika u DM/KU, te obavlja druge poslove iz svog
djelokruga.

***12.3. Odjel za
upravljanje ljudskim potencijalima***

Članak 121.

Odjel za upravljanje ljudskim potencijalima
provodi postupak prikupljanja materijala u postupku odabira kandidata; organizira
i provodi javni natječaj, te selekcijski postupak odabira kandidata; organizira
i provodi interni natječaj za popunu slobodnih mjesta u DM/KU; provodi
upućivanje djelatnika na pripreme za odlazak na mandat u DM/KU; predlaže
raspored djelatnika po povratku iz DM/KU; kontinuirano prati karijerni razvoj i promicanje djelatnika; vodi osobne
očevidnike državnih službenika i namještenika u službi vanjskih poslova;
koordinira postupak kandidature državnih službenika i ostalih građana RH za rad
u međunarodnim organizacijama i njihovim terenskim misijama; priprema
prijedloge za raspored državnih službenika i namještenika na radna mjesta
unutar Ministarstva te u DM/KU; vodi evidencije kandidata za zapošljavanje u
Ministarstvu; vrši istraživanja i analize poslova i zadataka iz djelokruga rada
službe vanjskih poslova, te obavlja i druge poslove iz svog djelokruga.

Za obavljanje poslova i zadaća iz djelokruga
Odjela za upravljanje ljudskim potencijalima ustrojavaju se sljedeći odsjeci:

12.3.1. Odsjek za planiranje i odabir osoblja;

12.3.2. Odsjek za praćenje karijernog
razvoja.

*12.3.1. Odsjek za planiranje i odabir osoblja*

Članak 122.

Odsjek za planiranje i odabir osoblja provodi
postupak planiranja osoblja za rad u Ministarstvu; organizira i provodi javni natječaj
te selekcijski postupak; organizira i provodi interni natječaj za popunu
slobodnih mjesta u DM/KU; provodi upućivanje djelatnika na pripreme za odlazak
na mandat u DM/KU te kontinuirano surađuje s DA u svezi priprema; predlaže
raspored djelatnika po povratku iz DM/KU; vodi evidencije i bazu potencijalnih
kandidata za rad u Ministarstvu; te obavlja i druge poslove iz svog djelokruga.

*12.3.2. Odsjek za praćenje karijernog
razvoja*

Članak 123.

Odsjek za praćenje karijernog
razvoja kontinuirano prati karijerni razvoj
djelatnika; usklađuje karijerni razvoj djelatnika s
potrebama Ministarstva; prati rad, napredovanje i promicanje djelatnika;
provodi inoviranje i prilagodbu sustava razvoja i napredovanja djelatnika;
surađuje s Diplomatskom akademijom i Upravom za informiranje i obrazovanje u
području obrazovanja, te daje prijedloge za stručno usavršavanje djelatnika;
koordinira postupak kandidature državnih službenika i ostalih građana RH za rad
u međunarodnim organizacijama i njihovim terenskim misijama; vodi evidencije te
vrši istraživanja i analize poslova i zadataka iz djelokruga rada služ­be vanjskih poslova; te
obavlja i druge poslove iz svog djelokruga.

B) Služba za razvoj i podršku

Članak 124.

Služba za razvoj i podršku koordinira, povezuje
i usmjerava obavljanje poslova planiranja razvoja i podrške službe vanjskih
poslova, poslove planiranja i izvršavanja proračuna, poslove informatizacije;
obavlja poslove planiranja razvoja i standardizacije službe vanjskih poslova;
brine o pravilnom i racionalnom korištenju materijalno-financijskih sredstava i
imovine; obavlja poslove podrške službe vanjskih poslova; obavlja stručne
poslove u planiranju, nabavi i opremanju novih objekata za potrebe službe
vanjskih poslova te u rekonstrukciji, adaptaciji i opremanju postojećih;
koordinira i sudjeluje u poslovima sukcesije diplomatsko-konzularne imovine
bivše SFRJ; obavlja poslove informatičke podrške u svim funkcijama službe
vanjskih poslova; priprema prijedloge ugovora iz svog djelokruga; priprema
podloge za donošenje odluka Tajniku ministarstva, državnim tajnicima i
ministru, te obavlja ostale poslove iz svog djelokruga.

Za obavljanje poslova iz svog djelokruga, u
Službi za razvoj i podršku se ustrojavaju sljedeći odjeli:

12.4. Odjel za korporativni razvoj;

12.5. Odjel za upravljanje imovinom i podršku
službe vanjskih poslova;

12.6. Odjel za informacijske sustave.

***12.4. Odjel za
korporativni razvoj***

Članak 125.

Odjel za korporativni razvoj koordinira i
obavlja poslove praćenja analize stanja, procjena i planiranja razvoja
(dugoročnog, srednjoročnog i godišnjeg) službe vanjskih poslova u suradnji s
Vladom RH, nadležnim ministarstvima i ostalim tijelima državne uprave, kao i
nadležnim ustrojstvenim jedinicama Ministarstva; vrši potrebne kadrovske,
financijske i materijalne analize i procjene kao osnove za planiranje; izrađuje
prijedloge financijskih planova, prijedlog proračuna i rebalansa proračuna, te
izrađuje izvješća; izrađuje prijedlog standardizacije pokretne i nepokretne
imovine za potrebe Ministarstva i DM/KU; obavlja stručne poslove u svezi sa
sukcesijom diplomatsko-konzularne imovine bivše SFRJ, sukladno Sporazumu o
sukcesiji imovine bivše SFRJ; Aneks B, te odluci Vlade RH kojom se Ministarstva
zadužuje za koordinaciju i vođenje postupka sukcesije diplomatsko-konzularne
imovine bivše SFRJ; surađuje s Vladom RH i tijelima državne uprave u poslovima
iz djelokruga rada; priprema podloge za donošenje odluka Tajnika ministarstva,
državnog tajnika za ustroj, razvoj i upravljanje te ministra, te obavlja i
druge poslove iz svog djelokruga.

Za obavljanje poslova i zadaća iz ovog članka u
Odjelu ustrojavaju se odsjeci:

12.4.1. Odsjek za planiranje i standardizaciju;

12.4.2. Odsjek za financijski plan i analizu;

12.4.3. Odsjek za sukcesiju diplomatsko-konzularne
imovine bivše SFRJ.

*12.4.1. Odsjek za planiranje i standardizaciju*

Članak 126.

Odsjek za planiranje i standardizaciju prati,
koordinira, vrši analizu stanja, te izrađuje prijedloge dugoročnih,
srednjoročnih i godišnjih planova kapitalnih investicija službe vanjskih
poslova; prati, koordinira i obavlja poslove analize tržišta nekretnina u
državama primateljicama, te, sukladno rezultatima iste, utvrđenoj politici i
planovima Vlade RH i Ministarstva, kao i planiranim sredstvima, izrađuje
planove i projekcije za kupnju objekata za DM/KU, rezidencija, te stanova za
djelatnike na određenim lokacijama za dugoročno, srednjoročno i godišnje
razdoblje; u suradnji s ostalim odjelima i utvrđenom politikom, izrađuje
prijedloge planova ostalih kapitalnih investicija za potrebe službe vanjskih
poslova; koordinira i izrađuje dugoročne i srednjoročne planove investicijskog
održavanja postojećih objekata; izrađuje prijedlog standardizacije pokretne i
nepokretne imovine za potrebe službe vanjskih poslova; kontaktira i obilazi
DM/KU; kontaktira i surađuje s Vladom RH i tijelima držav­ne
uprave u poslovima iz svog djelokruga rada; priprema podloge za donošenja
odluka Tajnika ministarstva i nadležnog državnog tajnika, te obavlja i druge
poslove iz svog djelokruga.

*12.4.2. Odsjek za financijski plan i analizu*

Članak 127.

Odsjek za financijski plan i analizu obavlja
poslove izrade plana Proračuna za Ministarstvo te planove za DM/KU; prati i
analizira trošenje proračunskih sredstava u skladu s financijskim planovima te
izrađuje izvješća o poslovanju; obavlja poslove unosa mjesečnih i revidiranih
mjesečnih planova, te rezervacije potrebnih financijskih sredstava; predlaže
preraspodjele i rebalanse Proračuna tijekom godine u sustavu Državne riznice,
te obavlja i druge poslove iz svog djelokruga.

*12.4.3. Odsjek za sukcesiju diplomatsko-konzularne imovine
bivše SFRJ*

Članak 128.

Odsjek obavlja stručne poslove podrške
Zajedničkom odboru za sukcesiju imovine bivše SFRJ, surađuje sa Stalnim odborom
za sukcesiju Vlade RH i priprema stručne podloge za sukcesiju
diplomatsko-konzularne imovine bivše SFRJ; koordinira rad svih ustrojstvenih
jedinica Ministarstva koje sudjeluju u postupku sukcesije diplomatsko
konzularne imovine; izrađuje analize i prijedloge planova za sukcesiju diplomatsko-konzularne
imovine sukladno interesima RH; obavlja ostale poslove iz svoje nadležnosti.

***12.5. Odjel za
upravljanje imovinom i podršku službe vanjskih poslova***

Članak 129.

Odjel za upravljanje imovinom i podršku službe
vanjskih poslova koordinira i obavlja poslove praćenja, analize stanja i
osiguranja materijalno-tehničkih pretpostavki za rad službe vanjskih poslova;
koordinira i obavlja poslove racionalizacije u korištenju
materijalno-financijske imovine službe vanjskih poslova; poslove planiranja i
projekcije godišnjih projekata, materijalnih i nematerijalnih investicija i
izrade izvješća; obavlja poslove upravljanja imovinom; obav­lja stručne poslove oko kupnje i najma novih objekata za
potrebe DM/KU, te investicijsko tekuće održavanje postojećih; obavlja stručne
poslove opremanja novih i postojećih objekata; obavlja stručne poslove
rekonstrukcije i adaptacije postojećih objekata u vlasništvu RH; surađuje i
koordinira aktivnosti s Odjelom za korporativni razvoj; kontaktira i surađuje s
Vladom RH i tijelima državne uprave u poslovima iz djelokruga rada; obavlja
stručne poslove oko opremanja i uređenja DM/KU, rezidencija, stanova u
vlasništvu RH; vodi zbirku umjetnina; priprema i obavlja poslove investicijskog
i tekućeg održavanja; kontaktira i obilazi DM/KU, vrši analize stanja, predlaže
rješenja, te rješava njihove zahtjeve iz djelokruga rada Odjela; priprema
podloge za donošenje odluka Tajnika ministarstva, državnog tajnika za ustroj,
razvoj i upravljanje i ministra, te obavlja ostale poslove iz svog djelokruga.

Za obavljanje poslova i zadaća iz ovog članka u
Odjelu se ustrojavaju sljedeći odsjeci:

12.5.1. Odsjek za podršku i praćenje DM/KU,

12.5.2. Odsjek za upravljanje nekretninama,
održavanje i opremanje objekata.

*12.5.1. Odsjek za podršku i praćenje DM/KU*

Članak 130.

Odsjek za podršku i praćenje DM/KU koordinira i
obavlja poslove praćenja, analize stanja i osiguranja materijalno-tehničkih
pretpostavki za rad službe vanjskih poslova; obavlja poslove racionalizacije u
korištenju materijalno-financijske imovine službe vanjskih poslova; sudjeluje u
poslovima planiranja godišnjih projekata i izrade izvješća; izrađuje prijedloge
naputaka, obavijesti, te priprema podloge za donošenje odluka Tajnika
ministarstva i nadležnog državnog tajnika; kontaktira nadležne odjele i službe
unutar i izvan Ministarstva pri donošenju prijedloga odluka iz svoje
nadležnosti; kontaktira i obilazi DM/KU, te rješava njihove zahtjeve, kao i
ostale zahtjeve Ministarstva iz svoje nadležnosti, te obavlja ostale poslove iz
svog djelokruga.

*12.5.2. Odsjek za upravljanje nekretninama, održavanje i
opremanje objekata*

Članak 131.

Odsjek za upravljanje nekretninama, opremanje i
održavanje objekata obavlja stručne poslove pri rekonstrukciji i opremanju
Ministarstva, DM/KU, rezidencija i stanova djelatnika po lokacijama u
vlasništvu RH; izrađuje projektni program za adaptaciju objekata i pripadajuće
idejno rješenje (veza na mjere sigurnosti, protokol); priprema i obavlja
poslove investicijskog održavanja; obavlja poslove upravljanja imovinom;
obavlja stručne poslove oko kupnje i najma novih objekata i investicijsko
održavanje postojećih; obavlja poslove racionalizacije u korištenju materijalno
financijske imovine službe vanjskih poslova; kontaktira i obilazi DM/KU i
rješava njihove zahtjeve iz djelokruga rada Odsjeka; vrši analize stanja
objekata, izrađuje planove i obavlja poslove tekućeg održavanja postojećih
objekata u vlasništvu RH; izrađuje planove i projekcije godišnjih
investicijskih projekata, materijalnih i nematerijalnih investicija
Ministarstva; sudjeluje u stručnom dijelu izrade polugodišnjih i godišnjih
planova uređenja Ministarstva, te izrađuje izvješća; kontaktira i surađuje sa
Vladom Republike Hrvatske i tijelima državne uprave u poslovima iz svog
djelokruga rada; priprema podloge za donošenje odluka Tajnika ministarstva i
nadležnog državnog tajnika; vodi zbirku umjetnina u vlasništvu Ministarstva,
umjetnina posuđenih od galerija, muzeja i umjetnika, te obavlja ostale poslove
iz svog djelokruga.

***12.6. Odjel za
informacijske sustave***

Članak 132.

Odjel za informacijske sustave obavlja poslove
planiranja, razvoja i održavanja informacijskih sustava; sudjeluje u
utvrđivanju i organiziranju programa i projekata informatizacije, utvrđuje
norme za odabir i uporabu osnovne i dopunske strojne i programske te opreme za
korisnički rad, u zemlji i inozemstvu; organizira i provodi uvođenje i
održavanje sustava IKOS u zemlji i na lokacijama DM/KU iz nadležnosti odjela;
osigurava informatičku i tehničku podršku svim funkcijama službe vanjskih poslova,
u zemlji i inozemstvu; provodi informatičku edukaciju; prati domaće i
međunarodne propise, preporuke i norme, koje se odnose na oblikovanje i
primjenu strategija informacijskih tehnologija; izrađuje planove, složene
analize, mišljenja i preporuke u području primjene informacijskih tehnologija,
te obavlja ostale poslove iz svog djelokruga.

Za obavljanje poslova i zadaća iz ovog članka u
Odjelu za informacijske sustave osnivaju se sljedeći odsjeci:

12.6.1. Odsjek za razvoj i održavanje
informacijskih sustava;

12.6.2. Odsjek za informatičku podršku;

12.6.3. Odsjek za tehničku podršku.

*12.6.1. Odsjek za razvoj i održavanje informacijskih sustava*

Članak 133.

Odsjek za razvoj i održavanje informacijskih sustava
obavlja poslove projektiranja, i razvoja informacijskih sustava u području baza
podataka, te sudjeluje u njihovom održavanju i podršci korisnicima; projektira,
koordinira i organizira izradu i primjenu programskih i aplikativnih rješenja
te ih razvija, održava i integrira; održava sustav IKOS, daje podršku
korisnicima za rad sa sustavom u zemlji i inozemstvu, te koordinira njegov
razvoj, u suradnji s nadležnim službama, korisnicima i vanjskim partnerima;
sudjeluje u uvođenju sustava IKOS na lokaciji korisnika iz svoje nadležnosti;
daje stručne analize i preporuke za uvođenje i primjenu drugih komercijalnih
aplikativnih rješenja; prati poslovne procese kod korisnika; sukladno potrebama
i zahtjevima korisnika mijenja vlastita ili upućuje na izmjene u komercijalnim
programskim i aplikativnim rješenjima; pruža stručnu pomoć korisnicima u
području svoje nadležnosti, organizira rješenja za unaprjeđenje njihova rada,
te obavlja ostale poslove iz svog djelokruga.

*12.6.2. Odsjek za informatičku podršku*

Članak 134.

Odsjek za informatičku podršku osigurava i daje
informatičku podršku korisnicima informacijskih sustava, izvornim i pratećim
funkcijama Ministarstva, sudjeluje u održavanju informacijskih sustava
Ministarstva, te poslovima planiranja i razvoja; planira i provodi opremanje
informatičkom opremom, rješava zahtjeve korisnika za opremanjem informatičkom
opremom, u zemlji i inozemstvu; izrađuje program, organizira i provodi
informatičku edukaciju državnih službenika i namještenika, u zemlji i
inozemstvu; sudjeluje u uvođenju sustava IKOS na lokaciji korisnika iz svoje
nadležnosti; osigurava informatičku podršku političko-gospodarskim skupovima iz
nadležnosti Ministarstva, izradu složenih računalnih obrada, izradu slikovnih i
grafičkih rješenja, akreditacija, iskaznica, protokolarnog i promotivnog
materijala, prezentacija, organigrama i shematskih prikaza, te obavlja ostale
poslove iz svog djelokruga.

*12.6.3. Odsjek za tehničku podršku*

Članak 135.

Odsjek za tehničku podršku priprema za rad,
održava i administrira korisnička računala, predlaže i provodi umrežavanje
korisničke informatičke opreme u ustrojstvenim jedinicama Ministarstva i DM/KU,
te sudjeluje u njihovom povezivanju na lokalne mreže i sustave Ministarstva,
povezivanju na Internet, te povezivanju korisničkih računala s DM/KU mrežom,
prema sigurnosnim napucima i u suradnji s nadležnim službama Ministarstva;
sudjeluje u uvođenju sustava IKOS na lokaciji korisnika iz svoje nadležnosti;
priprema za rad, podešava i povezuje korisnička računala na sustav IKOS, u
zemlji i inozemstvu; daje podršku korisnicima u radu s računalnom opremom u
zemlji i inozemstvu; prati i analizira informacijske teh­nologije, predlaže i utvrđuje norme za odabir, nabavu i
korištenje osnovne i dopunske strojne, programske i mrežne opreme za korisnički
rad, u zemlji i inozemstvu i mjere za unapređenje rada informacijskog sustava,
te predlaže rješenja za njihovu primjenu u Ministarstvu i DM/KU, te obavlja
ostale poslove iz svog djelokruga.

C) Služba za materijalne, računovodstvenei opće poslove

Članak 136.

Služba za materijalne, računovodstvene i opće
poslove koordinira, povezuje i usmjerava obavljanje poslova planiranja,
organizacije, financijskih i računovodstvenih poslova, poslova nabave, te
općih, pomoćnih i tehničkih poslova; sudjeluje u donošenju prijedloga Proračuna
i rebalansa Proračuna; prati izvršenje Proračuna u službi vanjskih poslova;
brine o pravilnom i racionalnom korištenju materijalno-financijskih sredstava i
imovine; obavlja poslove podrške službe vanjskih poslova; obavlja
računovodstvene, financijske, te poslove vezane uz devizno poslovanje; priprema
planove i vrši postupak nabave za potrebe službe vanjskih poslova sukladno
zakonu; priprema prijedloge ugovora iz svog djelokruga; priprema podloge za
donošenje odluka Tajnika ministarstva, nadležnog državnog tajnika i ministra te
obavlja ostale poslove iz svog djelokruga.

Za obavljanje poslova iz svog djelokruga, u
Službi za materijalne, financijske i opće poslove se ustrojavaju sljedeći
odjeli:

12.7. Odjel za nabavu;

12.8. Odjel za financijsko-računovodstvene
poslove;

12.9. Odjel za tehničke poslove;

12.10. Odjel za pisarnicu i pismohranu.

***12.7. Odjel za nabavu***

Članak 137.

Odjel za nabavu obavlja poslove redovite nabave
roba i usluga (dugotrajna imovina, potrošni materijal, usluge), sukladno
utvrđenom postupku nabave temeljem Zakona o javnoj nabavi; izrađuje godišnji
plan nabave (uključujući i DM/KU) te prati i usklađuje realizaciju istog
sukladno pozicijama Proračuna; kontinuirano vodi evidenciju postupaka nabave
male i velike vrijednosti, te dostavlja evidencijsko izvješće drugom tijelu
državne uprave; priprema odluke o osnivanju stručnog povjerenstva za provedbu
postupaka određene nabave; raspisuje i provodi postupak javnog nadmetanja, te
ostale oblike provođenja postupka nabave, sukladno Zakonu o javnoj nabavi; u
suradnji sa Odjelom za pravne poslove sklapa godišnje ugovore s dobavljačima
roba i usluga; vodi evidencije o istima, surađuje s Odjelom za tehničke poslove
vezano za preseljenje osobnih stvari diplomata i državnih službenika pri
odlasku i povratku iz DM/KU, te također surađuje u okviru priprema za otpremu
raznih pošiljaka za potrebe DM/KU; kontinuirano prati izmjene i dopune zakona
koji reguliraju djelokrug rada Odjela; obavlja poslove vezano uz stalno i
privremeno skladištenje materijala, poslove materijalne likvidacije računa;
vodi poslove evidencije i organiziranja službenih putovanja, te poslove
rezervacije smještaja; kontaktira i surađuje s drugim tijelima državne uprave,
organizacijskim jedinicama Ministarstva, te sa DM/KU po poslovima i zadacima iz
svog djelokruga rada; obavlja i druge poslove iz svog djelokruga.

Za obavljanje poslova i zadaća iz ovog članka u
Odjelu za nabavu ustrojavaju se sljedeći odsjeci:

12.7.1. Odsjek za pripremu javne nabave;

12.7.2. Odsjek za izvršenje nabave.

*12.7.1. Odsjek za pripremu javne nabave*

Članak 138.

Odsjek za pripremu javne nabave priprema podlogu
i izrađuje godišnji plan potreba Ministarstva; priprema pisane odluke o
osnivanju stručnih povjerenstava, sukladno Zakonu o javnoj nabavi, za potrebe
provedbe nadmetanja i pripreme dokumentacije za nadmetanje, u suradnji s drugim
ustrojstvenim jedinicama Ministarstva; vrši ispitivanje tržišta prikupljajući
informacije i podatke relevantne za potrebe stručnih povjerenstava, te raspisuje
i provodi postupak javnog nadmetanja za poslove nabave iz svog djelokruga rada,
kao i ostale oblike postupaka nabave; u suradnji s Odjelom za pravne poslove
sklapa godišnje ugovore s dobavljačima roba i usluga, zaprima zahtjeve
iskazanih potreba organizacijskih jedinica Ministarstva, te ih sukladno
godišnjem planu nabave prati i usklađuje; kontrolira realizaciju nabave po
pozicijama Proračuna; vodi evidenciju nabave Ministarstva (nabave male i velike
vrijednosti), te dostavlja u zakonskom roku izvješće o istom drugom tijelu
državne uprave; zaprima i vodi evidenciju zaprimljenih ulaznih računa; vodi
poslove likvidacija i obrade ulaznih računa; obavlja poslove pisanja i
evidentiranja putnih naloga, organizacije službenih putovanja, te obavlja
ostale poslove iz svog djelokruga.

*12.7.2. Odsjek za izvršenje nabave*

Članak 139.

Odsjek za izvršenje nabave obavlja poslove
operativnog provođenja nabave roba i usluga; u suradnji s Odjelom za tehničke poslove
priprema otpremu raznih predmeta, kancelarijskog materijala, sitnog inventara i
dr. sa skladišta sukladno zahtjevima ustrojstvenih
jedinica Ministarstva, te također po potrebi surađuje pri preseljenju diplomata
i državnih službenika Ministarstva; vrši zaprimanje robe na skladište,
privremeno skladištenje iste, te izdavanje robe sa skladišta za potrebe
ustrojstvenih jedinica Ministarstva kao i za potrebe DM/KU; dostavlja robu iz
skladišta do izdvojenih organizacijskih jedinica Ministarstva; vodi poslove
likvidacije i obrade ulaznih računa, te obavlja ostale poslove iz svog
djelokruga.

Za obavljanje poslova i zadaća iz djelokruga
rada ovog odsjeka, ustrojavaju se sljedeći pododsjeci:

12.7.2.1. Pododsjek za
nabavu roba i usluga;

12.7.2.2. Pododsjek za
skladište.

12.7.2.1. Pododsjek za nabavu roba i usluga

Članak 140.

Pododsjek za nabavu roba i
usluga, sukladno zahtjevima ustrojstvenih jedinica Ministarstva i DM/KU, a
prema Zakonu o javnoj nabavi (putem ugovornih godišnjih dobavljača, zatim putem
nabave male vrijednosti do 20.000,00 KN) operativno, svakodnevno, provodi
nabavu osnovnih sredstava, kancelarijskog materijala, aviokarata, protokolarnih
darova, sitnog inventara, te ostale robe za potrebe Ministarstva, kao i nabavu
potrebnih usluga vanjskih suradnika, te obavlja ostale poslove iz svog
djelokruga.

12.7.2.2. Pododsjek za skladište

Članak 141.

Pododsjek za skladište obavlja
poslove zaprimanja robe; provjere količine zaprimljene robe po otpremnici,
razvrstavanje iste po artiklima; unošenje primki; unos po karticama artikala
(robno--materijalni program); izdavanje robe po zahtjevima organizacijskih
jedinica Ministarstva i DM/KU; materijalna likvidacija računa za zaprimljenu
robu na skladištu; šifriranje artikala; šifriranje dobavljača i potrošača; praćenje
stanja skladišta radi pravovremene nabave; suradnja sa Odjelom za tehničke
poslove na pripremi otpreme razne robe sa skladišta poradi dostave u DM/KU, te
obavlja ostale poslove iz svog djelokruga.

***12.8. Odjel za
financijsko-računovodstvene poslove***

Članak 142.

Odjel za financijsko-računovodstvene poslove
obavlja sustavno praćenje i evidenciju transakcija i poslovnih događaja
prihoda, primitaka, izdataka i drugih plaćanja; obavlja sustavno praćenje
stanja imovine, obveza i izvora vlasništva; vodi poslovne knjige: dnevnik,
glavne knjige i pomoćne knjige; izrađuje bilance poslovanja, tromjesečne
financijske izvještaje i završni račun i poslove vezane uz Držav­nu riznicu, te obavlja ostale poslove iz svog djelokruga.

Za obavljanje poslova i zadaća u Odjelu za
financijsko-računovodstvene poslove ustrojavaju se sljedeći odsjeci:

12.8.1. Odsjek za računovodstvo;

12.8.2. Odsjek za devizno poslovanje;

12.8.3. Odsjek za kapitalnu imovinu.

*12.8.1. Odsjek za računovodstvo*

Članak 143.

Odsjek za računovodstvo obavlja poslove
računovodstvenog poslovanja; pribavlja i izrađuje izvješća o financijskom
poslovanju; obavlja poslove računovodstva i knjigovodstva za službu vanjskih
poslova; vrši usklađivanje i konsolidaciju računovodstvenih podataka za službu
vanjskih poslova, obavlja izrade završnog računa, polugodišnjih i kvartalnih
izvještaja, te obavlja ostale poslove iz svog djelokruga.

Za obavljanje poslova i zadaća u Odsjeku
ustrojavaju se sljedeći pododsjeci:

12.8.1.1. Pododsjek za
financijske poslove;

12.8.1.2. Pododsjek za
računovodstvene poslove.

12.8.1.1. Pododsjek za financijske poslove

Članak 144.

Pododsjek za financijske poslove
koordinira i organizira poslove i zadatke vezano za rad pododsjeka,
obavlja prikupljanje dokumentacije i plaćanje obveza, provedbu kontiranja;
poslove knjiženja, gotovinskih i bezgotovinskih uplata i isplata, likvidacije i
obračuna plaća i drugih primanja, vođenja potrebnih evidencija; te obavlja
ostale poslove iz svog djelokruga.

Za obavljanje poslova i zadaća u pododsjeku se ustrojavaju sljedeći odjeljci:

12.8.1.1.1. Odjeljak za blagajničko poslovanje;

12.8.1.1.2. Odjeljak za platni promet.

12.8.1.1.1. Odjeljak za
blagajničko poslovanje

Članak 145.

Odjeljak za blagajničko poslovanje obavlja poslove
obrade i obračuna putnih naloga, zaprimanja gotovine (kune i strane valute:
AUD, CAD, CHF, EUR GBP, USD), isplate plaća i raznih troškova, evidentiranje,
kontrola i kontiranje dokumenata; obrađuje troškove službenih kartica prema
priloženim računima, te kontiranje prema vrsti troška, te obavlja ostale
poslove iz svog djelokruga.

12.8.1.1.2. Odjeljak za
platni promet

Članak 146.

Odjeljak za platni promet obavlja poslove
zaprimanja računa, kontrole ovjere i priloga (narudžbenica, suglasnost,
inventarni broj), kontiranja, knjiženja i likvidiranja istih; priprema račune
za dnevno plaćanje, prati izvršenje plaćanja, knjiženje izvoda, razvrstavanje i
arhiviranje plaćenih računa po dobavljačima; izrađuje mjesečne izvještaje o
obvezama prema dobavljačima, promjenama i stanja na žiroračunu, te obavlja
ostale poslove iz svog djelokruga.

12.8.1.2. Pododsjek za računovodstvene poslove

Članak 147.

Pododsjek za računovodstvene
poslove koordinira i organizira poslove i zadatke vezane za rad odjeljaka;
obavlja stručne poslove koji se odnose na izradu i ostvarivanje financijskih
planova, korištenja sredstava iz Proračuna, analitičkog praćenja financijskih
ostvarenja, izradu periodičnih obračuna i zaključnih računa; provodi kontiranje
i izrađuje kontni plan, provodi poslove knjiženja, te
obavlja ostale poslove iz svog djelokruga.

Za obavljanje poslova i zadaća u pododsjeku se ustrojavaju sljedeći odjeljci:

12.8.1.2.1. Odjeljak za
računovodstveno-knjigovodstvene poslove;

12.8.1.2.2. Odjeljak za obračun plaća i naknada.

12.8.1.2.1. Odjeljak za
računovodstveno-knjigovodstvene poslove

Članak 148.

Odjeljak za računovodstveno-knjigovodstvene
poslove obavlja poslove zaprimanja, pregleda, kontrole i obrade dokumentacije s
obračuna plaća i gotovinske blagajne; zaprima izvode s poslovnih računa, te
obavlja kontrolu, kontiranje i knjiženje istih; provjerava liste zaduženja,
izrađuje tromjesečna statistička izvješća; sudjeluje u izradi periodičnih i
godišnjih izvješća, te obavlja ostale poslove iz svog djelokruga.

12.8.1.2.2. Odjeljak za
obračun plaća i naknada

Članak 149.

Odjeljak za obračun plaća i naknada obavlja
poslove obrade rješenja prema kojima se vrši obračun plaća, poreza i doprinosa;
obračunava autorske honorare, prijevoz, jubilarne nagrade, pomoći, dodatno
zdravstveno osiguranje za obitelji djelatnika zaposlenih u DM/KU, dodatno
zdravstveno osiguranje za djelatnike na službenom putovanju i produženo
mirovinsko osiguranje za djelatnike; izrađuje izvještaje i preglede potrebne za
analizu zarada zaposlenika u određenom razdoblju, te obavlja ostale poslove iz
svog djelokruga.

*12.8.2. Odsjek za devizno poslovanje*

Članak 150.

Odsjek za devizno poslovanje obavlja poslove
koordinacije devizno financijsko-računovodstvenog poslovanja DM/KU; pribavlja i
izrađuje izvješća o financijskom poslovanju; obavlja devizne poslove
računovodstva i knjigovodstva za Ministarstvo; vrši usklađivanje i
konsolidaciju računovodstvenih podataka za Ministarstvo; obavlja poslove izrade
završnog računa, polugodišnjih i kvartalnih izvještaja, te obavlja ostale
poslove iz svog djelokruga.

*12.8.3. Odsjek za kapitalnu imovinu*

Članak 151.

Odsjek za kapitalnu imovinu obavlja poslove
vezane uz praćenje stanja i promjena na kapitalnoj imovini (osnovnim
sredstvima) Ministarstva; vrši usklađivanje i konsolidaciju računovodstvenih
podataka; obavlja poslove pripremanja uputa, materijala i vrši koordinaciju za
godišnji popis imovine; obavlja poslove izrade godišnjeg izvješća, te obavlja
ostale poslove iz svog djelokruga.

***12.9. Odjel za tehničke
poslove***

Članak 152.

Odjel za tehničke poslove obavlja poslove vezane
uz tekuće održavanje objekta i opreme Ministarstva; organizira i provodi
preseljenja djelatnika Ministarstva pri odlasku na rad i povratku sa rada iz
DM/KU; obavlja različite vrste prijevoza za potrebe DM/KU; organizira prijevoz
dužnosnika i djelatnika Ministarstva i dežurstava vozača; organizira održavanje
vozila voznog parka Ministarstva i pojedinih DM/KU; organizira otpremu cargo pošiljaka; organizira poslove čišćenja i internih
ugostiteljskih usluga; organizira i obavlja poslove vezane za zaštitu na radu,
te obavlja ostale poslove iz svog djelokruga.

Za obavljanje navedenih poslova i zadaća u
Odjelu za tehničke poslove ustrojavaju se sljedeći odsjeci:

12.9.1. Odsjek za održavanje i interne usluge;

12.9.2. Odsjek za transport;

12.9.3. Odsjek za zaštitu na radu.

*12.9.1. Odsjek za održavanje i interne usluge*

Članak 153.

Odsjek za održavanje i interne usluge obavlja
sve poslove vezane uz tekuće održavanje objekata i opreme Ministarstva
(toplinske stanice, klima-uređaji, plinski bojleri, instalacije centralno
grijanje, vodovodne i električne instalacije, protupožarni aparati, dizala,
agregati i dr.); organizira poslove usluga domara i
poslova čišćenja; organizira korištenje usluga vanjskih dobavljača za potrebe
raznih tekućih popravaka (fotokopirnih i telefaks aparata, prozora, roleta,
uredskog namještaja, tapetarsko-dekoraterskih radova, soboslikarskih
i ličilačkih radova i dr.);
organizira rad internih ugostiteljskih usluga, te obavlja ostale poslove iz svog
djelokruga.

U Odsjeku za održavanje ustrojavaju se sljedeći pododsjeci:

12.9.1.1. Pododsjek za
interne usluge;

12.9.1.2. Pododsjek za
održavanje.

12.9.1.1. Pododsjek za interne usluge

Članak 154.

Pododsjek za interne usluge
provodi poslove pružanja ugostiteljskih usluga unutar kafića Ministarstva;
usluge fizički zahtjevnih poslova prilikom internih preseljenja, te obavlja
ostale poslove iz svog djelokruga.

U pododsjeku
ustrojavaju se sljedeći odjeljci:

12.9.1.1.1. Odjeljak za interne ugostiteljske
usluge;

12.9.1.1.2. Odjeljak za pomoćne poslove.

12.9.1.1.1. Odjeljak za
interne ugostiteljske usluge

Članak 155.

Odjeljak za interne ugostiteljske usluge
organizira i provodi poslove pružanja internih ugostiteljskih usluga unutar internih
ugostiteljskih objekata Ministarstva; sudjeluje u pripremi i organizaciji
svečanih prijema koji se organiziraju unutar objekata Ministarstva, te obavlja
ostale poslove iz svog djelokruga.

12.9.1.1.2. Odjeljak za
pomoćne poslove

Članak 156.

Odjeljak za pomoćne poslove izvršava najširi
spektar pomoćnih poslova koji se obavljaju unutar Ministarstva, a naročito:
pomoć prilikom internih preseljenja, utovar i istovar stvari prilikom selidbe
na području Zagreba, skupljanje i sortiranje reciklirajućeg
otpada (novine, pet ambalaža i sl.), utovar i istovar
paketa za cargo otpremu, čišćenje snijega, te obavlja
ostale poslove iz svog djelokruga.

12.9.1.2. Pododsjek za održavanje

Članak 157.

Pododsjek za održavanje obavlja
poslove internog održavanja objekata i opreme Ministarstva i čistoće poslovnih
prostora, te obav­lja
ostale poslove iz svog djelokruga.

U pododsjeku
ustrojavaju se sljedeći odjeljci:

12.9.1.2.1. Odjeljak za tehničko održavanje;

12.9.1.2.2. Odjeljak za održavanje čistoće
prostora.

12.9.1.2.1. Odjeljak za
tehničko održavanje

Članak 158.

Odjeljak za tehničko održavanje izvršava poslove
održavanja objekta i opreme manjeg obujma i nivoa složenosti; organizira i
surađuje na održavanju objekata i opreme za koje ju nužno angažiranje vanjskih
suradnika, te obavlja ostale poslove iz svog djelokruga.

12.9.1.2.2. Odjeljak za
održavanje čistoće prostora

Članak 159.

Odjeljak za održavanje čistoće prostora izvršava
poslove čišćenja dijelova službenih prostorija Ministarstva; organizira i
surađuje na organizaciji održavanja čistoće sa vanjskim suradnicima, te obav­lja ostale poslove iz svog
djelokruga.

*12.9.2. Odsjek za transport*

Članak 160.

Odsjek za transport organizira prijevoz
dužnosnika i ostalih djelatnika Ministarstva za službene potrebe, organizira
dežurstva vozača; organizira i provodi preseljenja dužnosnika i djelatnika
Ministarstva pri odlasku ili povratku s rada iz DM/KU; organizira angažiranje
vanjskih suradnika, špeditera i prijevoznika za ostale potrebe prijevoza i cargo otpreme (cargo prijevoz u
pomorskom, kopnenom i zračnom prijevozu); obavlja različite vrste prijevoza u i
iz DM/KU; organizira održavanje vozila voznog parka Ministarstva i pojedinih
DM/KU; vodi evidenciju o načinu korištenja usluga voznog parka, te obavlja
ostale poslove iz svog djelokruga.

U Odsjeku za održavanje ustrojavaju se sljedeći pododsjeci:

12.9.2.1. Pododsjek za
selidbe i cargo otpreme;

12.9.2.2. Pododsjek za
vozni park.

12.9.2.1. Pododsjek za selidbe i cargo
otpreme

Članak 161.

Pododsjek za selidbe i cargo otpreme organizira i provodi preseljenja dužnosnika i
djelatnika Ministarstva; organizira poslove otpreme različitih vrsta cargo pošiljki, te obavlja ostale poslove iz svog
djelokruga.

12.9.2.2. Pododsjek za vozni park

Članak 162.

Pododsjek za vozni park obavlja
različite vrste prijevoza dužnosnika i djelatnika Ministarstva; vodi brigu o
održavanju voznog parka, te obavlja ostale poslove iz svog djelokruga.

12.9.3. Odsjek za
zaštitu na radu

Članak 163.

Odsjek za zaštitu na radu obavlja sve poslove
vezane uz sprečavanje ozljeda na radu, profesionalnih bolesti, drugih bolesti u
svezi s radom, te zaštite radnog okoliša kao sastavni dio organizacije rada i
izvođenja radnog procesa; sudjeluje u procesu planiranja i provedbe
protupožarne zaštite; provodi unutarnju kontrolu u Ministarstvu u okviru svoje
nadležnosti, a sukladno zakonu i zakonskim propisima, te obavlja ostale poslove
iz svog djelokruga.

***12.10. Odjel za
pisarnicu i pismohranu***

Članak 164.

Odjel za pisarnicu i pismohranu obavlja poslove
primitka i otpreme pismena; evidentiranja i urudžbiranja pismena; poslove
pismohrane za službu vanjskih poslova; pruža pomoć DM/KU pri razvrstavanju i
pohranjivanju arhivske građe, te obavlja i druge poslove iz svog djelokruga.

Za obavljanje poslova i zadaća u Odjelu za pisarnicu
i pismohranu ustrojavaju se sljedeći odsjeci:

12.10.1. Odsjek za pisarnicu;

12.10.2. Odsjek za pismohranu.

*12.10.1. Odsjek za pisarnicu*

Članak 165.

Odsjek za pisarnicu obavlja poslove primitka i
otpreme pismena; evidentiranja i urudžbiranja pismena, te obavlja i druge
poslove iz svog djelokruga.

*12.10.2. Odsjek za pismohranu*

Članak 166.

Odsjek za pismohranu obavlja poslove pismohrane
za službu vanjskih poslova; pruža pomoć DM/KU pri razvrstavanju i pohranjivanju
arhivske građe, te obavlja i druge poslove iz svog djelokruga.

**13. Diplomatski protokol**

Članak 167.

Diplomatski protokol kao samostalna služba u
sastavu Ministarstva obavlja poslove pripreme, izrade i provođenja programa putovanja
u inozemstvo predsjednika Vlade RH, te pripremu i provođenje protokolarnih
aktivnosti ministra; priprema, izrađuje i provodi programe boravka u RH stranih
predsjednika vlada i ministara vanjskih poslova, a po potrebi i drugih
visokorangiranih stranih dužnosnika, te koordinira ceremonijalne aktivnosti od
posebnog značaja za RH; koordinira aktivnosti koje se odnose na ostvarivanje
prava predstavnika drugih država i međunarodnih organizacija u RH; na prijedlog
predsjednika Vlade RH i ministra Diplomatski protokol priprema i provodi i
druge protokolarne aktivnosti, te obavlja i druge poslove iz svog djelokruga.

U Diplomatskom protokolu ustrojavaju se:

13.1. Odjel za ceremonijal i posjete;

13.2. Odjel za imunitete i privilegije.

***13.1. Odjel za ceremonijal
i posjete***

Članak 168.

Odjel za ceremonijal i posjete obavlja stručne,
organizatorske i tehničke poslove protokola za potrebe Ministarstva, a po
potrebi i drugih ministarstava; organizira poslove u vezi s ceremonijalnim
pravilima za sve prigode, preseanse domaćih i stranih
dužnosnika, preseanse zastava, te provodi aktivnosti
vezane za službene posjete i putovanja državnih dužnosnika o čijim programima
brine Diplomatski protokol; za potrebe protokola sudjeluje u organizaciji,
pripremi i provedbi programa aktivnosti ministra, kao i pripremi, izradi i
provedbi programa putovanja u inozemstvo predsjednika Vlade RH; priprema,
izrađuje i provodi program boravka stranih dužnosnika (predsjednika vlada,
potpredsjednika Vlada, ministara vanjskih poslova i ostalih po potrebi);
organizira prikupljanje podataka i pripremu kalendara posjeta putovanja;
neposredno je uključen u rad organizacijskih odbora, međunarodnih skupova u RH
na razini država; po potrebi organizira i suorganizira godišnja i druga
okupljanja diplomatskog zbora u organizaciji Ureda predsjednika RH,
predsjednika Hrvatskog sabora, predsjednika Vlade RH i Ministarstva; predlaže
plan sredstava i troškove putovanja dužnosnika u inozemstvo i stranih posjeta
iz inozemstva; brine o osiguranju prijevoza za strana izaslanstva; osmišljava
darove ministra i državnih tajnika za strane dužnosnike; organizira vođenje
evidencije uručenih darova; vodi brigu o dočeku stranih novoakreditiranih
veleposlanika, o predaji njihovih kopija vjerodajnica; posebice vodi brigu o ceremonijalnom
diplomatskom dopisivanju, te obavlja i druge poslove iz svog djelokruga.

Za obavljanje navedenih poslova i zadaća u Odjel
za ceremonijal i posjete ustrojavaju se sljedeći odsjeci:

13.2.1. Odsjek za ceremonijal;

13.2.2. Odsjek za posjete.

*13.2.1. Odsjek za ceremonijal*

Članak 169.

Odsjek za ceremonijal vodi brigu o dočeku
stranih novoakreditiranih veleposlanika, o predaji njihovih kopija
vjerodajnica; posebice vodi brigu o ceremonijalnom diplomatskom dopisivanju; po
potrebi organizira i suorganizira godišnja i druga okupljanja diplomatskog
zbora u organizaciji Ureda predsjednika RH, predsjednika Hrvatskog sabora,
predsjednika Vlade RH i Ministarstva; posreduje pri dodjeli odlikovanja kako za
hrvatske državljane od stranih veleposlanstava, tako i strane državljane putem
naših DM/KU; osmišljava darove ministra i državnih tajnika za strane
dužnosnike; organizira vođenje evidencije uručenih darova, te obavlja i druge
poslove iz svog djelokruga.

*13.2.2. Odsjek za posjete*

Članak 170.

Odsjek za posjete za potrebe protokola sudjeluje
u organizaciji, pripremi i provedbi programa aktivnosti ministra, kao i
pripremi, izradi i provedbi programa putovanja u inozemstvo predsjednika Vlade
RH; priprema, izrađuje i provodi program boravka stranih dužnosnika (predsjednika
vlada, potpredsjednika vlada, ministara vanjskih poslova i ostalih po potrebi);
organizira prikupljanje podataka i pripremu kalendara posjeta putovanja,
neposredno je uključen u rad organizacijskih odbora, međunarodnih skupova u RH
na razini država; predlaže plan sredstava i troškove putovanja dužnosnika u
inozemstvo i stranih posjeta iz inozemstva, brine o osiguranju prijevoza za
strana izaslanstva; koordinira s MUP-om RH osiguranje čuvanih osoba tijekom
posjeta RH, te obavlja i druge poslove iz svog djelokruga.

***13.2. Odjel za imunitete
i privilegije***

Članak 171.

Odjel za imunitete i privilegije organizira i
obavlja stručne, organizatorske i tehničke poslove u svezi s primjenom Bečkih
konvencija i pozitivnih propisa RH, ažurira izdavanje diplomatskih lista,
viziranje putovnica i izdavanje diplomatskih osobnih dokumenata, franšiza, te
kontrolira evidenciju njihovih korištenja; prima i vodi postupak po zahtjevima
za primanje zamolbi za agremane i egzekvature;
surađuje u izradi međunarodnih Ugovora u kojima se Misijama i njihovim
članovima omogućuju olakšice u skladu s Bečkim konvencijama; kontrolira rad na
ovjeri obrazaca za ostvarenje olakšica; nadzire pisanje čestitki i drugih
pisama stranim državnicima; vodi diplomatsko protokolarnu korespondenciju; ostvaruje
kontakte s DM/KU, posebno vezano uz primjenu uzajamnosti; surađuje s gradskim
vlastima, te obavlja i druge poslove iz svog djelokruga.

**14. Diplomatska akademija**

Članak 172.

Diplomatska akademija kao samostalna služba u
sastavu Ministarstva organizira i provodi stručno usavršavanje kroz opće i
posebne programe iz područja važnih za službu vanjskih poslova, putem tečajeva,
seminara, predavanja i drugih oblika stručne izobrazbe, provodi pripreme
državnih službenika i namještenika za rad u DM/KU; objavljuje publikacije za
službu vanjskih poslova, te obavlja i druge poslove iz svog djelokruga.

U sastavu Diplomatske akademije je Biblioteka
Ministarstva.

Za obavljanje poslova i zadaća u Diplomatskoj
akademiji ustrojavaju se sljedeći odjeli:

14.1. Odjel za diplomatsko usavršavanje i
izdavaštvo;

14.2. Odjel za pripreme za rad u DM/KU i strane
jezike.

***14.1. Odjel za
diplomatsko usavršavanje i izdavaštvo***

Članak 173.

Odjel za diplomatsko usavršavanje i izdavaštvo osmišljava,
predlaže, organizira i provodi stručno usavršavanje iz područja međunarodnih
odnosa, vanjske politike i diplomacije za državne službenike Ministarstva i
drugih tijela državne uprave koja se bave odnosima RH s inozemstvom; predlaže,
organizira i provodi stručni diplomatski studij i specijalističke diplomatske,
konzularne i administrativne tečajeve; organizira i provodi ad–hoc tečajeve, savjetničke i druge stručne ispite u službi
vanjskih poslova; kontinuirano prati, predlaže, provodi i kontrolira stručna
usavršavanja djelatnika Ministarstva u suradnji s Odjelom za upravljanje
ljudskim potencijalima i Odjelom za radno-pravna pitanja; organizira
međunarodne i domaće seminare, simpozije, konferencije i tečajeve; oblikuje i
provodi međunarodnu suradnju u području edukacije; objavljuje publikacije;
stvaraju sadržaje za potrebe Internet stranice Ministarstva iz svog djelokruga
i daje »e-learning usluge«, te obavlja i druge
poslove iz djelokruga usavršavanja u području vanjskih poslova i diplomacije,
te obavlja ostale poslove iz svog djelokruga.

Za obavljanje poslova i zadaća iz ovog članka u
Odjelu za diplomatsko usavršavanje i izdavaštvo ustrojavaju se sljedeći
odsjeci:

14.1.1. Odsjek za diplomatsko usavršavanje;

14.1.2. Odsjek za izdavaštvo.

*14.1.1. Odsjek za diplomatsko usavršavanje*

Članak 174.

Odsjek za diplomatsko usavršavanje priprema,
organizira i provodi Jednogodišnji stručni diplomatski studij za državne
službenike Ministarstva, te ostalih tijela državne uprave; priprema, organizira
i provodi Dvomjesečni diplomatski stručni tečaj namijenjen višim profesionalnim
diplomatima Ministarstva radi pripreme za polaganje savjetničkog ispita, te
dužnosnicima i višim državnim službenicima drugih tijela državne uprave;
priprema, organizira i provodi Konzularni tečaj za državne službenike
Ministarstva; priprema, organizira i provodi Jednogodišnji stručni studij
»Gospodarska diplomacija«; priprema, organizira i provodi savjetnički ispit za
više profesionalne diplomate Ministarstva; organizira Diplomatsku ljetnu školu
u suradnji s partnerima; priprema, organizira i provodi permanentno stručno
osposobljavanje i usavršavanje državnih službenika Ministarstva u vidu kraćih,
intenzivnih edukacija, usmjerenih na ciljane skupine polaznika – u suradnji s
Odjelom za upravljanje ljudskim potencijalima i Odjelom za radno-pravna
pitanja; potiče, uspostavlja i provodi suradnju sa stranim diplomatskim
akademijama i drugim institucijama za obrazovanje diplomata; organizira
međunarodne, regionalne i domaće konferencije, seminare, simpozije i tečajeve
posvećene temama iz područja međunarodnih odnosa, europskih integracija,
vanjske politike i diplomacije; organizira okrugle stolove i tribine posvećene
temama iz područja međunarodnih odnosa, europskih integracija, vanjske politike
i diplomacije; organizira studijska putovanja za mlađe profesionalne diplomate
i mlađe državne službenike Ministarstva; provodi natječaje i predlaže kandidate
za stipendije i studijske boravke u inozemstvu; organizira posjete državnih
službenika drugih zemalja tijelima državne uprave, te gospodarskim i kulturnim
institucijama RH; organizira tečajeve diplomacije na jezicima zemalja partnera
u suradnji sa stranim veleposlanstvima/kulturnim i jezičnim institutima u RH,
te obavlja i druge poslove iz svog djelokruga.

*14.1.2. Odsjek za izdavaštvo*

Članak 175.

Odsjek za izdavaštvo objavljuje publikacije za
potrebe službe vanjskih poslova te ostalih tijela državne uprave, akademske
zajednice, gospodarskih i kulturnih institucija RH; predstavlja knjige i
publikacije iz područja međunarodnih odnosa, europskih integracija, vanjske
politike i diplomacije; upoznaje javnost s radom Diplomatske akademije putem
internetske stranice; nabavlja literaturu za potrebe diplomatskih studija i
tečajeva u organizaciji Diplomatske akademije; organizira rad knjižnice i
čitaonice Diplomatske akademije; priprema obrazovne sadržaje za korištenje »e-learning sustavom«, te obavlja i druge poslove iz svog
djelokruga.

***14.2. Odjel za pripreme
za rad u DM/KU i strane jezike***

Članak 176.

Odjel za pripreme za rad u DM/KU i strane
jezike, u suradnji s drugim ustrojstvenim jedinicama Ministarstva, kao i
ostalim državnim tijelima i drugim ustanovama u RH, osmišljava, predlaže,
organizira i provodi pripreme za rad šefova DM/KU, profesionalnih i ugovornih diplomata
i administrativnog osoblja koji su odlukom ministra raspoređeni na rad u DM/KU;
sudjeluje u organizaciji tečajeva stranih jezika za potrebe službe vanjskih
poslova; organizira i provodi učenje stranih jezika za državne službenike u
službi vanjskih poslova; organizira i provodi učenje stranih jezika za državne
službenike prije odlaska na rad u DM/KU, te obavlja i druge poslove iz svog
djelokruga.

Za obavljanje poslova i zadaća iz ovog članka u
Odjelu za pripreme za rad u DM/KU i strane jezike ustrojavaju se sljedeći
odsjeci:

14.2.1. Odsjek za pripreme za rad u DM/KU;

14.2.2. Odsjek za strane jezike.

*14.2.1. Odsjek za pripreme za rad u DM/KU*

Članak 177.

Odsjek za pripreme za rad u DM/KU, u suradnji s
drugim ustrojstvenim jedinicama Ministarstva, kao i ostalim državnim tijelima i
drugim ustanovama u RH, osmišljava, predlaže, organizira i provodi pripreme za
rad šefova DM/KU, profesionalnih i ugovornih diplomata i administrativnog
osoblja koji su odlukom ministra raspoređeni na rad u DM/KU, te obavlja i druge
poslove iz svog djelokruga.

*14.2.2. Odsjek za strane jezike*

Članak 178.

Odsjek za strane jezike u suradnji s upravama
Ministarstva, a po potrebi i sa školama stranih jezika, organizira i provodi učenje
stranih jezika za državne službenike u službi vanjskih poslova, a koji su
prilagođeni ciljanim grupama diplomatskih i administrativnih poslova u službi
vanjskih poslova; organizira i provodi učenje stranih jezika za državne
službenike prije odlaska na radu DM/KU, te obavlja i druge poslove iz svog
djelokruga.

**15. Samostalna služba za prevođenje iz područja europskih
integracija**

Članak 179.

Samostalna služba za prevođenje iz područja
europskih integracija, u okviru obavljanja poslova iz područja europskih
integracija odnosno pristupanja RH EU, obavlja poslove prevođenja, redakture i
lekture, te koordinacije prevođenja, redakture i lekture primarnih i
sekundarnih akata zakonodavstva EU na hrvatski jezik; prevođenja i redakture te
koordinacije prevođenja, redakture i lekture relevantnog domaćeg zakonodavstva
na jedan od službenih jezika EU; priprema prijedloge za uspostavljanje
jedinstvene terminologije EU; priprema i redovito ažurira pojmovnike
terminologije EU na hrvatskom jeziku; unosi podatke u baze podataka u svrhu
koordinacije svih područja rada prevoditelja i terminologa; unosi i održava
sadržaj baze podataka prijevoda propisa EU na hrvatskom jeziku; unosi i održava
sadržaj baze podataka prijevoda propisa RH na jednom od službenih jezika EU;
održava suradnju sa stručnjacima iz pojedinih područja pravne stečevine i
osniva i koordinara rad grupa za stručnu redakturu;
organizira programe stručne izobrazbe za djelatnike Samostalne službe za
prevođenje kao i za prevoditelje, redaktore i lektore koji rade kao vanjski
suradnici putem seminara, konferencija i tečajeva, studijskih putovanja i sl.; priprema metodološke i ostale upute za rad za
unutarnju uporabu u Samostalnoj službi, kao i za vanjske suradnike; priprema i
provodi iskaz interesa za prevoditeljske i lektorske usluge vanjskih suradnika;
potiče istraživački rad iz područja metodologije prevođenja i terminološke
obrade; potiče unapređivanje prevoditeljske struke, te obavlja ostale poslove
iz svog djelokruga.

U Samostalnoj službi za prevođenje iz područja
europskih integracija ustrojavaju se:

15.1. Odjel za prevođenje pravne stečevine EZ-a
na hrvatski jezik;

15.2. Odjel za prevođenje zakonodavstva RH.

***15.1. Odjel za
prevođenje pravne stečevine EZ-a na hrvatski jezik***

Članak 180.

Odjel za prevođenje pravne stečevine EZ-a na
hrvatski jezik obavlja poslove prevođenja, redakture, lekture te koordinacije
prevođenja, redakture i lekture održava baze podataka u svrhu koordinacije svih
područja rada prevoditelja i terminologa, stvara i održava baze podataka
prijevoda propisa EU na hrvatskom jeziku, priprema prijedloge za uspostavljanje
jedinstvene terminologije, priprema i provodi iskaz interesa za prevoditeljske
i lektorske usluge vanjskih suradnika; priprema metodološke i ostale upute za
rad za uporabu u Samostalnoj službi, kao i za vanjske suradnike, te obavlja
ostale poslove iz svog djelokruga.

U Odjelu za prevođenje pravne stečevine EZ-a na
hrvatski jezik ustrojavaju se:

15.1.1. Odsjek za jezičnu redakturu i
koordinaciju;

15.1.2. Odsjek za pravnu redakturu i
koordinaciju.

*15.1.1. Odsjek za jezičnu redakturu i koordinaciju*

Članak 181.

Odsjek za jezičnu redakturu i koordinaciju
obavlja poslove koordinacije prevođenja i jezične redakture i lekture primarnih
i sekundarnih akata zakonodavstva Europskih zajednica i Vijeća Europe; u
suradnji sa stručnjacima iz različitih područja i s prevoditeljima priprema
prijedloge za uspostavljanje jedinstvene terminologije EU te priprema i
redovito ažurira pojmovnike terminologije EU na hrvatskom jeziku; organizira
program stručne izobrazbe za djelatnike Odsjeka, te za vanjske suradnike; unosi
podatke u baze podataka u svrhu koordinacije svih područja rada prevoditelja i
terminologa; unosi i održava sadržaj baze podataka prijevoda propisa EU na
hrvatskom jeziku, te obavlja ostale poslove iz svog djelokruga.

*15.1.2. Odsjek za pravnu redakturu i koordinaciju*

Članak 182.

Odsjek za pravnu redakturu i koordinaciju
obavlja poslove pravne redakture te koordinira obavljanje poslova pravne
redakture prevedenih tekstova; savjetuje o uporabi nove terminologije i
izrađuje terminološke pojmovnike i priručnike; izrađuje prijedloge za
poboljšanje kvalitete prijevoda; obavlja stručne i analitičke poslove, te
surađuje stručnim tijelima i institucijama u svezi s pravnom terminologijom i
prijevodima pravnih akata, te obavlja ostale poslove iz svog djelokruga.

***15.2. Odjel za
prevođenje zakonodavstva RH***

Članak 183.

Odjel za prevođenje zakonodavstva RH obavlja
poslove prevođenja, koordinacije prevođenja, redakture i lekture hrvatskog
zakonodavstva relevantnog za usklađivanje s pravnom stečevinom EZ-a na engleski
odnosno na neki od službenih jezika EU, izrađuje priručnike, glosare i
pojmovnike u svrhu ujednačenih prijevoda hrvatskih propisa na engleski jezik;
organizira programe stručne izobrazbe za djelatnike Odjela kao i za vanjske
suradnike; unosi podatke u bazu podataka u svrhu koordinacije svih područja
rada prevoditelja i terminologa; održava sadržaj baze podataka prijevoda
propisa RH na jednom od službenih jezika EU; priprema i provodi iskaz interesa
za prevoditeljske usluge vanjskih suradnika; priprema metodološke i ostale
upute za rad za unutarnju uporabu u Odjelu, kao i za vanjske suradnike, te
obavlja ostale poslove iz svog djelokruga.

U Odjelu za prevođenje zakonodavstva RH
ustrojavaju se:

15.2.1. Odsjek za jezičnu redakturu i
koordinaciju;

15.2.2. Odsjek za terminološko usklađivanje.

*15.2.1. Odsjek za jezičnu redakturu i koordinaciju*

Članak 184.

Odsjek za jezičnu redakturu i koordinaciju
obavlja prevođenje, koordinaciju prevođenja, redakture i lekture hrvatskog
zakonodavstva na engleski odnosno na neki od službenih jezika EU, izrade
priručnika, glosara i pojmovnika u svrhu ujednačenih prijevoda hrvatskih
propisa na engleski jezik; organizira programe stručne izobrazbe za djelatnike
Odsjeka i za vanjske suradnike; unosi podatke u bazu podataka u svrhu
koordinacije svih područja rada prevoditelja i terminologa; održava sadržaj
baze podataka prijevoda propisa RH na jednom od službenih jezika EU te obavlja
i druge poslove iz svog djelokruga.

*15.2.2. Odsjek za terminološko usklađivanje*.

Članak 185.

Odsjek za terminološko usklađivanje bavi se
prikupljanjem, obradom i usklađivanjem glosara temeljem analize prevedenih
tekstova; vodi opsežnu bazu podataka i priprema potvrđene termine za objavu na webu, priprema glosare za tisak prema stručnim područjima;
surađuje s pojedinim istaknutim stručnjacima i institucijama prema traženim
stručnim područjima i tijelima državne uprave radi uspostave i primjene
ujednačene terminologije te obavlja i druge poslove iz svog djelokruga.

**16. Samostalna služba za međunarodno-pravne poslove**

Članak 186.

Samostalna služba za međunarodno-pravne poslove
ustrojstvena je jedinica Ministarstva koja obavlja upravne i stručne poslove
vezane uz praćenje i analiziranje općih i posebnih pitanja međunarodnog javnog
i privatnog prava (posebice međunarodnog prava mora, prava međunarodnih
organizacija i statusnih pitanja međunarodnih organizacija, međunarodnog
diplomatskog i konzularnog prava, međunarodnog humanitarnog prava i
međunarodnog prava zaštite okoliša, međunarodnog trgovačkog i prometnog prava,
međunarodnog imovinskog i kaznenog prava); obavlja poslove i zadaće u svezi s
državnom granicom i graničnim režimima; obavlja poslove i zadaće u svezi
praćenja međunarodnopravnih aspekta odnosa RH s EU, surađuje s drugim tijelima
državne uprave i drugim državnim tijelima vezano uz pitanja iz djelokruga
Samostalne službe, te obavlja i druge poslove iz svog djelokruga.

U Samostalnoj službi za međunarodno-pravne
poslove ustrojavaju se:

16.1. Odjel za opća i posebna pitanja
međunarodnog prava;

16.2. Odjel za međunarodne ugovore;

16.3. Odjel za granice;

16.4. Odjel za međunarodnopravne aspekte odnosa
s EU.

***16.1. Odjel za opća i
posebna pitanja međunarodnog prava***

Članak 187.

Odjel za opća i posebna pitanja međunarodnog
prava izrađuje stručna mišljenja o međunarodnopravnom položaju i obvezama RH u
međunarodnim odnosima, općim i posebnim pitanjima međunarodnog prava od značaja
za RH i službu vanjskih poslova; prati međunarodnopravne aspekte sukcesije
(glede ugovora, imovine, arhiva, sukcesije bivše SFRJ glede međunarodnih
ugovora), te međunarodnopravne aspekte osnivanja, razvoja i djelovanja
međunarodnih sudova (kao što su Međunarodni kazneni sud (ICC), Međunarodni
kazneni sud za područje bivše Jugoslavije (ICTY) te Međunarodni sud (ICJ));
sudjeluje na međunarodnim konferencijama i sastancima država stranka, stručnim
skupovima međunarodnih tijela, te međuresorskim
stručnim sastancima na kojima se razmatraju opća i posebna pitanja međunarodnog
javnog i privatnog prava; sudjeluje u radu stručnih tijela na državnoj i
međunarodnoj razini; surađuje sa znanstvenim i javnim institucijama koje se
bave međunarodnim pravom i međunarodnim odnosima; izrađuje mišljenja na
materijale koji se upućuju u daljnji postupak prema Vladi RH sukladno Zakonu o
sklapanju i izvršavanju međunarodnih ugovora, te obavlja i druge poslove iz
svog djelokruga.

***16.2. Odjel za
međunarodne ugovore***

Članak 188.

Odjel za međunarodne ugovore sudjeluje u
pripremi i postupku sklapanja međunarodnih ugovora, na pregovorima, te obavlja struč­ne poslove u svezi potvrđivanja i objave stupanja na
snagu međunarodnih ugovora; vodi Zbirku međunarodnih ugovora i evidenciju
izvornika međunarodnih ugovora koje je sklopila, odnosno kojih je stranka RH,
te obavlja stručne poslove u svezi trajne pohrane i čuvanja dvostranih i
mnogostranih međunarodnih ugovora i međunarodnih akata; obavlja stručne poslove
i radnje prema depozitarima mnogostranih međunarodnih
ugovora (izrada isprava diplomatskog priopćavanja o ispunjenju unutarnjih
pravnih uvjeta za stupanje međunarodnih ugovora na snagu, poslove u svezi
registracije međunarodnih ugovora kod glavnog tajnika UN-a i objave podataka o
statusu ugovora); osmišljava i prati ostvarivanje projektnih zadataka
informatizacije Odjela i Zbirke međunarodnih ugovora, kao i povezivanje
stvaratelja i korisnika podataka u području međunarodnog prava; obavlja stručne
i tehničke poslove pripreme međunarodnih ugovora koje sklapa RH za
potpisivanje, tehničku obradu, tiskanje izvornika na diplomatskom papiru i
uvezivanja tekstova međunarodnih ugovora, poslove pečaćenja međunarodnih
ugovora, pripreme i izrade ratifikacijskih isprava, te obavlja i druge poslove
iz svog djelokruga.

***16.3. Odjel za granice***

Članak 189.

Odjel za granice obavlja poslove i zadaće u
svezi s međunarodnopravnim aspektima državne granice i graničnih režimima;
posebno obavlja one poslove i zadaće one koji su posebnim propisom stavljeni u
nadležnost Komisije za granice Vlade Republike Hrvatske; surađuje s nadležnim
tijelima državne uprave u rješavanju graničnih pitanja i provedbi granične
politike Vlade Republike Hrvatske; istražuje i prikuplja potrebnu
dokumentaciju, analizira i priprema stručne, pravne i tehničke podloge za
pregovore sa susjednim zemljama koje vode mješovita ili međudržavna
povjerenstva; priprema sklapanje i izvršavanje međunarodnih ugovora o
razgraničenju i utvrđivanju granične crte, graničnim prijelazima, režimu
granične kontrole, pograničnom prometu i suradnji i drugo; obavlja stručne,
tehničke i administrativne poslove za potrebe rada Savjeta za granice Vlade
Republike Hrvatske, te druge poslove u svezi s provedbom utvrđene vanjske
politike koji se odnose na državnu granicu i granične režime; sudjeluje u
rješavanju povreda državne granice i graničnih incidenata te prati i koordinira
radove i zahvate u užem području državne granice; sudjeluje u aktivnostima
kojima druge države i međunarodne organizacije potiču, razvijaju i
sufinanciraju projekte osuvremenjivanja i standardizacije rada graničnih
službi, pogranične suradnje, te obavlja druge poslove iz svog djelokruga.

***16.4. Odjel za
međunarodnopravne aspekte odnosa s EU***

Članak 190.

Odjel za međunarodnopravne aspekte odnosa s EU obavlja
poslove i zadaće vezane uz međunarodnopravne aspekte odnosa RH s EU,
uključujući postupak sklapanja međunarodnih ugovora s Europskom zajednicom i
njezinim državama članicama, daje mišljenja o međunarodnopravnim aspektima
primjene tih ugovora; sudjeluje u radu odbora osnovanih za praćenje provedbe
Sporazuma o stabilizaciji i pridruživanju, kao i stručnim skupinama osnovanim
za reguliranje pojedinih pitanja u postupku pridruživanja; izrađuje stajališta
RH o pojedinim pitanjima vezanim uz odnose s EU s aspek­ta
postojećih prava i obveza RH na temelju običajnog i ugovornog međunarodnog
prava; sudjeluje u postupku prilagodbe međunarod­nih ugovora RH s pravnom stečevinom Zajednice (acquisom); prati jurisprudenciju
Europskog suda u Luxembourgu, kao i drugih
međunarodnopravnih pitanja vezanih za EU, te obavlja i druge poslove iz svog
djelokruga.

**17. Samostalni odjel za unutarnji nadzor, financijsko
upravljanje i kontrolu**

Članak 191.

Samostalni odjel za unutarnji nadzor,
financijsko upravljanje i kontrolu sustavno i kontinuirano nadzire rad DM/KU u
inozemstvu, upravnih organizacija i unutarnjih ustrojstvenih jedinica
Ministarstva, kako bi se postigao pravilan, zakonit, učinkovit, djelotvoran,
pravodoban i ekonomičan rad u obavljanju funkcija i poslova iz djelokruga
njihovog rada, a radi ostvarivanja svih postavljenih ciljeva i izbjegavanja
rizika koji utječu na ostvarenje ciljeva; nadzor se posebice odnosi na:
planiranje, ustroj i organizaciju rada, strukturu i popunjenost kadrovima,
postojanje procedura i uputa, praćenje provedbe zakona, propisa i uputa,
postojanje prethodnih kontrola poslovnih procesa, odobrenja i prijenosa
ovlaštenja, kontrolu dokumentacije, načina i kvalitete komunikacije, na
postojanje evidencija, provjera stanja povjerene pokretne i nepokretne imovine,
kontrolu sigurnosti, provjera uvjeta života i rada u DM/KU; sudjeluje u
uspostavljanju i razvoju financijskog upravljanja i sustava unutarnjih
prethodnih i naknadnih kontrola, funkcije računovodstva i financijskog
izvještavanja; sudjeluje i pomaže u uspostavljanju i razvoju procedura u vezi s
pripremom, obradom, tijekom i pohranom financijskih i drugih dokumenata u svim
segmentima rada Ministarstva; obavlja poslove kontrole; usmjeren je na
uspostavljanje unutarnjih kontrola i analizi rizika u Ministarstvu u dijelu
praćenja prihoda i primitaka, izvršavanju rashoda i izdataka, praćenja imovine
i obveza te odgovarajuće zaštite povjerenih financijskih i materijalnih
sredstava, postupaka javne nabave i upravljanja projektima u cilju izvršavanja
poslova iz djelokruga rada Ministarstva; sastavlja izvješća; ukazuje na
nedostatke; inicira mjere za otklanjanje nedostataka i po potrebi predlaže
pokretanje postupaka za otklanjanje nezakonitosti i povrede službene dužnosti;
priprema stručne podloge mjerodavnim upravama i dužnosnicima, te obavlja ostale
poslove iz svog djelokruga.

**18. Samostalni odjel za unutarnju reviziju**

Članak 192.

Samostalni odjel za unutarnju reviziju provodi
unutarnju reviziju za cjelokupnu službu vanjskih poslova, daje stručna
mišljenja i ima savjetodavnu ulogu u cilju poboljšanja poslovanja službe
vanjskih poslova; procjenjuje sustave, procese i sustav unutarnjih kontrola na
temelju upravljanja rizicima; provodi unutarnje revizije u skladu s najboljom
strukovnom praksom i standardima unutarnje revizije, usklađenima s Međunarodnim
standardima unutarnje revizije i kodeksom strukovne etike unutarnjih revizora;
testira, analizira i ocjenjuje sve poslovne funkcije iz nadležnosti službe
vanjskih poslova; provodi pojedinačne unutarnje revizije i daje preporuke
ministru u svrhu postizanja veće učinkovitosti i djelotvornosti sustava;
izrađuje strateške i operativne planove revizije; obavlja posebne revizije na
zahtjev ministra ili prema potrebi; prati provedbu preporuka navedenih u
izvješćima iz prethodno obavljenih revizija; izrađuje periodična i godišnja
izvješća o radu samostalnog odjela i dostavlja ih nadležnim institucijama i
osobama u skladu s važećim propisima; surađuje s Upravom za harmonizaciju
unutarnje revizije i financijske kontrole Ministarstva finacija,
što uključuje i obvezu dostave strateških i godišnjih planova te godišnjeg
izvješća toj Upravi; prati i predlaže stalnu edukaciju unutarnjih revizora u
skladu s Međunarodnim standardima unutarnje revizije; procjenjuje praćenje
provedbe preporuka Državnog ureda za reviziju, te obavlja ostale poslove iz
svog djelokruga.

**19. Samostalni odjel za analitiku**

Članak 193.

Samostalni odjel za analitiku izrađuje političke
analize o aktualnim aspektima hrvatske vanjske politike i o međunarodnom položaju
RH te daje prijedloge za njegovo poboljšanje; priprema prijedloge stajališta i
druge analitičke materijale o pojedinim vanjskopolitičkim temama, svjetskim
događanjima i razvojnim trendovima; priprema planske dokumente za Ministarstvo
u dijelu političkog djelovanja te prijedloge strateških dokumenata za područje
vanjske politike za koje je nadležno Ministarstvo i sudjeluje u pripremi
temeljnih pravnih dokumenata iz nadležnosti Ministarstva; sudjeluje u pripremi
i pregovorima o punopravnom članstvu RH u EU; sudjeluje u bilateralnim i
multilateralnim političkim konzultacijama; organizira konzultacije s
analitičkim službama ministarstava vanjskih poslova drugih država i
međunarodnih organizacija radi razmjene iskustava i ocjena o relevantnim
pitanjima; organizira konzultacije sa sličnim službama drugih tijela državne
uprave RH o aktualnim pitanjima koja imaju utjecaja na vanjsku politiku;
uspostavlja i održava odnose s domaćim i stranim istraživačkim institucijama,
organizira ili sudjeluje u organizaciji konferencija i drugih skupova o
vanjskopolitičkim temama te obavlja i druge poslove iz područja javne
diplomacije; sudjeluje u pripremi godišnjaka, zbornika i druga posebna izdanja
Ministarstva, te obavlja i druge poslove iz svog djelokruga.

**20. Samostalni odjel za odnose s javnošću**

Članak 194.

Samostalni odjel za odnose s javnošću izvješćuje
javnost i diplomatski zbor o stavovima Ministarstva; u suradnji s
glasnogovornikom priprema i koordinira nastupe ministra i drugih dužnosnika
Ministarstva u medijima, vodi evidenciju akreditiranih stranih novinara u RH;
objavljuje priopćenja, obavijesti i najave; kontaktira predstavnike medija;
organizira tiskovne konferencije za potrebe Ministarstva, te obavlja ostale
poslove iz svog djelokruga.

**21. Samostalni odjel za međunarodnu kulturnu suradnju**

Članak 195.

Samostalni odjel za međunarodnu kulturnu
suradnju radi na kontinuiranom, sustavnom i sadržajnom promicanju bilateralnih
kulturnih, prosvjetnih i znanstvenih odnosa, multilateralne, kulturne, prosvjetne,
i znanstvene suradnje (UNESCO, Vijeće Europe, SEI, EU i druge međunarodne
organizacije); zadaće na području kulture, prosvjete i znanosti, definirane
unutar djelokruga Ministarstva, provode se kontinuiranim i sustavnim
usklađivanjem s upravama, stalnim komuniciranjem s DM/KU, dnevnim kontaktima s
resornim tijelima državne uprave te kulturnim, prosvjetnim i znanstvenim
institucijama u RH; koordinira problematiku glede uspješnije provedbe hrvatske
vanjske, kulturne, prosvjetne i znanstvene politike; surađuje i koordinira
djelatnosti s resornim tijelima državne uprave te s kulturnim, prosvjetnim i
znanstvenim institucijama u RH; promiče bilateralne i multilateralne kulturne,
prosvjetne i znanstvene odnose i suradnju (sklapanje ugovora i programa kulturne,
prosvjetne i znanstvene suradnje); provodi realizaciju predviđenih glazbenih,
scenskih, muzejsko-galerijskih, izdavačkih i filmskih projekata u suradnji s
DM/KU; provodi aktivnosti u okviru koordinacija, odbora i mješovitih
povjerenstava; saziva međuresorne koordinacije u RH; sudjeluje u projektima
multilateralne i međunarodne regionalne kulturne i znanstvene suradnje (RZ Alpe
Jadran, Radna grupa podunavskih zemalja, SEI, Pakt o stabilnosti i radni stol);
sudjeluje u svekolikoj promidžbi RH, napose njezinih vrijednosti u kulturi,
prosvjeti i znanosti, izrađuje tjedni pregled kulturnih događanja u RH, te
obavlja ostale poslove iz svog djelokruga.

**22. Ured glavnog pregovarača**

Članak 196.

Ured glavnog pregovarača, kao samostalni odjel u
sastavu Ministarstva, pruža stručnu, tehničku i administrativnu pomoć zamjeniku
voditelja Državnog izaslanstva Republike Hrvatske za pregovore o pristupanju RH
EU i glavnom pregovaraču tijekom pregovora o pristupanju RH EU; po nalogu
voditelja Državnog izaslanstva i glavnog pregovarača, samostalni odjel obavlja
i sve druge stručne, organizacijske i protokolarne poslove, kao i poslove u
vezi odnosa s javnošću, a koji su u neposrednoj vezi s aktivnostima glavnog
pregovarača u sklopu procesa pregovora o pristupanju RH EU; u obavljanju
navedenih zadaća, samostalni odjel usko surađuje sa Samostalnom misijom
Republike Hrvatske pri EZ i drugim tijelima obuhvaćenima strukturom za
pregovore o pristupanju RH EU, te obavlja ostale poslove iz svog djelokruga.

IV. KATEGORIZACIJA I
USTROJ DM/KU

Članak 197.

Diplomatske misije RH se kategoriziraju u skladu
sa sljedećim uvjetima:

– politička složenost te težina i opseg posla
koji diplomatska misija RH obavlja;

– diplomatska misija RH u zemlji primateljici
koja je stalna članica Vijeća sigurnosti UN;

– diplomatska misija RH u zemljama članicama EU;

– diplomatska misija RH u zemljama članicama
NATO-a;

– diplomatska misija RH u susjednim zemljama;

– diplomatska misija RH u zemlji gdje je
sjedište međunarodnih organizacija kojih je RH članica i koje se aktivno prate
iz diplomatske misije RH;

– diplomatska misija RH u zemlji od značajnoga
gospodarskog interesa;

– diplomatska misija RH u zemlji s brojnim
hrvatskim iseljeništvom.

Članak 198.

Konzularni uredi RH se kategoriziraju u skladu
sa sljedećim uvjetima:

– obim i složenost poslova;

– zastupljenost hrvatskog iseljeništva;

– politički i gospodarski interes.

Članak 199.

DM/KU koji će biti osnovani u skladu s člankom
10. Zakona o vanjskim poslovima, kategorizirat će se u skladu s uvjetima iz
članka 197. i 198. ove Uredbe.

Popis kategorizacije DM/KU sastavni je dio ove
Uredbe koji se ne objavljuje u »Narodnim novinama« (Prilog 2. i Prilog 3.).

Članak 200.

U Stalnoj misiji Republike Hrvatske pri EZ, sa
sjedištem u Bruxellesu, ustrojavaju se sljedeći odjeli:
Politički odjel; Sektorski odjel; Odjel za odnose s javnošću; Administrativni
odjel; Ured glavnog pregovarača.

U Stalnoj misiji Republike Hrvatske pri
Sjevernoatlantskom savezu, sa sjedištem u Bruxellesu,
ustrojavaju se sljedeći odjeli: Odjel za političke poslove; Odjel za obrambenu
politiku; Vojno predstavništvo; Odjel za administrativno-tehnička pitanja;
Odsjek za pod­registar.

Članak 201.

Broj i struktura diplomatskog, konzularnog i
administrativno-tehničkog osoblja, te ostala prava i obveze državnih službenika
i namještenika u službi vanjskih poslova, utvrdit će se Pravilnikom o
unutarnjem redu Ministarstva vanjskih poslova i europskih integracija te
diplomatskih misija i konzularnih ureda Republike Hrvatske u inozemstvu i
Uredbom o plaćama, dodacima i naknadama u službi vanjskih poslova.

V. PRIJAM U SLUŽBU
VANJSKIH POSLOVA ZA POJEDINE DRŽAVNE SLUŽBENIKE BEZ NATJEČAJA I OKVIRNI BROJ

Članak 202.

Natječaj nije obavezan za prijam u službu vanjskih
poslova za pojedine državne službenike u VII. UPRAVI – Upravi za sigurnosnu
analitiku, komunikacije i zaštitu, pod uvjetom da ispunjavaju uvjete za
obavljanje određenih poslova, u skladu s Pravilnikom o unutarnjem redu
Ministarstva vanjskih poslova i europskih integracija te diplomatskih misija i
konzularnih ureda Republike Hrvatske u inozemstvu.

Za ugovorno diplomatsko i
administrativno-tehničko osoblje, te za državljane države primateljice,
natječaj za prijam u službu vanjskih poslova nije obavezan pod uvjetom da
ispunjavaju uvjete za obavljanje određenih poslova, u skladu s Pravilnikom o
unutarnjem redu Ministarstva vanjskih poslova i europskih integracija te
diplomatskih misija i konzularnih ureda Republike Hrvatske u inozemstvu.

Članak 203.

Okvirni broj državnih službenika i namještenika
u upravama i ustrojstvenim jedinicama Ministarstva te DM/KU sastavni je dio ove
Uredbe, koji se ne objavljuje u »Narodnim novinama« (Prilog 4.).

VI. POSEBNI POLOŽAJI U
MINISTARSTVU

Članak 204.

U Ministarstvu se ustrojavaju posebni položaji –
radna mjesta:

1. Savjetnik ministra;

2. Glavni pravni savjetnik;

3. Glasnogovornik.

Savjetnik ministra daje stručna mišljenja za
potrebe ministra i državnih tajnika te sudjeluje u pregovorima po odluci
ministra.

Glavni pravni savjetnik za potrebe ministra i
državnih tajnika izrađuje pravna mišljenja o općim i posebnim pitanjima
međunarodnog javnog i privatnog prava, kao i mišljenja o drugim pravnim
pitanjima s međunarodnim aspektom od značaja za RH i službu vanjskih poslova,
sudjeluje u međudržavnim pregovorima, te upravlja radom Samostalne službe za
međunarodno-pravne poslove.

Glasnogovornik izvješćuje javnost i diplomatski
zbor o stavovima Ministarstva, te upravlja radom Samostalnog odjela za odnose s
javnošću.

VII. UPRAVLJANJE SLUŽBOM
VANJSKIH POSLOVA

Članak 205.

Ministar predstavlja i upravlja službom vanjskih
poslova.

Državni tajnik kojeg odredi ministar zamjenjuje
ministra u slučaju njegovog izbivanja ili spriječenosti, te obavlja i druge
poslove koje mu povjeri ministar.

Državni tajnik za politička pitanja nadležan je
za rad I. UPRAVE – Uprave za EU i europsku suradnju; II. UPRAVE – Uprave za
bilateralnu suradnju; III. UPRAVE – Uprave za međunarodnu sigurnost i suradnju;
IV. UPRAVE – Uprave za međunarodnu gospodarsku suradnju i radom V. UPRAVE –
Uprave za hrvatske manjine, iseljeništvo i useljeništvo.

Državni tajnik za ustroj, razvoj i upravljanje
nadležan je za rad VI. UPRAVE – Uprave za konzularne poslove; Tajništvom;
Diplomatskim protokolom i radom Diplomatske akademije.

Državni tajnik za europske integracije nadležan
je za rad VIII. UPRAVE – Uprave za informiranje i obrazovanje; IX. UPRAVE –
Uprava za koordinaciju i praćenje prilagodbe sustavu EU i Tajništvo
Pregovaračke skupine, X. UPRAVE – Uprava za koordinaciju programa pomoći i
suradnje s EU i radom Samostalne službe za prevođenje iz područja europskih
integracija.

Članak 206.

Pomoćnici ministra upravljaju radom upravnih
organizacija Ministarstva.

Tajnik ministarstva upravlja radom Tajništva.

Tajnik kabineta upravlja radom Kabineta
ministra.

Načelnik upravlja radom samostalne službe.

Načelnik upravlja radom službe.

Načelnik upravlja redom samostalnog odjela.

Načelnik upravlja radom Tajništva pregovaračke
skupine.

Načelnik upravlja radom odjela.

Voditelj odsjeka upravlja radom odsjeka.

Voditelj pododsjeka
upravlja radom pododsjeka.

Voditelj odjeljka upravlja radom odjeljka.

Članak 207.

Šef diplomatske misije neposredno upravlja
misijom, organizira rad misije i poduzima mjere radi obavljanja poslova iz
djelokruga misije na osnovi naputaka i uputa ministra, naredbodavac je za
izvršenje primitaka i izdataka misije, te obavlja i druge poslove utvrđene
Zakonom o vanjskim poslovima i drugim propisima.

Šef diplomatske misije odgovoran je za provedbu
vanjske politike RH u državi primateljici, prati i usklađuje rad konzularnih
ureda u državi primateljici te poduzima mjere za usklađivanje njihova
djelovanja u poslovima koji se tiču razvijanja međusobnih odnosa s državom
primateljicom.

Šef diplomatske misije odgovara za svoj rad i
rad diplomatske misije Predsjedniku Republike Hrvatske i ministru.

Članak 208.

Šef konzularnog ureda neposredno upravlja
uredom, organizira rad ureda i poduzima mjere radi obavljanja poslova iz
djelokruga ureda na osnovi naputaka i uputa ministra i uputa šefa diplomatske
misije, naredbodavac je za izvršenje primitaka i izdataka ureda, te obavlja i
druge poslove utvrđene Zakonom o vanjskim poslovima i drugim propisima.

Šef konzularnog ureda odgovara za svoj rad i rad
konzularnog ureda Predsjedniku Republike Hrvatske, ministru i šefu diplomatske
misije u državi primateljici.

Članak 209.

Počasni šef konzularnog ureda djeluje po
naputcima i uputama ministra i uputama šefa diplomatske misije u državi
primateljici.

Odredbe ove Uredbe o šefovima konzularnog ureda
odgovarajuće se primjenjuju i na počasnog šefa konzularnog ureda.

Članak 210.

Ministar može osnovati Savjet Ministarstva kao
savjetodavno tijelo za raspravljanje pitanja iz područja međunarodnih odnosa.

Za članove Savjeta imenuju se znanstveni i javni
djelatnici koji su istaknuti stručnjaci iz različitih područja međunarodnih
odnosa ili međunarodnog prava, a po potrebi i znanstveni djelatnici iz drugih
područja koje imenuje ministar na vrijeme do opoziva ili zamjene.

VIII. PRIJELAZNE I ZAKLJUČNE
ODREDBE

Članak 211.

Pravilnik o unutarnjem redu Ministarstva
vanjskih poslova i europskih integracija te diplomatskih misija i konzularnih
ureda Republike Hrvatske u inozemstvu, ministar će donijeti uz suglasnost Vlade
Republike Hrvatske, a po prethodno pribavljenoj suglasnosti Središnjeg državnog
ureda za upravu, u roku od trideset dana od dana stupanja na snagu ove Uredbe.

Članak 212.

Danom stupanja na snagu ove Uredbe prestaje
važiti Uredba o unutarnjem ustrojstvu službe vanjskih poslova (»Narodne
novine«, broj 38/2004) i Uredba o unutarnjem ustrojstvu Ministarstva za
europske integracije (»Narodne novine«, broj 70/2001 i 69/2002).

Članak 213.

Ova Uredba stupa na snagu osmog dana od dana
objave u »Narodnim novinama«.

Klasa: 023-03/05-01/29

Urbroj: 5030109-05-3

Zagreb, 3. studenoga 2005.

Potpredsjednica Vlade

i ministrica obitelji, branitelja i međugeneracijske
solidarnosti

**Jadranka Kosor, dipl. iur**.,
v. r.

Uredba, NN 133/2005-2465